
Broj 5—6 


S. M. STEDIMLIJA: SVETI SRDJ NA BOJANI 
(Povodom 650-godišnjice njegove obnove) 


Na južnoj strani Skadra, 6 do 8 km 
daleko, na lijevoj obali Bojane nalazio se 
manastir sv. Srdja i Vacha, sjedište ne- 
kadva znamenite benediktinske opatije i 
istovremeno važna utvrda na pristaništu, 
do kojeg su dopirali i veći trgovački bro¬ 
dovi rijekom Bojanom.^ Neki povjesničari 
misle, da pristanište nije bilo baš ispod 
samog manastira, nego malo niže, kod 
mjesta Oboti (Obod), gdje se i danas za- 


^ O sv. Srđu gl.: Theiner u Monumenta Sla- 
vorum meridionalium II,, 218.; Farlati: Illjrrici 
sacri VII., 308.; Glasnik SUD XLII., 30. (1875.); 
Glasnik SUD XLVIII., 366. (1880.); Degrand: 
Souvenir de la Haute Altaanie, Pariš 1901. s. 
93 i d.; Theodor Ippen: Wissenschaftliche Mit- 
teilungen (Alte Kirchen und Kirchenruinen in 
Albanien), Wien, 1900. (Bd VII.) i 1902. (Bd 
VIII.); Ippen; Skutari und die nordalbanische 
Kiistenebene«, Sarajevo 1907.; Thallozy-Jireček- 
Šufflay: Acta et diplomata res Albaniae mediae 
aetatis illustrantia I. (Wien 1913.); Thallozy: 
Illyrisch-albanisce Forschungen, Bd I. (s. 117— 
18) i II. (indeks), Wien 1916.); P. Marin Sirda- 
ni: Mbretnescha Helena de Francia e Kisha e 
Shna Prendes ne Shirq (Hylli i Drites, Skoder, 
fruer, 1930.); C. H. CMHpHOBt: „MonacTbipb Cbb. 
Cepria H^aKxa na p'tK'fe Boan't, 67iH3'b ropofla 
CKaApa, B-b Aji6aHiH“, C6ophhkt> PyccKaro Apxeo- 
jiorHHecKaro OČmecTBa bt, KopojiCBCTB'b Ć.X.C. 
I., B-fearpafl-b, 1927. S. 119-147. 


državaju veći brodovi.^ Oko ovih mjesta, 
s obje strane rijeke, prostire se plodna 
ravnica sve do mora, a tek malo podalje 
uzdižu se oveći kameniti brežuljci. Opa¬ 
tija je svakako morala biti vrlo bogata i 
bez trgovine i solila, od kojih je imala 
znatne koristi, pa je i sam manastir mo¬ 
gao spadati među najljepše srednjovje¬ 
kovne građevine u ovim primorskim kra¬ 
jevima. 

Sergije i Vacho, kojima je posvećen 
manastir, bili su vođe gentilijskog puka u 
doba cara Maksimilijana, a odsjekao im je 
glave (296.—303.) Antioh, zapovjednik Si¬ 
rije, veliki progonitelj kršćana, zato što 
su primili kršćanstvo. Zbog toga što su 
bili prije pogubljenja mučeni i što su 
ostali nepokolebljivi u svojoj vjeri pro¬ 
glašeni su svetiteljima, te se njihov dan 
praznuje svake godine 7. listopada. Sergije 
je bio pogubljen u sirijskom gradu Ro- 
safu, gdje su sahranjene njegove i Vacho- 
ve moći, a taj je grad obnovio car Justi- 
nijan I. (527.—556.) i nazvao ga Sergiopo- 

■ Manastir se nalazi na takvom ispupčenom 
poluotoku, da je nemoguće bilo uz njega smje¬ 
stiti luku za brodove, dok je kod Oboti mnogo 
pogodnija luka i dublja voda. 


lis. NjiiTia u počast podigao je crkvu u 
blizini svoga dvora u Carigradu. ^ 

Kult sirijskih mučenika brzo se širio 
na zapad, a osobito je bio razvijen u zem¬ 
ljama jadranskog primorja, gdje im je 
posvećeno nekoliko crkava i manastira 
Ovaj je kult uveliko cvao u rimskoj pro¬ 
vinciji Dardaniji, a ovamo je dopro ili iz¬ 
ravno iz Azije ili pak posredno preko Ita¬ 
lije. Kakvom je on snagom zahvatao na¬ 
rodne mase ovih krajeva vidi se i po tome 
što se u životopisu Stevana Nemanje (oko 
1215.) Skadar naziva »Rosaf grad«,'^ a u 
čitavoj barskoj nadbiskupiji u XI. stoljeću 
dan ovih mučenika slavi se kao najveći 
blagdan.® Prenošenje svetačkih legendi iz 
Azije na Balkan nije u ovom slučaju nova 
pojava: prof. Gj. Szabo spominje žrtvenik 
(pri opisu daruvarskih starina), podignut 
u počast Jupitra Dolichenskog, pa kaže: 
»Štovanje toga boga donešeno je u pred- 
kršćansko doba iz Sirije: Doliche je sta¬ 
rinsko mjesto u Komageni kod Aintaba, 
gdje je stajao znameniti hram Zeusa Do¬ 
lichenskog, a još je i danas tamo svetište 
Diiluk baba«.® Takvih je prenosa i u pr¬ 
vim vjekovima kršćanske ere moglo biti 
više, a najznačajniji je nesumnjivo bio 
prenos svetačkog kulta mučenika sv. Ser- 
gija i Vacha. Njima u počast podizali su 
Slaveni duž južne jadranske obale crkve 
i svetišta, pa je tako bila njima posvećena 
jedna crkva u Baru, druga u Kotoru, a 
treća je i danas u Podima, tri km sje¬ 
verno od Herceg Novoga, četvrta je bila 
iznad Dubrovnika, te se po njoj i sada 
jedno brdo zove sv. Srdj. Peta je bila u 
samom Dubrovniku ispod crkve Velike 
Gospe. U Konavlima slave sv. Sergija kao 


’ O mučenicima Sergiju i Vachu gl.: R. Gru- 
jić: Sv. Sava i mosti sv. Srdja i Vacha, Glasnik 
Skopskog naučnog društva (s. 357) XV.—XVI. 
Skoplje 1936.; Sufflay: Srbi i Arbanasi 102—3; 
Illyrisch-albanische Forschungen I., 117; Smir- 
nov: Manastir sv. Sergija i Vacha u cit. Zbor¬ 
niku. 

* O nazivu Rosaf v.: Jireček: Skutari... (s. 
105) u Illyrisch-albanische Forschungen II.; 
Sufflay: Srbi 103; Smirnov op. cit. 

■’ Šufflay: Srbi i Arbanasi 103. 

'■ Đuro Szabo: Iz prošlosti Daruvara i okoli¬ 
ce, separat iz Narodne starine XI. s. 7. 


krsno ime još i danas. Sve to svjedoči o 
raširenosti ovoga kulta duž južne jadran¬ 
ske obale, od šestog stoljeća do naših da¬ 
na.'^ 

O raširenosti toga kulta govori činje¬ 
nica, da su svetačke moći sahranjene bile 
zajedno sa tijelom sv. Save u manastiru 
Mileševu. U Veneciji je štampao ćirilicom 
knjigu »Različnija potrebi« 1572. god. u 
štampariji Jerolima Zagurovića »Jakov 
Kraj kov sin, od predjela makedonskih, 
od mjesta zvanog Sofija«.® U toj se knjizi 
kaže, da su moći Sergija i Vacha preno¬ 
šene u Veneciju iz srpske zemlje. Ako se 
taj navod dovede u vezu sa sadržajem 
jedne crkvene pjesme, u službi prenosa 
moći sv. Save iz Trnova u Mileševu, koju 
je podigao kralj Vladislav (1233.—1242.), 
gdje se u trećem troparu šeste pjesme ir- 
mosa prvoga kanona u službi sv. Save 
kaže: 

npliCAdK’nad cTpacTorpKfi’na upacc^ieTk ce 
Gčp’rit H £a;f’Ko, HAvkiouiTa KctJKkCTK uo« TKOie 
T-kAo, cBeTHTe.nK) Kacaioii],Tiixb ce pau.'b 
TBOie, CaBo Rpiiđoraie. 

(Glasnik SUD LXIII., 35.). 

onda proizlazi jasno, da je sadržaj ovoga 
navoda u nekoj tijesnoj vezi sa sadrža¬ 
jem te pjesme. U njoj se kaže, da je u 
Kristovoj crkvi (Sv. Spasa u Mileševu) po¬ 
loženo tijelo sv. Save zajedno s moćima 
mučenika Sergija i Vacha, koji se radi to¬ 
ga raduju. Tijelo sv. Save je donešeno u 
Mileševo 6. V. 1237., pa su se tu moći si¬ 
rijskih mučenika nalazile od prije, a po 
mišljenju Radoslava Grujića donio ih je 
sam sv. Sava prilikom nekog svog puto¬ 
vanja na istok.® U njegovoj se biografiji 
govori kako je donosio s istoka otkupljene 
moći svetih mučenika, pa je najvjerojat¬ 
nije, da su se među njima i ove nalazile. 
Inače glave Sergija i Vacha su se nalazile 
u Carigradu, gdje su ih 1200. i 1350. vi¬ 
djeli neki ruski putnici, a sada se nalaze 


’ Rad. Grujić, cit. radnja. 

“ I. Karataev: Opisanie slavjansko - ruskih 
knjig, Petrograd 1883., s. 178—179.; S. M. Šte- 
dimlija: Božidar Vuković, Zagreb 1939. s. 28. 

” Grujić u sp. radnji. 

u Adžeškoj episkopiji u Rumunjskoj. Pre¬ 
ma tome bi prenos moći, o kojem govori 
Jakov Krajkov, bio izvršen iz Mileševa u 
Veneciju.^® 

Pitanje kada je osnovan ovaj manastir 
nije lako riješiti i dati na nj pouzdan od¬ 
govor, jer nedostaju sigurni podatci. Suf- 
flay pretpostavlja da je osnovan možda još 
u VI. stoljeću, kada je kult sirskih sveti¬ 
telja bio svjež kako to dokazuje ime ska¬ 
darskog grada »Rosaf«, te je manastir bez 
sumnje bio prva karika u jakom lancu 
izoliranih benediktinskih opatija od Dra¬ 
ča i Mata u Albaniji do Kvarnera u Hr- 


Ijeća kada su u ovim krajevima postav¬ 
ljani prvi osnovi slavenske književnosti 
na Balkanu.Na jadransko primorje do¬ 
šli su slaveniska služba i književnost još 
za života Metodijeva, dakle prije nego u 
Makedoniju, i to izravno od sv. Braće 
preko zapadnih krajeva.i® St. Novaković 
drži da je Duklja u X. stoljeću bila sre¬ 
dište slavenskog književnog rada.i® Prema 
tome je u njoj morao postojati veći broj 
samostana i izvan većih gradova, a u nji¬ 
ma se služilo na latinskom i na slavenskom 
jeziku, jer su pape tolerirale slavensku 
službu u krajevima južno od Neretve. 




Uzdušni i poprečni profil manastira 


vatskoj.il Istina je, da je u Dalmaciji bi¬ 
lo samostana još u V. stoljeću, pa je mo¬ 
guće da je jedan od njih postojao nešto 
kasnije i na ovom važnom bojanskom pri¬ 
staništu, ali se on u listinama ne sporni - 
nje prije 1115.12 u južnu Dalmaciju, čijim 
se sastavnim dijelom smatrala i Duklja, 
monaštvo je importirano iz Italije i iz Sje¬ 
verne Dalmacije, gdje se onda bila raz¬ 
vila jaka i napredna hrvatska država.i'i 
Svi dukljanski vladari bili su odani papi, 
pa je u ovoj državi katolicizam bio dr¬ 
žavna vjera, a svi samostani u njoj, bez 
obzira da li je u njima služba vršena na 
latinskom ili slavenskom jeziku, bili su 
katolički. V. Marković zastupa mišljenje, 
da je u Duklji moglo biti monaštva, pa 
prema tome i manastira, krajem X. sto- 

“ Grujić u sp. radnji. 

“ Sufflay: Srbi 103. 

Vasilije Marković: Monaštvo i pravoslavni 
manastiri 36, Jireček: Istorija Srba I. 204. 

“ Vas. Marković 31. 


Pošto nemamo nikakvih dokaza o to¬ 
me tko je i kada podigao manastir sv. Sr- 
dja upućeni smo na same pretpostavke. 
Jedna od vjerojatnijih je ta, da ga je po¬ 
digao, ili barem iz osnova obnovio kralj 
Bodin, te ga učinio mauzolejem svojim i 
svoje dinastije. Smirnov navodii*^ kako 
ovaj manastir spominje u svom spisu Ju- 
stinijanov učitelj Teofil, navodno pisac iz 
VI. stoljeća. U stvari tu se radi o djelu 
»Vita lustinijani«, koje je napisao Ivan 
Tomko Mrnavić (1580.—1637.), a ne Teo- 


“ Stojan Novaković; Prvi osnovi slavenske 
književnosti; Vas. Marković: Monaštvo 33. O ka¬ 
tolicizmu dukljanskih vladara v. Marković na 
s. 91. 

“ Novaković: Osnovi ss 130, 182, 189 i 207., 
Marković: Monaštvo 33. 

” Novaković na istom mjestu. 

” Literatura o tome kod Markovića s. 33., Ji¬ 
reček: Istorija Srba I., 126. 

“ Smirnov u spomenutoj radnji. 

Ono je običan falsifikat, pa se ne 
može upotrebiti kao vrelo. Značajno je sa¬ 
mo u toliko što se iz njega vidi da se i u 
XVIL stoljeću ovaj manastir obavijao le¬ 
gendom, te se pripisivao caru Justinijanu, 
koji je doista podigao pored svoga dvora u 
Carigradu hram posvećen mučenicima 
Sergiju i Vachu. U tome carigradskom 
hramu, kad je bio zarobljen za vrijeme 
borbe između pobunjenih Bugara i Bizan- 
tije, bio je zatvoren Bodin i tu je proveo 
neko vrijeme kao ratni zarobljenik.^^ Ka¬ 
snije po svom oslobođenju iz ropstva, on 
je naslijedio svoga oca Mihajla na kra¬ 
ljevskoj stolici u Duklji, te se nameće 
pretpostavka, da je tada u znak zahval¬ 
nosti mučenicima Sergiju i Vachu obno¬ 
vio ovaj manastir ili tu podigao sasvim 
novi posvećen njima. Kako je njegov 
glavni grad bio Skadar, nije isključeno, 
da ga je iza stanovitog obnavljanja i utvr¬ 
đivanja prozvao »Rosaf grad« prema gra¬ 
du, u kojem su bili mučeni Sergije i Va- 
cho u Siriji. Pod tim imenom i Nemanjin 
biograf Ste van Prvovjenčani spominje 
Skadar,a Albanci njegovu tvrđavu i da¬ 
nas nazivaju samo Rosaf ili Rusaf. U vezi 
sa Bođinom i članovima njegove obitelji 
ovaj manastir spominje na više mjesta u 
svom Ljetopisu i Pop Dukljanin.22 U jed¬ 
noj sumnjivoj povelji iz 111.5. spominje 
se on još i prije Dukljanina,^^ a u dru¬ 
gom aktu o posveti katoličke crkve sv 
Tripuna u Kotoru 1166. spominje se Pe¬ 
tar »abbas sanctorum Sergii et Bachi« 
Iznad onoga »abbas« istom rukom je ispi¬ 
sano »archimandrita« kao da se htjelo is¬ 
praviti prvobitni tekst. 24 Po tome se dade 

“ O Ivanu Tomku Mrnaviću i ovom njego¬ 
vom spisu V. Rad 33, Nast. Vjesnik IX., 1901., i 
Vodnik: Povijest hrvatske književnosti I., te 
Momir Veljković: Vita S. Sabbae abbatis, Srpski 
knjiž. glasnik 1. II. 1935. 

■" Fran Milobar: Dukljanska kraljevina 64; 
o podignuću tog hrama v. Jireček: Skutari. . . 
117. 

V. bilje.šku 4. 

'■ U Sišićevu izdanju na ss 358, 364, 367, 368 
i 374. 

Smičiklas: Codex diplomticus II., 27. O 
sumnjivosti akta Jireček: Istorija Srba I., 204. 

§ufflay: Srbi 91.; Vas. Marković: Mona- 
štvo 36. 


zaključiti da se za starješinu manastira 
namjerno stavljao orijentalni naslov, te 
se time htjelo pokazati da je manastir bio 
slavenski, odnosno da je služba u njemu 
vršena na slavenskom jeziku budući je to 
bio kraljevski manastir. Iz Dukljaninova 
djela se jasno vidi kakvo je značenje imao 
manastir. Po njegovu kazivanju sahranjen 
je kralj Mihajlo »cum magno honore in 
monasterio sanctorum Sergii et Bachi«, a 
zatim i njegov sin Bodin. Poslije Bodino- 
ve smrti njegova žena Jakvinta otrovala 
je svoga djevera Vladimira, koji je sahra¬ 
njen u tom manastiru, a drugog djevera, 
kralja Dobroslava II., uhvati, te ga osli¬ 
jepi i otjera u manastir sv. Srdja, gdje je 
još dugo živio sa tamošnjim kaluđerima, 
a poslije smrti bio u tom manastiru i sa- 
hranjen.25 Na koncu tu je »manibus filio- 
rum suorum Radoslavi knesii, loanis et 
Vladimiri« sahranjen i kralj Gradihna, a 
možda i još koji član ove dinastije, no Du¬ 
ki janin ih ne spominje. Središte slavlje¬ 
nja kulta sirijskih mučenika nalazilo se 
bez sumnje u ovom manastiru u toku XI. 
stoljeća o čemu svjedoči spomen u bar¬ 
skoj buli od 1089., gdje se njihov dan 
ubraja među najveće blagdane.26 Sve te 
okolnosti govore u prilog pretpostavci da 
je Bodin sam, ili kao suvladar zajedno sa 
svojim ocem Mihajlom dok je ovaj bio 
živ, osnovao ili barem iz temelja obnovio 
stari manastir, te ga posvetio sirijskim 
mučenicima. 

Radi toga što su mogle Bojanom do¬ 
laziti do ovog manastira i najveće trgo¬ 
vačke lađe, bilo je tu važno pristanište, 
poznato na čitavom Jadranu. Spominje se 

Kod Dukljanina u Sišićevxi izdanju na stra¬ 
nama cit. u noti 22; O Dobroslavu se kaže: »Nam 
rex (Vladimir) mortuus est et sepultus est in 
monasterio sanctorum (martyrum) Sergii et Ba¬ 
chi. Hominesque vero regis, occasione accepta, 
consilio Jaguinte, acguievere super Dobroslavum 
regem et extrahentes illum de custodia excoe- 
caverunt oculos eius et testiculos illi amputa- 
verunt mizeruntque illum in monasterio sancto¬ 
rum (martyrum) Srgii et Bachi, ubi cum mona- 
cis vivens longo tempore, postea mortus est«. 
Sišić 367. 

™ Sufflay: Die Kirchenzustande. . . u Illy- 
risch-albanische Forschungen Bd. I.; Rad. Gru- 
jić u spomenutoj radnji. 

kao znamenit i panadjur, koji se kod nje¬ 
ga obdržavao (1377. »a panaiurio S. Sergii 
de Zenta«.)-’'" Ovuda su nesumnjivo vodili 
i glavni kopneni putovi sa zapada na istok 
preko Zete, pa je i to povećavalo značenje 
pristaništa.28 Nalazile su se negdje neda¬ 
leko manastira, a kao njegov posjed i ve¬ 
like solane, te je sv. Srdj bio poznat kao 
važno mjesto za trgovinu solju. U više 
srednjevjekovnih povelja spominju se nje¬ 
govi prihodi od soli, koje je morao davati 
drugim manastirima. 

S lijeve strane glavnih vrata manasti¬ 
ra, na uzidanoj mramornoj ploči sačuvan 
je na latinskom jeziku lijepim slovima ure¬ 
zan natpis, koji glasi: 


Drugi se natpis u tri redka nalazi iz¬ 
nad istih vrata na ploči, koja je po sredini 
prelomljena, pa su neka slova i brojko 
oštećeni. Taj natpis glasi: 

t IN NOIE DNI AM • EXIMIE^VIRGmiS 
FILII • ANNO A ... X • VIII • MAGNIFIC® 
DNS • DNS VROSI Dl • G • / RASIE REX 
ILLUSTRIS MAGNIFICl REGI VROSH . 
NAT . . . DNE hELENE REGINE ■ EDIFI- 
CAVIT hAC ECO-/IN■ NORE ŠM■ M'-SGIE 
ET BAChl • AFVNDAMTIS • VS AD FIN 
. . . STENTE ■ ABBATE PETRO DOCliNE ■ 
SCVTAREN 





... 

.‘.j. ’-i . 



Natpis iznad manastirskih vrata Snimak I. Novickog 


t MEMTO•DNE FAMVLE TE 
HELENE • REGINE • SERVIE DVO 
CLIE • ALBANIE • CHILMIE • DALM 
ACIE • ET MARITIME • REGIONI 
QVE UHA CV FILIIS ■ SVIS REG 
IB • VROSIO • ET STEPhAO EDIFICA 
VIT • D • HOVO ■ ISTAM • ECCLIA • AD 

hONO 

RE BEATO(rum) ■ MRTIRV • SERGII • ET 
BAChl • ET • AD • FIHE ■ VS(que) • ĆOPLEV 
IT ■ AHN- DHI- M-Ć-C-L-X-X-X-X 

U trećem redu odozdo iza BEATO 
urezano je slovo P, a u slijedećem retku 
iza VS je slovo g;| 

Jireček: Skutari... s. 117; Sufflay: Srbi 
102 — 3 . 

Smirnov cit. radnja s. 125; Č. Mijatović: 
Studija za istoriju srpske trgovine u GSUD 
XXXVIII. 

Vas. Marko vic: Monaštvo 33; Smirnov cit. 
radnja; Jireček: Skutari . . . 118. 


Kako se na snimku vidi, na nekim 
mjestima pisano je obično T, dok je ono 
na drugima pisano ovako s. 

Kako je Bojana s jedne strane podro- 
vala zid u kojem se nalaze ova vrata, po¬ 
pucali su mramorni pragovi na njima, jer 
je desna strana počela tonuti. Kad je I. 
Novicki 1934. obilazio ove ruševine, nat¬ 
pisi su bili na svojim mjestima, ali ih je 
voda za slijedećih petnaest godina toliko 
podrovala, da su se srušili, jer je došlo 
do rušenja čitavog zida u kojem se na¬ 
laze.Još se pouzdano ne zna da li su 
utonuli u Bojanu ili ih je netko spasio 
dok su se nalazili na samoj obali. U sva¬ 
kom slučaju može se smatrati da su kao 
muzejski objekti izgubljeni i da više ne 
će moći postojati na mjestu gdje su prvo- 

“ Dr. Pero Soć; Prilozi za kulturnu istoriju 
Crne Gore, Beograd 1939. kaže: »Propali su i 
natpisi sa crkve sv. Srdja i Vlaha na Bojani«. 
On je 1939. boravio u Skadru te se interesirao 
za ostatke toga manastira. 

bitno postavljeni. Sva je sreća da su sa¬ 
čuvane dobre fotografije oba ta natpisa 
dok je šteta što nije bilo moguće istodo¬ 
bno fotografirati i sve ostatke ruševine 
kako s kopna, tako i s Bojane, te odlomke 
stubova i drugih ukrasa, koji se nalaze u 
blizini ili još vire iz riječnog plićaka. Da¬ 
nas bi to bilo moguće samo djelomično 
učiniti. 

Jastrebov citira oba ova sačuvana nat¬ 
pisa pored i iznad manastirskih vrata, ali 
netočno, po čemu bi se dalo zaključiti da 
ih nije osobno prepisivao, jer kaže da 
»broj godina na prvom i drugom natpisu 
oštećen je«.^’ Međutim je broj godina na 
onom pored vrata sačuvan i on se lako 
čita i s fotografije, dok je oštećen samo 
na onom iznad vrata. Navodi on čitanje 
Farlatija (VII., 308), koji je s natpisa po¬ 
red vrata pročitao, kako se i danas jasno 
čita, godinu MCCLXXXX (1290.), a s oš¬ 
tećenog MCCLXXXVIII (1288.). Poteško 
ća je da se utvrdi, da li je gornja ploča 
za vrijeme kad je Farlati dobio s nje pre- 
pis teksta, bila čitava, jer ako jeste, nje¬ 
govo bi čitanje moralo biti ispravno, a 
ako nije kako je to vjerojatno — znači 
da je on oštećena mjesta rekonstruirao po 
svom nahođenju. I za jedno i za drugo 
Farlatijevo čitanje Jastrebov kaže, da je 
netočno, jer da je »Uroš umro godine 

1272., (pa) nije mogao zidati crkve u 

1288., niti u 1278. godini«, te mora biti 
da je MCCLXVIII, t. j. 1268. god. on sa¬ 
zidao ovu crkvu, zajedno sa svojom ženom 
kraljicom Jelenom, a godine 1288. ova 
kraljica, sa svojim sinovima Dragutinom 
i Milutinom, srpskim kraljevima, nanovo 
sazidala istu crkvu i bogato je ukrasila« 
Prema ovom čitanju godina u oštećenom 
natpisu glasila bi MCCLXVIII, a na ne¬ 
oštećenom, gdje se ona i danas veoma ja¬ 
sno čita, onako kako je s oštećenog pro¬ 
čitao Farlati (MCCLXXXVIII). Međutim, 
sporna bi mogla biti samo godina s ošte¬ 
ćene ploče, jer ne znamo kad je oštećena 

Jastrebov: O pravoslavnim srpskim starim 
i novim crkvama u staroj Zeti. Glasnik SUD 
XLVIII. (1880.) str. 358 i dalje. 


i da li je u doba Farlatija bio čitljiv nat¬ 
pis, dok je druga nesporna, pa otpadaju 
kombinacije Jastrebova u vezi s njom 
Kralj Uroš I. nije umro 1272., kako misli 
Jastrebov, nego se općenito misli, da je 
to bilo god. 1277., ali ni ta godina nije si¬ 
gurna, jer se znade da je Uroš bio pobi¬ 
jeđen od strane svog sina Dragutina kod 
Gacka u jesen god. 1276., te je pobjegao 
u Zahumlje i zakaluđerio se.32 Jireček 
kaže, da je nabrzo zatim umro,33 a dr. A. 
Ivić stavlja iza god. smrti 1277. upitnik 
(?), jer nije siguran u ispravnost toga da¬ 
tuma.3“^ Godinu na nadvratnom natpisu, 
koji je oštećen, Jireček čita kao 1293., pa 
bi prema tome ovu ploču bio postavio i 
manastir obnovio »a fundamentis usque 
ad finem« kralj Milutin (Uroš), a ne nje¬ 
gov otac kako misli Jastrebov. S ovime 
se slaže i Vasilije Marković,^^ ali se ipak 
Jirečekovo čitanje ne može primiti kao 
točno, jer za godinu 1293. morale bi biti 
zadnje rimske cifre XIII, a i danas su na 
ploči vidljive jasno XVIII, pa bi stoga 
broj godine morao svršavati brojkama 18, 
odnosno 8, o čemu ne može biti nikakova 
spora. Oba natpisa je objelodanio, ali opet 
ne sasvim točno, uz svoje dopune i razvi¬ 
janje teksta S. N. Smirnov.36 On spominje 
kako su ih ranije čitali Farlati, Jastrebov 
Degrand, Theiner i Ippen, pa se osvrće 
na njihovo čitanje. Ippen čita 1293., De¬ 
grand je neodlučan, a Theiner, na temelju 
podataka iz god. 1685., čita ju kao 1318 
Smirnov se ne može odlučiti ni za jedno 
od ovih čitanja, te misli da bi trebalo 
ispitati kad je živio opat Petar Dohne, 
čije se ime spominje u natpisu. 

Svakako je sigurno, da se u ovom nat¬ 
pisu spomen imena Uroš ne odnosi na 
Uroša I., muža kraljice Jelene, nego na 
njenog sina Milutina »rođenog od go¬ 
spođe Jelene kraljice«. Manastir je pođi- 


St. Stanojević: Kralj Uroš (Godišnjica 
XLIV., 1935.), str. 54 seperata. 

” Jireček: Istorija Srba I., 

“ A. Ivić: Rodoslovne tablice, Beograd 1923. 
pod Nemanjići. 

Vas. Marković: Monaštvo 36. 

“ Citirana radnja. 

gla, odnosno obnovila kraljica Jelena 
1290. god., kako se to vidi iz sačuvanog 
natpisa, a njen sin, koji spominje ime 
svoje matere, mogao je samo kasnije pre¬ 
praviti i obnoviti taj manastir, svakako 
poslije smrti njene (t 8. II. 1314.), te bi 
stoga Theinerovo čitanje moglo biti naj- 
ispravnije i sporna bi se godina imala či¬ 
tati kao 1318. kako to čini i dr. Sufflay.3^ 
Pretpostavke ostalih učenjaka otpadaju iz 
više razloga. Ta godina ne može biti ni 
1268., ni 1288., jer bi to značilo, da je Mi¬ 
lutin, a nema sumnje da se ovdje o njemu 
radi, prije nego je postao kraj (a sebe na¬ 
ziva kraljem) i za života majke obnovio 
manastir, pa je ona nakon toga 1290. po¬ 
novo ga obnovila i sačuvala nadvratni 
natpis svoga sina pored svoga, koji je po¬ 
stavila niže, s lijeve strane vrata. Godina 
1293. ne može biti također, jer zadnje sa¬ 
čuvane rimske cifre na natpisu ne dopu¬ 
štaju tu pretpostavku. Radi toga ostaje 
kao jedino vjerovatno, da se radi o go¬ 
dini 1318., kada je kralj Milutin, četiri 
godine poslije smrti kraljice Jelene, obno¬ 
vio njezinu zadužbinu sačuvavši stariji 
natpis iz god. 1290. i postavivši svoj iznad 
vrata. 

Za ime ovoga manastira trajno je ve¬ 
zana uspomena kraljice Jelene, porijeklom 
Francuskinje, a žene srpskog kralja Uro 
ša I., jer se ono nalazi zapisano u oba sa¬ 
čuvana natpisa na ruševinama. Kako smo 
vidjeli, ona je manastir iz osnova obno¬ 
vila god. 1290. Poslije smrti svoga muža 
(1277. ?), ona je dobila od sina Stefana 
Dragutina na upravu neke zemlje u Duklji 
i Primorju, a kao revnosna katolikinja 
starala se mnogo o crkvama i manastirima 
ne samo u svojoj oblasti, nego i izvan 
nje.38 Sa vanjskom politikom muža, a ka¬ 
snije i sinova, nije se slagala o čemu svje- 

SufElay: Srbi 103; Miloj e Vasić (Ziča i La- 
zarica 92) čita 1293.; Jireček (Skutari.. . 117., 
Ist. Srba III., 92) isto tako, pa je i Grujić u cit. 
radnji usvojio njihovo čitanje, koje nije is¬ 
pravno. 

™ U Jeleninu životopisu Danilo opširno go¬ 
vori o njenom radu i dobrim djelima, te o sve¬ 
čanoj njenoj sahrani u manastiru Gradcu na 
Ibru. U narodu je do danas sačuvano predanje 
o njoj kao »svetoj kraljici«. 


doči njen sporazum s Dubrovnikom, da 
dojavljuje sve namjere srpskih kraljeva u 
koliko bi bile uperene protiv Dubrovni¬ 
ka.U svojim zemljama ona je iza toga, 
pošto ih je dobila na upravu, vladala ma¬ 
nje više samostalno. Sirenje pravoslavlja 
u pravcu Jadrana vršilo se u to vrijeme 
veoma naglo'^*’, te se činilo, da će se ras¬ 
kinuti lanac katoličkih opatija duž obale. 
Rimska kurija je već nakon anžuvinske 
okupacije Drača (1272.) bila započela živu 
akciju na pokatoličenju Balkana i za us¬ 
postavu mnogih biskupija, koje su bile 



Natpis pored manastirskih vrata 

Snimak I. Novickog: 

upražnjene na ovoj jadranskoj obali. Ta 
su nastojanja trajala sve do pred kraj 
vlade kralja Uroša L, a uticaj kraljičin im 
je svakako pogodovao.Kada je na mje¬ 
sto Stefana Dragutina došao na prijesto 
njegov brat Uroš II. Milutin, njegova se 
država nalazila (1282.) u ratu s Bizanti- 
jom kao saveznik Karla Anžujskog. Milu¬ 
tin je bio za nastavak toga rata, ali baš 
iste godine izbi poznata sicilijanska revo¬ 
lucija protiv Karla, pa mu onemogući da 
nastavi dovršenje svoga plana, te je Mi¬ 
lutin ostao sam u ratu i vodio ga više 

” O tome vidi moj članak »Sv. Srdj na Bo¬ 
jani«, Obzor 26. IX. 1938. 

Sufflay: Hrvati u sredovječnom svjetskom, 
viru 233. 

“ Sumay: Srbi 89. 

godina. Kasnije došao je u subok s Tata¬ 
rima i bio prinuđen s njima sklopiti ne¬ 
povoljan mir i dati im sina u ropstvo.^s 
Kako je došlo do toga da Jelenin sin 
kralj Milutin obnavlja zadužbinu svoje 
majke god. 1318., četiri godine poslije 
njene smrti, kad se znade da nije bio is¬ 
kreno nikad naklonjen katoličkoj crkvi, 
bit će jasno ako se spomene njegova ne¬ 
iskrenost u izjavama o želji da ostane 
stalno privržen rimskoj crkvi. Njega papa 
Kliment V. u jednom pismu (27. II. 1305.) 


kojeg bi mogao ostvariti svoje planove. 
Radi te njegove preorijentacije dolazi do 
pobune u Zeti, kojom je upravljao njegov 
sin Stefan, a napada ga s vojskom i brat 
mu Dragutin. Nema sumnje, morao je 
Milutin korigirati pravac svoje politike i 
izbjeći eventualne potrese unutar države, 
pa se početi opet približavati zapadnim 
silama. Poslije smrti Dragutinove (1316.) 
on je s vojskom zauzeo njegove zemlje, 
te je prijetila opasnost da dođe do oru¬ 
žanog sukoba s ugarskim kraljem. Godinu 



Prikaz rušenja mana stira na tlocrtu 


naziva »preljubeznim sinom u Kristu« iz 
čega se dade zaključiti, da ga je tada sma¬ 
trao katolikom. Na njegov zahtjev šalje 
mu posebne izaslanike, koji će boraviti na 
njegovu dvoru i brinuti se za napredak 
katoličke crkve. Ove je izaslanike kralj 
odlično primio.4^ Istovremeno Milutin 
vodi pregovore i s francuskim kraljem 
Filipom o savezu protiv Bizantije.^® Izgle¬ 
dalo je kao da će se osloniti u vanjskoj 
politici na zapadne sile i na sv. Stolicu, 
te nastaviti ranije borbe protiv Bizantije, 
ali se on predomislio, pa počeo raditi na 
približavanju istočnom carstvu pomoću 

Ivan Marković: Slaveni i pape 321—323. 

St. Stanojević: Kralj Milutin 20; Sufflay: 
Hrvati . . . 234. 


dana kasnije zarati se on iz nepoznatih 
razloga protiv Dubrovnika, kojemu na¬ 
nese velike štete, ali već slijedeće godine 
posredovanjem Mletaka, iza kojih je ne¬ 
sumnjivo stajao i papa, dođe đo mira, po 
kojem se Milutin obavezuje nadoknaditi 
sve štete.4'^ Taj nepovoljni po njega mir 
dokaz je, da je odlučio s katoličkim zem¬ 
ljama voditi pomirljivu politiku i održati 
s njima dobre susjedske odnose. Nakon 
ovoga rata on obilazi Zetu, centar svih 
buna u vrijeme vladavine Nemanjića, pa 


” stanojević u istoj radnji kaže; >Možda je 
Milutin pristao da se miri sa Dubrovčanima i 
prihvatio je za njih povoljne uslove zbog toga 
što je saznao da se protiv njega sprema velika 
i vrlo ozbiljna akcija«, s. 31. 

je te godine obnovio i zadužbinu svoje 
majke te postavio iznad vrata natpis. 
Ovaj njegov postupak mogao je na Ze- 
ćane ostaviti dobar utisak obzirom na li¬ 
jepu uspomenu, koju je ostavila bila kra¬ 
ljica Jelena, a i na raniju Milutinovu opo¬ 
ziciju katoličkoj crkvi. Nije isključeno da 
je Milutin tada predviđao ono što će se 
dogoditi slijedeće godine, pa je htio imati 
uza sebe katoličku Zetu te se podizanjem, 


lutina kao velikog neprijatelja katoličke 
crkve i pravog jeretika. Prema tome, nje¬ 
gova obnova manastira sv. Srđa pada baš 
u vrijeme kada mu je bilo najviše potre¬ 
bno da za sebe predobije katolike svoje 
države, a njih je u Zeti bilo najviše i 
smatrali su nesumnjivo najvećom sveti¬ 
njom stari kraljevski manastir na Bojani, 
koji je prije toga bila iz temelja obnovila 
omiljena i popularna kraljica Jelena.^® 



Pogled na ruševine manastira s Bojane. Snimak S. M. S. 


odnosno obnovom, ovoga manastira tru¬ 
dio prikazati narodu kao čovjek koji, ako 
nije katolik, ali je prema katolicizmu bio 
tolerantan i darežljiv.^® Naredne 1319 
godine gotov je bio savez, koji je i papa 
odobrio, između tarentinskog prinčipa Fi¬ 
lipa, ugarskog kralja Karla Anžuvinskog 
i hrvatskog bana Mladena II. Šubića. Taj 
je savez bio uperen uglavnom protiv Mi- 

“ Nemanjići su, osobito Nemanja, Milutin i 
Dušan, slali često puta darove katoličkim cr¬ 
kvama, na pr. sv. Nikole u Bariu, a još više 
onima u svojoj državi (Vasić: Ziča i Lazarica 
92). Milutin je dao načiniti srebrn oltar za pod¬ 
zemnu kriptu crkve sv. Nikole u Bariu 1319., 
baš u vrijeme kada je pokret protiv njega bio 
u jeku (Jireček: Istorija Srba III., 94). 


Posljednji je dao opis ostataka mana¬ 
stira Smirnov, koji je 1923. obilazio one 
krajeve.®^ Poslije njega obišao je ruševine 


“ O dobrim djelima, koja je učinila kraljica 
osim Danila v. Jireček; Istorija Srba IV., 74; 
Milenko Vukićević: Istorija srpskog naroda, Be¬ 
ograd 1912. s. 149; Jastrebov u spomenutoj rad¬ 
nji ističe kako pravoslavni i katolici hodočaste 
na ruševinama manastira. 

“ Smirnov u sp. radnji. Jireček daje opis 
obnovljenog manastira, pa kaže; »Manastir je 
građevina sa tri lađe, od slojeva tesanog kame¬ 
na i cigalja, koji se naizmjenično mijenjaju, sa 
ostatcima fresaka slika u dva sloja, jedan nad 
drugim, sa tragovima mozaičkog poda. Crkva 
je 1685. imala visok zvonik (Istorija Srba I., 
156). Inače na svim Jeleninim zadužbinama vi¬ 
di se jasan utjecaj francuske gotike, na ovoj 
crkvi osobito, zatim na Gradcu, Bogorodici Rtač- 
koj i katedrali u Svaču (Istorija Srba III., 261). 

arheolog I. Novicki, koji je 1924. napra¬ 
vio tlocrt prema stanju, u kojem su se 
ruševine tada nalazile. Tako imademo u 
svemu tri tlocrta: od Ippena iz 1900., 
Smirnova 1923. i Novickoga iz 1924. Nji¬ 
hovim međusobnim uspoređenjem vidi se 
kako je Bojana podrivala temelje mana¬ 
stira, a kad sam ga ja obilazio 1938. voda 
je bila odnijela skoro polovinu zidina, 
koje je našao Novicki god. 1924. Prema 
nekim informacijama srušeni su godine 
1939. i mramorni pragovi glavnih vrata, 
ali su navodno spašeni u posljednjem mo¬ 
mentu natpisi. 

Vijesti o tome kad je manastir srušen 
ne slažu se, pa se čini kao da je bio više 
puta rušen i popravljan dok na koncu 
nije posve napušten. Degrand kaže, da je 
u njemu god. 1679. zasjedao sinod, a ska¬ 
darski biskup Franjo Borči ga spominje 
god. 1790. kao najljepši hram u svojoj 
biskupiji.®^ Marijan Bolica god. 1614. piše 
o ovom mjestu i kaže da u selu imade 30 
domova, a da je manastir zdanje staro i 
i bogato, te da ga je podigla kraljica Je¬ 
lena. šufflay međutim kaže, da je opa¬ 
tija opustila pod kraj XVI. stoljeća i da 
je ovamo bio poslat nov opat god. 1602. 
ali je našao crkvu uništenu od Turaka. 
On je počeo sabirati novac za njenu ob¬ 
novu. pa kad je dovoljno sabrao vratio 
se u Dubrovnik i kupio za sabrani novac 
brod, te se odao trgovini. ^3 

U svom opisu Jastrebov kaže, da je 
bila »crkva unutra živopisom na zidovima 
ukrašena, ima po tri kvadratne kolone 
(stuba) po sredi crkve, paralelna od za- 

“ Kod Smirnova str. 126. 

Boličin izvještaj u Starinama XII. 

“ Šufflay: Srbi i Arbanasi 103. 


padne strane crkvene k istočnoj; ovi su 
stubovi također ikonopisani«. Za »ikono- 
pis« on misli »nije vizantijski, nego 
pravo srpski«, jer »sveci imaju odelo isto 
onako kao što ga imaju na ikonama u de^ 
časnkoj lavri, u pećskoj patrijaršiji i u 
gračaničkoj crkvi«. Prikaz Jastrebova nije 
pouzdan, jer se on trudi dokazati, kako su 
katolici »ujagmili i ovu zadužbinu srpsku 
kao svoju imovinu, dokazujući, da je ova 
crkva bila svagda latinska, jer i natpis je 
latinski, pa da je kraljica Jelena bila la- 
tinka«, te on tvrdi da je bila »pravoslavna 
kraljica«. Za tada još sačuvane freske 
(1880.) nije mu bilo teško utvrditi da nisu 
bizantijske, no da ne bi netko pomislio 
da nisu možda zapadnjačke, on govori o 
njihovoj sličnosti sa srpskima i to baš sa 
onima koje su po svoj prilici slikali maj¬ 
stori sa zapada kao što su oni i gradili 
spomenute manastire. Kakve su to bile 
freske danas se više ne može utvrditi, jer 
je nestalo i zidova na kojima su se nala¬ 
zile. Nije pomogao ni jedan javni apel,®^ 
kojem je bio dat širok publicitet, da se 
nešto poduzme za spašavanje ostataka 
ovoga manastira, grobnice dukljanskih 
kraljeva i značajnog sredovječnog spome¬ 
nika. Nitko se nije našao da spasava što 
se još dalo spasiti, a toga je do prije par 
godina bilo dosta. Manastir sv. Srđa sa 
svim uspomenama i ostatcima tijela sla¬ 
vnih dukljanskih kraljeva odnijela je Bo¬ 
jana i sada se na onom mjestu uzdiže kao 
jarbol potonulog broda još samo jedan 
ugaoni zid, koji svakog časa može tako¬ 
đer zaroniti u valove Bojane. 

“ Apel je uputio javnosti uz izvještaj o sta¬ 
nju ruševina arh. Pero J. Popović preko »Poli¬ 
tike« br. 6149. iz 1925. 


»Svi smo mi, koji iz seljačkih kuća po¬ 
đemo u škole, nekakav prelaz između 
seljaštva i građanstva, mi smo vrlo čvrst 
most između ta dva razna svita, ali smo 
još uvik više seljaci nego građani i to je 
ono, što građanstvo jača i pomlađuje, a 
seljaštvo diže i unapređuje. Cim se mi 
pogospodimo, izgledamo kao divojka, koja 


na svilenu haljinu metne papirnati pazar- 
ski cvit i na svoje zdrave, rumene obraze 
namaze ljekarničku crvenu boju. Mi se 
upravo ne smimo pogospoditi — u onom, 
smislu, kako se to obično shvaća — koliko 
radi svoga dostojanstva, toliko i radi či¬ 
loga našega naroda«. 

(Mile Budak: San o sreći. Knjiga I. str. 169.) 

DR. VLADIMIR BAZALA: ŠTO SU LIJEČNICI DALI IZVAN MEDICINE?* 


Cesto se čuje, da se prigovara liječni¬ 
ku, ako se povrh svoga liječničkog zvanja 
bavi politikom ili javnim radom. Iako se 
pravnici, advokati, bankari i industrijalci 
uza svoje zvanje gotovo uvijek bave javnim 
i političkim radom, pa se u tom dapače i 
ističu i natječu, a da im se to nipošto ne 
uzima za zlo, redovno se liječnika ne gle¬ 
da rado u javnom životu, izvan njegovoga 
stručnog područja. Poznata je anegdota, 
prema kojoj je jedan političar, po zvanju 
liječnik-zubar, došao pred bana Tomašića 
s nekom deputacijom i od bana nešto 
energično tražio. Ban ga je saslušao, ali 
nije bio sklon da ispuni zahtjeve interven¬ 
cije, pa je predvodnika delegacije otpra¬ 
vio upitom: 

»A, inače Vi gospon zube pučete?« 

I mnoge druge anegdote su poznate, 
koje omalovažavaju rad liječnika izvan 
njegovoga stručnog područja. 

Da to ipak tako nije pravo i da su li¬ 
ječnici izvan medicine dali i vrijednih pri¬ 
loga kulturi čovječanstva, pokazat će ne¬ 
koliko primjera. Jer među liječnicima bilo 
je i naročito umnih ljudi, a i mnogi umni 
ljudi, čija su imena zlatnim slovima ispi¬ 
sana u kulturnoj i naučnoj povijesti čovje¬ 
čanstva, potekli su iz redova liječnika. 

Toga je bilo vrlo mnogo naročito u 
ono vrijeme, kad sveučilišne nauke nisu 
bile razdijeljene u fakultete, a liječnici 
su, —• učeći sveučilišne nauke, postajali 
ujedno filozofi, teolozi, prirodoslovci i još 
mnogo štošta. Onda se medicina učila za¬ 
jedno s prirodnim naukama i s filozofijom, 
dapače i s astrologijom, jednom riječi: uči¬ 
la se sva tadašnja nauka. Nije bio rijedak 
slučaj, da je isti profesor predavao isto¬ 
dobno anatomiju i medicinu ili fiziologiju 
s biologijom i botanikom i k tome astro¬ 
logiju i filozofiju. No mnogo više nego 
li na ove primjere, hoću da ukažem na 
one liječnike, koji su već nakon razgrani¬ 
čenja nauke u razne naučne grane, usavr¬ 
šivši se u medicini i uzimajući je kao svo- 

* Predavanje u Pučkom sveučilištu 


je zvanje, dali ponešto i drugim granama 
nauke i kulture. 

Mnogo se uglednih liječnika proslavilo 
naročito u prirodnim naukama, jer su one 
najbliže medicini. Kako je osnov lijekovi¬ 
ma i liječenju nekad bilo dobro poznava¬ 
nje botanike, među liječnicima nalazimo 
velik broj botaničara. Upravo najbolji li¬ 
ječnici, bili su ujedno odlični botaničari, 
a po mnogim se liječnicima nazivaju razne 
biljke (L. Glesinger u svom članku »Bilj¬ 
ke prozvane po liječnicima« u Liječničkom 
vjesniku god. 1939. br. 3. nabrojio je više 
desetaka takovih primjera). I najbolji bo¬ 
taničari svih vremena bili su liječnici: 

Carl von L i n n e (1707—1778), ko¬ 
ji je u botanici uveo po njemu prozvani 
Linne-ov sustav, a u medicini napisao od¬ 
lična djela. I medicinska predavanja bila 
su mu tako poznata kao i botanička. 

Matthias Jakob Schleiden 
(1804—1864), obretnik biljne stanice. 

Joannes Scopoli (1723—1788), 
fizik u rudarskom gradu Idriji, predavao 
je na rudarskoj akademiji mineralogiju, 
bavio se i botanikom i napisao »Flora car- 
niolica«. Kasnije je bio profesor kemije i 
botanike u Paviji. Po njemu je prozvana 
Scopolia od koje se dobiva scopolamin. 

Znameniti kemičari bili su: H i e r o- 
nymus David Gaub (Gaubius) (1703 
—1780), veoma zaslužan za razvitak or¬ 
ganske kemije; Jdns Jakob Berze- 
lius (1779—1848), jedan od najvećih ke¬ 
mičara svih vremena; Wilhelm Ho m- 
berg (1652—1715), pronalazitelj borove 
kiseline (Sal sedativum Hombergi) i dr. 

Znameniti mineralozi i geolozi bili su: 

Matthias Josef Anker(1771-- 
1843), kirurg u Grazu, koji se kasnije ba¬ 
vio isključivo mineralogijom i geognozi- 
jom. Bio je kustos na zemaljskom muzeju 
u Grazu, a kasnije profesor mineralogije. 
Po njemu se jedna ruda zove »Ankerit« 

Balthasar Hacquet (1740— 
1815), rodom Francuz, neko vrijeme pro¬ 
fesor anatomije, kirurgije i porodništva na 

ljubljanskom liceju, bavio se mnogo geolo¬ 
gijom, te je istraživao Karpate i gorja u 
Hrvatskoj. Napisao je više naučnih geo¬ 
loških djela. 

Od znamenitih prirodoslovaca zoologa i 
antropologa treba spomenuti ove liječnike' 

Conrad Gesner (1516—1565), li¬ 
ječnik, filozof, kanonik, botaničar, zoolog.' 
Radi svoje svestranosti nazvan »Njemački 
Plinije«.^ Djelo mu je: Historia animalium. 

Lud-^vigJohannRudolfAgas- 
siz (1807—1873), bavio se istraživanjem 
fosilnih riba i drugih životinja. Na čelu 
jedne naučne ekspedicije istražio je god. 
1865. Ameriku, te je zato prozvan »Ame¬ 
ričkim Humboldtom«.2 Njegova istraživa¬ 
nja o fosilnim ribama upravo su epohalna. 
Uz to se bavio i geologijom. 

Markus Elieser Bloch (1723 
—1799), berlinski liječnik bio je poznati 
ihtiolog. 

Johahn Friedrich Brandt 
(1802—1879) bio je isprva liječnik, a ka¬ 
snije profesor zoologije na sveučilištu u 
Petrogradu. 

Jean Victor Audouin (1797-- 
1839), bavio se osobito komparativnom zo¬ 
ologijom. Bio je direktor prirodoslovnog 
muzeja u Parizu. 

P. J. van Beneden (1809—?) i 
Edouard van Beneden (1846—?). 
otac i sin, bili su belgijski liječnici i zna¬ 
meniti prirodoslovci. 

I Ernst Haeckel bio je doktor 
medicine i za mladih dana liječnik; bio je 
učenik fiziologa Johannes v. Mul- 
1 e r - a, također prirodoslovca i liječnika. 

Viktor Lebzelter (rođ. god. 
1889.), kurator kraniološke zbirke u beč¬ 
kom prirodoslovnom muzeju, napisao je 
mnogo antropoloških radnja o stanovnici¬ 
ma balkanskoga poluotoka. 

Paolo Mantegazza (1831—1910), 
bio je profesor antropologije u Firenci. 
Mnogo je putovao i opisao svoja puto¬ 
vanja. 

C a r 1 E r n s t V. B a e r, tvorac moder¬ 
ne uporedne anatomije i nauke o zamet¬ 
nim listovima. 


Znameniti fizičari bili su: 

Michael Kirsten (1620—1678), 
praktički liječnik i uz to profesor fizike, 
matematike i poetike na hamburškoj gim¬ 
naziji. 

Neil Arnott (1788—1874), liječnik, 
u Londonu, koji se proslavio studijem op¬ 
tike, aritmetike i astronomije, a studirao 
je i upliv fizike na medicinu. 

ILuigi Galvani (1737—1798) bio 
je liječnik i anatom u Bologni. Njegovi 
epohalni pokusi iz god. 1789. na kracima 
žabe pronijeli su mu ime cijelim svije¬ 
tom. 

Mnogo se liječnika proslavilo na polju 
raznih izuma: 

Malo je poznato, da je toliko danas 
udomaćeni štednjak također djelo jednog 
liječnika —■ francuskog liječnika i kemi¬ 
čara Jean Brouaut (Brevotius). 

J ean Francois Pilatre de Ro¬ 
zi e r (1756—1785) studirao je medicinu i 
izobrazio se u bolnici u Metzu za kirurga. 
Kasnije je studirao farmaciju, a u Parisu. 
je učio i matematiku, fiziku i kemiju. U 
jednom fizikalno-kemičkom zavodu u Pa¬ 
risu, što ga je sam osnovao, pravio je po¬ 
kuse s plinovitim svijetlom, a napisao je i 
raspravu o tada mnogo upotrebljavano! 
boji za odijela »prune de monsieur«. U 
Annonay-u je prisustvovao pokusima bra¬ 
će Montgolfier, koje je ponovio u Parisu i 
sam se takovom »Montgolfiere«-om digao' 
u zrak. Dne 21. X. 1783. digao se u vrtu 
dvorca de la Muette, a spustio se 10 km. 
daleko u Butte-aux-Cailles. Kasnije je- 
konstruirao tzv. »Roziere«-u i od vlade 
dobio 150.000 franaka, te se 15. lipnja 
1785. sa svojim drugom digao u Boulogne. 
Balon je bio punjen kisikom i — kako je 
predmijevao pariški fizičar Jacques Ale- 
xandre Cesar Charles (1746—1823) — eks¬ 
plodirao, a oba pilota su zaglavila. 

Kasnije je engleski liječnik John 
Jeffries (1744—1819) izradio bolji tip- 
plinovitog balona. On je promovirao na 
škotskom sveučilištu u Aberde-enu, bio je 
praktički i vojni liječnik, a bavio se fizi¬ 
kalnim i kemičkim studijama. U isto vri- 

jeme je pilot Jean Pierre Blanchard (1753 
—1809) s engleskim anatomom John 
S h e 1 d o n-om (1752^—1808) uspio kod 
Chelsea uzletiti (16. X. 1784.). Kratko vri¬ 
jeme iza toga Jeffriesje (30. XI. 1784.) 
bio 1 sat i 29 časa u zraku i digao se 
na 2440 m., a 7. I. 1785. je s Blanchardom 
kao prvi preletio Canal la Manche iz Do- 
vera na Giunes kod Ardres-a. Na uzletištu 
se danas nalazi spomenik, a njegova je sli¬ 
ka izložena u Britskom muzeju u Londonu. 

Za aeronautiku je zaslužan i nekada¬ 
šnji medicinar iz Lyona i Parisa imenom 
N a d a r, pravim imenom Felix Tour- 
n a c h o n (1820—1910) izdavač časopisa 
sL’Aeronaute«, od koga potječe i prva sli¬ 
ka Parisa iz visine od 520 m., što ju je 
učinio god. 1858. Njegov balon »Le Geant« 
je loše prošao 18. X. 1863. 

Engleski liječnik Hugh Bell kon¬ 
struirao je god. 1848. upravljivi zrakoplov, 
dok su medicinske studije mišić ja i forma 
kretanja mnogo doprinesle raznim kon¬ 
strukcijama aviona. Evo im autora: nje¬ 
mački liječnik Christian Gottlieb 
Kratzenstein (1723—1795), koji je 
živio i radio u Kjobenhavenu posvetio je 
jednu svoju knjigu »L’art de naviguer 
dans l’Air« fizičaru Charles-u; talijanski 
liječnik Giovanni Alfonso Borel- 
li (1608—1679), pisac djela »De motu 
animalium« (Leiden 1710.); francuski li¬ 
ječnik i eksperimentalni fiziolog J u 1 e s 
Etienne Marey (1830—1904), rodom 
iz Beaune-a u Burgundiji, promoviran god. 
1859. u Parizu, kasnije osnivač »Institut 
Marey« i pisac djela »La machine anima- 
le« (Pariš 1873.); engleski liječnik i anatom 
James Bell Pettigrew (1834— 
1908), koji je god. 1873. izdao knjigu: 
»Animal locomotion or walking, swim- 
ming and flying, with a dissertation on 
aeronautics«, oslanjajući se mnogo na Bo- 
relli-a. 

Liječnik Christian Kramp (1760 
—1826) izdao je povijest aerostatike u 
Strassburgu god. 1784. 

Da je preteča parnog stroja D e n i s 
Papin (1647—1714), to zna svatko, ali je 


malo poznato, da je on bio francuski li¬ 
ječnik. Potomak je građanske obitelji u 
Blois, iz koje potječe već nekoliko liječni¬ 
ka, promovirao je god. 1669. u Angers-u, 
bio je asistent znamenitog Christiana 
Huygens-a (1629—1695) u Parisu, gdje 
je radio na području fizike, a kasnije 
je radio kod Roberta Boyle-a (1626— 
1691) u Londonu na pokusima sa zračnom 
sisaljkom. God. 1679. izumio je digestor 
ili tzv. »Papinov lonac«, god. 1690. (pozvan 
od Karla Hessenskoga u Marburg na Lah- 
ni) parni stroj sa stapom, a god. 1706. par¬ 
nu sisaljku. Nije bio razumljen od savre- 
menika, čitav život živio je bijedno, a ne 
zna se ni točno kada je umro (između 
1712. i 1714.). Najljepše mu je djelo »Ars 
aquam ignis adminiculo elevandam« 
(Frankfurt 1707.). Njegovu biografiju — 
kako je poznato — dali su L. de la Saus- 
saye i A. Pean u djelu »La Vie et les 
Ouvrages des Denis Papin« (Pariš 1869.). 

Istim problemom bavio se nekoliko go¬ 
dina kasnije i engleski liječnik John 
A 11 e n (pseudonim), a naučne temelje 
sistematskom razvoju parnoga stroja dao 
je škotski liječnik, kemičar i fizičar J o- 
seph Black (1728—1799), odličan đak 
Glasgowa i Edinburga, kasnije drug i asi¬ 
stent liječnika i kemičara Williama 
Cullen-a (1710—1790), a od god. 1756. 
profesor kemije i anatomije na sveučili¬ 
štu u Glasgowu. Uz nastavni rad i obilnu 
liječničku praksu marljivo se bavio fizi¬ 
kom, te je pronašao i tzv. »latentnu to¬ 
plinu« (god. 1764.), što je bilo odlučno za 
kasnije izume James Watt-a (1736— 
1819). Bavio se mnogo opeklinama i pre¬ 
komjernom vrućinom kod čovjeka i živo¬ 
tinja. 

Gibivi parni stroj, neke vrste preteču 
lokomotive izumio je Sir Goldswor- 
thy Gurney (1793—1875), praktički li¬ 
ječnik iz Wadebridge-a u Cornwall-u, koji 
je god. 1829. sa svojom lokomotivom do¬ 
stigao brzinu od 22 km. na sat, ali je vlast 
zabranila vožnju, jer je 13 km. na sat, na¬ 
vodno, najviša dopuštena i neškodljiva br¬ 
zina! Na tom stanovištu stajali su i li- 

ječnici, kako to svjedoči skupština bavar¬ 
skih liječnika god. 1835. Po njihovom mi¬ 
šljenju nije bilo samo opasno brzo se vo¬ 
ziti, nego dapače i gledaoci mogu da obole 
na »Delirium furiosum«, pa zato treba 
tračnice ograditi visokim zidom, da nitko 
ne može vidjeti lokomotivu u pokretu. 

Talijanski liječnik, matematičar i pri¬ 
rodoslovac Girolamo Cardano (1501 
—1576) tražio je magnetski pol. Za nauku 
o magnetizmu i elektriciteti zaslužan je 
engleski liječnik i prirodoslovac W i 1- 
liam Gilbert (1540—1603), promovi¬ 
ran god. 1569. u Cambridge-u. Bio je od 
god. 1573. praktički liječnik u Londonu i 
dvorski tjelesni liječnik kraljice Elizabete 
(1558—1603) i Jakova I., te predsjednik 
londonskog medicinskog fakulteta. God. 
1600. objavio je knjigu »De Magnete, 
Magneticisque Corporibus et de Magno 
Magnete Tellure«. U njoj se prvi put spo¬ 
minje električna sila (»vim illam electri- 
cam nobis placet appelare«). 

Ranarnik (Feldmedicus) C h r i s t i a n 
Friedrich Ludolff uspije god. 1774. 
zapaliti sumpor na električni način. Ho- 
landeski liječnik Jan Ingenhousz 
(1730—1799) konstruirao je električni stroj 
s pločama, a njegov zemljak, liječnik, bo¬ 
taničar, fizičar i kemičar Martinus 
van Marum (1750—1837) izradio je ve¬ 
liku električnu mašineriju u Teyler-Mu- 
seum u Haarlemu i opisao je u djelu »De • 
scription d’une tres grande machine elec- 
trique«, a napisao je i »Experiences par 
le moyen de la machine electrique Teyle- 
rienne« (Haarlem 1787.). 

Istovremeno kad je u listopadu god. 1745. 
u Camminu u Pomeraniji prelat Ev^ald 
Jiirgen v. Kleist (1700—1798) izumio 
kondenzator, takav je izum učinio i ho- 
landeski liječnik Pieter van Mus- 
schenbroeck (1692—1761) u Leidenu 
pod imenom »Leidenske boce«, koju je 
usavršio i naučno obradio francuski liječ¬ 
nik Louis GuillaumeLeMon- 
nier (1717—1799). Ovaj je bio od god. 
1770. tjelesni liječnik kralja Louisa XVI. 
Njihove je rezultate obilno iskoristio en¬ 


gleski liječnik i prirodoslovac W i 11 i a m 
Watson (1715—1787), nekadašnji od¬ 
lični đak sveučilišta u Halle i Witteh- 
berg-u, promoviran god. 1757., praktički 
liječnik u Londonu od god. 1759., a od god. 
1762. ovdje liječnik u Foundling Hospi- 
tal-u. U djelu »Philosophical Transacti- 
ons« objavio je 58 rasprava iz područja 
elektrike, botanike i medicine, a god. 1748. 
izdao je u Parisu »Experiences a rexpli- 
cation de 1’ electricite«; god. 1745. dobio 
je Copley-Medaille, a god. 1786. barunat. 

Njemački liječnik S a m. u e 1 Tho- 
mas V. Soemmerring (1755—1830), 
profesor anatomije, fiziologije i kirurgije, 
od god. 1805. član akademije znanosti i 
kraljevski tjelesni liječnik u Miinchenu, 
izumitelj je električnog telegrafa. Kad je 
ovaj pojednostavio Samuel Finlay Breese 
Morse (1791—1872), našao se američki li¬ 
ječnik William Francis Chan- 
ning (1820—1901), koji ga je uveo u 
javni, praktični život u Bostonu kao signal 
za vatru i nesreće. 

Engleski liječnik Alfred Smee 
(1818—1878) izumio je bateriju sa cinkom, 
srebrom i sumpornom kiselinom. Bio je 
inače genijalan liječnik, specijalista za 
očne bolesti. Kao liječnik Bank of Eng- 
land izumio je god. 1842. tzv. čvrstu tintu, 
a god. 1854. pojednostavio je način tiska¬ 
nja novčanica. 

Elektromagnetizam Engleza Michaela 
Faraday-a (1791—1867) iskoristio je zii- 
riški liječnik Rudolf Schulthess 
(1802—1833) za pogon strojeva i izumio 
god. 1833. elektromotor. 

Njemački liječnik i fizičar H e r m a n n 
V. Helmholtz (1821—1894), koji je 
inače bio vojni liječnik u Potsdamu i koji 
je obradio teoriju o elektromagnetizmu, a 
zaslužan je i za optiku te heilbronški li¬ 
ječnik Robert Julius Mayer (1814 
—1878), koji je našao zakon o konstantno- 
sti energije, — ne smiju ostati u tom kolu 
nespomenuti. Helmholtz ima zasluge i 
za mnoge praktičke izume, tako tzv. Tan- 
genten-galvanometer i razna poboljšanja 
drugih elektrodinamičkih mjerila. Izumio 

je i očno zrcalo, na čemu je radio već 
prije spomenuti liječnik, matematičar i 
prirodoslovac Girolamo Cardano 
(1501—1576), koji je god. 1552. objavio 
raspravu »De subtilitate« i kasnije napulj- 
ski liječnik i fizičar Giovanni Bati- 
sta della Porta (1545—1615). Ovaj 
nije poznavao god. 1568. izašlu raspravu 
»La pratica della perspettiva« venecijanca 
Daniela Barbaro i god. 1589. samostalno je 
izumio tzv. tamnu komoru (camera ob- 
scura). Ovakovu je već god. 1544. posjedo¬ 
vao liječnik, matematičar i astronom 
Regnerus GemmaFrisius (1508 
—1555), podrijetlom iz Frieslanda, profe 
sor medicine i matematike u Lowenu 
(Louvain-u) i njom istraživao pomrčinu 
sunca 24. I. 1544. Svoju je kameru opisao 
u djelu »De radio astronomico et geome- 
trico liber«, koje je iza njegove smrti iza¬ 
šlo u Parisu god. 1558. — Optiku tamne 
komore izradio je engleski liječnik Wil- 
liamHydeWollaston (1766—1828), 
a iza toga je izradio tzv. cameru lucidu. 
On je medicinu studirao u Cambridge-u 
i bio je do god. 1800. praktički liječnik u 
Londonu, a radio je i na problemima ma- 
gnetizma i elektricitete. 

Njemački liječnik i kemičar Wil - 
helm Homberg (1652—1715) studirao 
je medicinu u Wittenbergu i u Parisu; bio 
je 1685—1690. liječnik u Rimu, a od god. 
1691. tjelesni liječnik vojvode od Orleansa 
i član akademije znanosti u Parisu. Izu¬ 
mio je razne manje izume. Otkriće borove 
kiseline, po njemu nazvane »Sal sedati- 
vum Hombergi« već je spomenuto. 

Liječnik Jonathan Goddard 
(1617—1674) izradio je u Engleskoj prvi 
teleskop. On je promovirao u Cambrid¬ 
ge-u i radio u Londonu od god. 1646. kao 
praktički liječnik i izrađivač tajnih lije¬ 
kova, što je onda bilo vrlo unosno. Za ne¬ 
ki lijek za kralja Karla II. (1660—1685) 
dobio je tako jednom 5.000 funti sterlinga. 

Dalekozor i mjerilo je usavršio i god. 
1850. pod br. 7477 patentirao u Patent Of¬ 
fice u U. S. A. američki liječnik John 
Locke (1792—1856), koji je god. 1819. u 


Vale promovirao, god. 1835—1853. bio pro¬ 
fesor kemije i farmacije na Medical Col- 
lege of Ohio u Cincinnati i god. 1849. do¬ 
bio počasnu nagradu od Naval-Observa- 
tory u Washingtonu u iznosu od 10.000 
dolara. 

Prije spomenuti Marey izumio je i 
tzv. »fotografsku pušku« ili kako je to on 
nazvao »Phenakistoskop«, kojim je mogao 
snimati u seriji do 24 slika u sekundi. Tim 
je on preteča moderne filmske tehnike. 
Osim toga je izumio tzv. »Photochrono- 
graph«, kojim se više faza kretnji moglo 
na istoj ploči snimiti. Također prije spo¬ 
menuti N a d a r bio je zaslužan za razvoj 
umjetničke fotografije. Oni treba da budu 
i ovdje spomenuti u vezi s londonskim li¬ 
ječnikom Peter Mare R o g e t-om 
(1779—1869), koji je usavršio kinemato¬ 
grafiju, a bavio se i elektricitetom i mag- 
netizmom. 

Osnivač moderne tehnologije, od koga 
dapače i toliko upotrebljavana riječ »teh¬ 
nologija« potječe, je američki liječnik J a- 
cob Bigelow (1786—1879), koji je 
osim toga god. 1818—1820. objavio djelo 
»American Medical Botany« i surađivao 
na prvoj američkoj farmakopeji (god. 
1820.). 

Vrlo zanimljiv je i švicarski liječnik 
Ernest Guglielminetti (rođ. god. 
1862. u Brig-u), praktički liječnik na fran¬ 
cuskoj rivijeri, koji se bavio problemom 
katranisanja cesta i tako je usavršio izum 
škotskog inženjera John London Mac 
Adam-a (1757—1836). Za svoj rad bio je 
mnogo poštivan, a u svojoj je domovini 
dobio naslov »Dr. Goudron« (goudron = 
katran). 

Apulijski liječnik Marco Antonio 
Zimara (1460—1532) i španjolski liječ¬ 
nik Blasius Villafranca poznavali 
su kemičko hlađenje, a američki liječnik 
John Gorrie (1803—1855) fizikalno. 
On je rođen u Charlestonu u Sout-Caroli- 
na, a prakticirao je u Apalachicola u 
Floridi. 

Dvostruko dno na brodovima konstru¬ 
irao je profesor anatomije i šef-liječnik 

irske armije Sir William Petty 
(1623—1687). Biografiju njegovu napisao 
je E. Fitzmaurice u knjizi »The life 
of Sir William Petty« (London 1895.). 

Gumene obruče za kotače izumio je 
god. 1887 škotski liječnik (možda i vete¬ 
rinar) John Boyld Dunlop (1840— 
1921). On ih je trebao za kola, jer se tako 
lakše vozio na svojim obilnim vizitama po 
ladanju oko Belfasta u Irskoj. Takova je 
guma god. 1889. stavljena na bicikl, a ka¬ 
snije na automobile. 

Poznatu svjetiljku za rudarstvo izumio 
je već god. 1812. poznati praktički liječnik 
William Reid C 1 a n n y (1780-1850) 
u Sunderlandu, a god. 1815. usavršio ju je 
Humphrey Davy (1778—1829). Clan- 
ny je zahtijevao pravo prioriteta i god. 
1844. napisao o tom opširnu raspravu, koja 
se danas nalazi pohranjena kao interesan¬ 
tan dokumenat u Britskom muzeju. Slič¬ 
nu napravu našao je i liječnik John 
AyrtonParis (1785-—1856), koji je god. 
1813—1817. prakticirao u Penzance (Corn- 
v^all), od god. 1817. bio u Londonu mnogo 
poznati liječnik, a god. 1844. i predsjednik 
Royal College of Physicians. Bio je medi¬ 
cinski pisac odlična stila, a napisao je i 
biografiju Davy-a, koji je znamenit i zato 
jer je poslije svojih mnogobrojnih pokusa 
i istraživanja sa dušikovim oksidulom god. 
1809. preporučio inhalacionu narkozu, ali 
ga onda nitko nije ni razumio niti u tom 
slijedio. 

Da su se liječnici proslavili izumima u 
svojoj liječničkoj struci, o tom nema sum¬ 
nje; Filip Bozzini (1773—1809), fi- 
zik u Frankfurtu izumio je »Lichtleiter«, 
Adam Warden — auriscop, T ii r c k 
i C z e r m a k su ga usavršili, Helm- 
h o t z o V o očno zrcalo smo spomenuli, i 
t. d. 

Da je guillotina također izum liječnika 
J. J. Guillotina iz doba revolucije, a 
imala je poslužiti za »humani« način 
otpravljanja ljudi na drugi svijet, također 
je poznato. Manje je poznato da je pisaći 
stroj izradio god. 1857. američki medicinar 
SamuelWard Francis (1835-1886), 


koji je tri godine nakon toga promovirao 
u New Yorku na čast doktora medicine i 
postao kasnije ugledan liječnik. Tako je 
on preteča Mitterhofera (koji je svoj pi¬ 
saći stroj konstruirao god. 1864.) i Reming- 
tona, za koje svatko znade, tko piše na pi¬ 
saćem stroju. 

I mnogi je filozof proizašao iz redova 
liječnika: 

Agrippa von Nettensheim 
(1486—1535), autor glasovitih djela »Oc- 
culta philosophia« i »De incertitudine et 
vanitate scientiarum«. 

Andrea Cesalpino (1519—1603), 
papin tjelesni liječnik, bavio se uz medi¬ 
cinu i botanikom (god. 1583. izdao je Ije- 
karušu) i još filozofijom, te je bio jedan 
od preteča Barucha Spinoze. 

Matija Vlacić ml. (Matthias Fla- 
cius Illyricus) (1547—1593), profesor me¬ 
dicine i filozofije u Rostocku. 

PierreJean Georges Caba- 
n i s (1757—1808), filozof senzualističkoga 
smjera, autor mnogih učenih filozofskih 
rasprava. 

Ernst Freiherr v. Feuchters- 
1 e b e n (1806—1849), napisao je 7 svezaka 
filozofskih i poetskih djela, a bavio se naj¬ 
više psihologijom. 

Heinrich Czolbe (1819—1873), 
pisac filozofskih rasprava o spoznajnoj te¬ 
oriji i drugih priznatih djela iz područja 
filozofije. 

Od kasnijih neka budu spomenuti; 
Emil du Bois-Reymond (1818-— 
1896), Much, Verworn, Ziehen, 
Wilhelm Wundt (1832—1920), S i g- 
mund Freud (1856—1939), Max 
D e s s o i r (rođ. god. 1867., od god. 1920. 
redovni profesor filozofije u Berlinu). 

Liječnici su bili i teolozi; naročito vrlo 
mnogi sredovječni židovski liječnici bili su 
u isto vrijeme i rabini. Među najpoznatije 
spadaju: 

Majmoniđes (1135—1204), zapravo 
Rabi Mojsije ben Majmon, rabin, filozof i 
liječnik i 

Jozef Solomon Delmeđigo 
(1691—1655), odličan liječnik, filozof i te- 

olog. Proputovao je cijeli tadanji kulturni 
svijet: rođen je u Grčkoj, medicinu je stu¬ 
dirao u Italiji, svoja odlična naučna djela 
pisao je u Egiptu, teologiju je istraživao u 
cijelom bližem Orijentu, naročito u Tur¬ 
skoj, liječničkim pozivom bavio se u Ru¬ 
munjskoj, a kasnije je bio rabin u Holan- 
diji i Njemačkoj. Umro je u Češkoj. 

Od ostalih teologa neka je spomenut 
Johann Conrad Dippel (1673— 
1734), liječnik, alkemist i teolog, pro¬ 
tivnik luteranstva i znatna pojava u povi¬ 
jesti protestantske crkve. 

Da su mnogi svećenici bili odlični li¬ 
ječnici, pokazao sam u svojoj raspravi 
»Svećenici kao liječnici« (Lij. vjesnik god. 
1938. br. 9). Nakon duge ili kraće liječ¬ 
ničke prakse opet su se mnogi vratili cr¬ 
kvenom zvanju. Tako su i za jednu i za 
drugu struku zaslužni. Jedan od tih je 
Toma Natalić Budislavić, Du¬ 
brovčanin, biskup, koji je ostavio svoj ime¬ 
tak za osnutak Collegium Orthodoxum 
Budislavum (vidi i moj članak: Znameniti 
dubrovački liječnici, »Alma mater croati- 
ca« god. 1940 br. 8.). 

Znameniti historičari bili su: 

Johann PeterLotichius (1598 
—1669), poznat polihistor bio je liječnik, 
pjesnik, filolog i historičar. 

Philipp Jaffe (1819—1870), je¬ 
dan od najpriznatijih njemačkih histori¬ 
čara; izdao »Regesta Pontificum Romano- 
rum«. On je od god. 1862. bio izvanredni 
profesor povijesti u Berlinu. 

Moric Verther (1849—1921), ma¬ 
đarski historičar, napisao je više rasprava, 
koje se odnose i na našu povijest. 

Matematičari bili su: 

Georg Henisch (1549—1618), li¬ 
ječnik i profesor matematike u Baselu. 

Domenico Guglielmini (1655 
—1710), liječnik i profesor matematike u 
Bologni, kasnije profesor medicine i mate¬ 
matike u Padovi. 

Nicolaas Hartsoeker (1656— 
1725), liječnik, dvorski matematičar i pro¬ 
fesor matematike. 


Daniel Bernoulli (1770—1782), 
baselski matematičar, poznat kao liječnik, 
koji se zauzimao za teoriju o inokulaciji i 
za statističke obradbe epidemijskih bolesti. 
Ovoga se ne smije zamijeniti s matemati¬ 
čarima i fizičarima istoga prezimena: Ja¬ 
kobom (1654—1705), čiji su znameniti ra¬ 
dovi o infinitezimalnom računu, o računu 
vjerojatnosti i o teoriji krivulja, i Johan- 
nom (1667^—1748), čiji su poznati radovi 
iz raznih grana matematike i fizike. 

U astronomiji se prošla više: 

NikolaKopernik (1473-1543), ro¬ 
đen u Torunju (Thorn), tvorac priznate te¬ 
orije o sistemu zvijezda i kretanju zemlje 
oko sunca (heliocentrički sistem). Medicinu 
je učio u Padovi, a u Trauenburgu je bio 
ugledan i mnogo tražen liječnik. Bio je 
tjelesni liječnik visokih ličnosti i klera. 
Spomenik mu se nalazi pred vijećnicom u 
Torunju i u dvorištu krasne Jagijelenske 
biblioteke u Krakowu. Svuda ga se prika¬ 
zuje astronomom. 

Wilhelm Olbers (1758—1840), li¬ 
ječnik u Bremenu i veoma zaslužan astro¬ 
nom, koji je otkrio planete Ceres, Pallas, 
Vesta i tzv. Olbersov periodički komet. 

Franz Gruithuisen (1774-1852), 
profesor medicine i prirodnih nauka u 
Miinchenu, od god. 1830. redovni profesor 
astronomije, koji je od tada uopće napu¬ 
stio medicinu i sav se posvetio astrono¬ 
miji. 

Johann Franz Encke (1791— 
1865), zaslužan astronom i ravnatelj ber¬ 
linske zvjezdarnice. 

Dva su se liječnika proslavila u astro¬ 
logiji, koja je onda bila sastavni dio me¬ 
dicine. Prvo židovski liječnik iz Provence, 
Bonet de Lates, koji je oko god. 1500. 
pronašao univerzalni astrološki prsten i 
dao ga papi Aleksandru VI Borgia (1492 
—1503) i najznamenitiji astrolog sviju 
vremena Michael deNotre Dame 
(Nostradamus, 1503—1566), koji je — n.a 
žalost — poznatiji kao najveći astrolog i 
prorok, nego kao odličan liječnik. Pa ipak, 
bio je ne samo to, nego i po rodu pripada 
obitelji uglednih liječnika. Djed mu Petar 

bijaše liječnik na dvoru kralja Renne-a 
od Sicilije i grofa od Provence, podrijet¬ 
lom Židov iz Male Azije. I djed po majci 
bio mu je liječnik Jean de Saint Remy. 
— Mihajlo se rodio 14. XII. 1503. u malom 
mjestancu St. Remy en Cran, nedaleko 
Avignona, gdje mu je otac bio bilježnik 
Djed ga je učio u matematici i astrono¬ 
miji. Srednju je školu dovršio u Avignonu, 
a daljnje nauke u Montpellieru, gdje je u 
26. godini života promoviran za doktora 
filozofije i medicine. 

Posvetio se liječničkom zvanju i tu 
je imao velikih uspjeha, a znao je priprav¬ 
ljati i čudotvorne masti i ljubavne napitke, 
što je sve tada spadalo u liječnički rad. U 
to bukne epidemija kuge, sijući strah i 
trepet i desetkujući pučanstvo. Mladi li¬ 
ječnik povede borbu protiv toga biča 1 
kroz 4 godine radio je divnom neustraši- 
vošću u tom kraju potpuno zaraženom. 
Njegov rad znadoše cijeniti, vrijednost mu 
upoznaše i stadoše mu se diviti. Tako po¬ 
stade i profesorom sveučilišta. Međutim 
mu od kuge umre žena i dvoje djece, a 
njega shrva bol i očaj. Kako je postao 
sumnjiv inkvizitoru smatrao je najboljim 
da pobjegne u Lotaringiju, gdje se tako¬ 
đer pročuje kao odličan liječnik. God. 
God. 1542. povukao se u opatiju Orvalle, 
gdje se mogao na miru baviti astrologijom 
i okultizmom, pišući svoje prvo proročan- 
sko djelo: »Proročanstvo osamljenog«, na¬ 
đeno u tom samostanu god. 1792. za vri¬ 
jeme revolucije. 

Iza toga je proputovao gotovo sve veće 
gradove Francuske i Italije i nastanio se 
u mjestu Salon en Provence, baveći se li- 
ječništvom. Tu se ponovno oženio (god, 
1547.). Imao je još i djece, 3 sina i 3 kćeri. 
Kad je ovdje ponovo buknula kuga, Nost- 
radamus se opet u medicini proslavi da¬ 
jući bolesnicima neki lijek od strugotina 
čempresa, karamfilja, mirisavih voda, mo¬ 
šusa i sirovog jantara, smrvljenog u prah. 
Radio je u Marseille-u, Avignonu i Aixu 
Ovaj mu grad naročito prizna rad i po- 
žrtvovnost, iskazavši mu najviše počasti i 
doznačivši mu godišnju rentu sve do smr¬ 


ti. Obezbijeđen za život on je u gornjem 
katu svoje kuće u Salonu uredio svoj ob- 
servatorij, studirao je djela starih magi- 
čara i napisao poznato djelo proročanstva 
u deset centurija, svaka centurija od 100 
kvaterna (četverostiha), izdano prvi put 
god. 1555. Uspjeh ovoga djela dovede ga 
u dvor kralja Henrika II, kome je tako¬ 
đer prorekao smrt u turniru od koplja 
grofa Montgomery-a, kapetana njegove 
škotske garde, što se i desilo 1. VII. 1559. 
— Obasut častima umrije 2. VII. 1566. — 
I svoju je smrt predskazao, te je dan svoje 
smrti označio u zidnom kalendaru rečeni¬ 
com: »Tu je moja smrt blizu«. Njegovo 
tijelo počivalo je najprije u crkvi sv. Kor- 
nelije, no kad su je revolucionarci razorili, 
prenošeno je u crkvu sv. Lorana u Salon- 
en-Provence, a njegov grob, koji se tu 
nalazi ispod glavnoga oltara, postao je 
mjesto hodočašća mnoštva mnogobrojnih 
štovatelja. 

S posve druge strane zanimljiv je 
Theophrast Renaudot, rođen god. 
1586. kao sin bogate hugenotske obitelji, 
koja mu je dala odličan odgoj i obrazova¬ 
nost. Medicinu je izučio u Montpellieru. 
Poslije nekih svojih putovanja nastani se u 
Poitru-u gdje se bavio liječničkom prak¬ 
som. Kasnije je preko opata du Trem- 
blay-a, pouzdanika i savjetnika kardinala 
Richelieu-a postao »kraljevski liječnik«, te 
se god. 1624. preselio u Pariš, gdje je vr¬ 
šio službu »generalnog povjerenika za si- 
romake«, dakle neke vrsti povjerenika za 
socijalnu skrb. God. 1630. otvorio je »Ured 
za adrese«, pod znakom Velikoga Pijetla 
u ulici La Calandre, na izlazu Marche Ne- 
uf, između sadašnjega Boulevard de Palais 
i Rue de la Cite u jednom od najvažnijih 
središta Parisa za vrijeme Luja XIII. Tu 
je svatko mogao za tri novčića, a siromas’ 
besplatno, uvrstiti svaku ponudu ili potra¬ 
žnju bilo osobe, bilo namještenja ili ogla¬ 
siti svoje privatne vijesti. Ovaj je ured bio 
istodobno neke vrste »Obavještajni ured«, 
gdje je svatko mogao dobiti obavijesti o 
svemu i svačemu, pa je brzo postigao ve¬ 
liku popularnost, a Renaudot postao 



toliko glasovit, da je njegova ličnost fi¬ 
gurirala u dvima baletima, od kojih je 
jedan, dapače, prikazan u Louvre-u. 

Svoj »Ured za adrese« pretvorio je ka¬ 
snije u posredništvo za pomaganje u ne¬ 
srećama, a kraj toga je uredio i prvo sa¬ 
vjetovalište, dakle, neke vrste prvi dis¬ 
panzer. Ovdje je on davao besplatne sa¬ 
vjete siromasima, a pomagali su mu i ne¬ 
ki liječnici, koji su bili uvijek uz njega. 
Osim toga je uz ured organizirao (god. 
1640.) neke vrste naukovni zavod za liječ¬ 
nike i držao predavanja i debate o znan¬ 
stvenim pitanjima. To je doba Tome Di- 
foirusa, kada je u medicini vladala sko¬ 
lastika i teorija sokova, a terapeutika nije 
išla dalje od čišćenja i puštanja krvi. R e- 
n a u d o t se oborio na ovakovu jednostra¬ 
nu i neplodnu medicinu, a na razvoj me¬ 
dicine utjecao je i svojim istraživanjima, 
kojima se bavio u svom laboratoriju. Uz 
poteškoće dobio je u to doba, dakle, već u 
XVII vijeku dopuštenje, da se kemija poč¬ 
ne primjenjivati u medicini. Bio je dakle, 
u medicini vrlo napredan. 

Međutim je »Ured za adrese« razgranio 
svoj djelokrug. Genealog A. Ph. Hozier pri¬ 
bavljao je već vijesti iz inozemstva, a do¬ 
brovoljni izvjestitelji donosili su u Veliki 
Pijetao dnevne vijesti, manje ili više isti¬ 
nite (u glavnom kao i danas) i anegdote, 
koje bi sami sastavljali, pa im odatle i ime 
»nouvelles a la main«. 

Tako je Renaudot došao na misao, 
da izda novine, za koje mu je 30. svibnja 
1640. bila zaista izdana naročita kraljev¬ 
ska povlastica. »Gazeta« je izlazila jedam- 
put nedjeljno i u njoj su osim vlasnika i 
njegovih dviju sinova surađivale razne 
ugledne ličnosti, dapače i sam — kralj. 
Postigla je najveći uspjeh. Tako je Re¬ 
naudot postao prvi vlasnik privatnih 
novina, koje su do onda bile samo vlasni¬ 
štvo kralja. 

Osim toga on je zaslužan, jer je osno¬ 
vao prvu zalagaonicu u Francuskoj i neki 
»Ured za izmjenu«, u kojemu se nalazi za¬ 
metak kasnijega »l’Hotel des Ventes«. 


Iz svega se vidi, da je Renaudot 
bio živa, agilna i revolucionarna priroda. 
To mu je baš u medicini, toj zaštitnici 
reakcije i konzervativizma, donijelo naj-* 
više neprijatelja. Naročito mu je život 
ogorčavala borba sa sveučilištem, koje mu 
je najprije ometalo znanstveni medicin¬ 
ski rad, zatim ga je priječilo u privatnoj 
praksi, koja mu je god. 1643. posve zabra¬ 
njena, a 1. V. 1644. parlamenat potvrđuje 
tu odluku i nalaže mu da zatvori dispan¬ 
zer i zalagaonicu. U toj borbi protiv R e- 
n a u d o t a najviše se isticao tadašnji zna¬ 
meniti liječnik i profesor Guy Patin, 
pakosni sektaš i podmukli konzervativac. 

Renaudot umrije ojađen 25. listo¬ 
pada 1853. 

Preživjela ga je još dugo vremena 
njegova »Gazette«. I ako je kontinuitet do 
današnjih novina kasnije prekinut, ipak 
se u pokušaju R e n a u d o t-ovom javlja 
prvi pokušaj valjane organizacije obavje¬ 
štajne novinske službe. Slični ured za 
obavijesti organiziran je god. 1720. u sa¬ 
lonu gđe Doublet u Parizu. Tu se stalno 
sastajalo posebno društvo, u kom bi svaki 
posjetnik izvještavao što je čuo i vidio. U 
sredini sobe bile su dvije knjige. U jednu 
se upisivalo samo sigurne, a u druge ne 
posve sigurne ili izmišljene vijesti i ćaska¬ 
nja. Kasnije se izdavao list, na kojem su 
bile napisane pojedine vijesti. Sluge bi taj 
list prepisivale perom u više primjeraka, 
a zatim bi ih raznošači raznosili među pri¬ 
jatelje ili pretplatnike po gradu. Slični list 
je osnovao Dubreuil u Rue de Tavan 
ne, a imao je dvije važne rubrike; poli¬ 
tičku i lokalnu (kao danas!). Ove su li¬ 
stove, međutim kasnije zamijenili optički,, 
pa zvučni i električki telegraf, a danas i 
telegraf i telefon, pa i bez žica. Međutim 
ide liječnike zasluga za razvoj novinske 
organizacije. Pariški trgovac Auguste 
Havas, nakon što se obogatio trgovi¬ 
nom, osnovao je izvještajnu centralu u 
Parisu, u hotelu Bouillon, Rue du Platre. 
Isprva je radio pomoću golubinje po¬ 
šte. Njegov je posao god. 1856. razgranio 
njegov sin Auguste Havas mlađi, imajući 

pod sobom 200 provincijskih novina. U 
Parisu je imao dva odlična saradnika. Je¬ 
dan je bio knjižar Paul Reuter, koji je 
kasnije otvorio svoj obavještajni ured u 
Aachenu, a kad je članom te agencije god. 
1859. postao londonski Times, agencija 
se preselila u London i postala oficijelna 
engleska agencija. Drugi je bio liječnik 
dr. Bernhard Wolff, sin siromašnog 
staretinara u Kasselu, odlične inteligen¬ 
cije i dobar poznavalac stranih jezika, 
koji je kasnije godine 1848. u Berli¬ 
nu osnovao »Wolffsche Telegraph-bureau«, 
iz kojega je nastao danas mnogo poznati 
DNB (Deutsches Nachrichtenbiiro). Jedna 
od triju najvećih novinskih agencija, da¬ 
kle, djelo je liječnika d r. B. W o 1 f f a. 

Interesantno je, da je u Americi stvar 
pošla drugim putem. Liječnik - zubar 
Mahlon Loomis (1826—1886) radio 
je od god. 1868. na bezžičnoj telegrafiji i 
osnovao »Loomis Aerial Telegraph Com- 
pany«, ali je propao i shrvan umro god. 
1886. On je ipak preteča Marconi-a. — 
American United Press osnovana je tek 
kasnije. 

Mnogi su liječnici bili znameniti put¬ 
nici - istraživači: 

Josua Ultzheimer, liječnik u 
Tiibingenu, putovao je u XVIL stoljeću u 
Zapadnu Indiju, Sjevernu Ameriku, Istoč¬ 
nu Aziju i Afriku te opisao ta putovanja. 

Mundo Park (1771—1806) i Da¬ 
vid L i V i n g s t o n e (1813—1873) istra¬ 
živali su Afriku. 

Gustav N a c h ti g a 11 (1834-1885), 
istraživao je neke krajeve unutarnje Afri¬ 
ke i naročito je zaslužan, da je Njemačka 
stekla svoje afričke kolonije. 

Eduard Schnitzer (1840—1892), 
liječnik u turskoj službi, prešao na islam 
i prozvao se Emin-Paša, bio je od god. 
1878. guverner ekvatorijalnih dijela Egip¬ 
ta, koji je kraj istraživao i politički orga¬ 
nizirao. Ubijen je od urođenika. 

Još su poznati William Ander- 
son, Adolf Bastian, WilliamF. 
Wills, Charles Pickering, Paul 
E. Botta, JohanHedenborg, A. T. 


V. Middendorf i mnogi drugi, a ne 
treba da se zaboravi i još nerehabilitirani 
i nesretni Frederick Cook, rodom iz 
New Rochelle u U. S. A. Bio je vrlo vri¬ 
jedan i savjestan liječnik, ali se uz to za¬ 
nimao i za naučne ekspedicije na Sjeverni 
pol. Svojom tvrdnjom dne 21. travnja 
1909., da je bio na sjevernom polu, izne¬ 
nadio je svijet. Dok su mu jedni vjerovali 
i slavili ga kao obretnika Sjevernog pola, 
drugi su ga držali za sljepara. Kasnije se 
blamirao otkrićem nekih izvora nafte u 
Meksiku, koji se nikako nisu mogli pro¬ 
naći, pa je bio osuđen na 5 godina tam¬ 
nice. Umro je u 76. godini u jednoj bolnici 
svoga rodnoga grada u velikoj bijedi go¬ 
dine 1940. 

I o liječnicima u politici mišljenja su 
podijeljena. Dok ih jedni vole, drugi im 
osporavaju svaku važnost na tom polju. 
Među ostalima je tako u pariškom »Pallas« 
od 15. VII. 1939. dao svoje povoljno mi¬ 
šljenje o liječnicima u politici g. Germain- 
Martin, francuski političar i poznati uče¬ 
njak, član Instituta i bivši ministar ovim 
riječima: 

»Politiku treba da čine prije svega 
ljudi, koji imaju dalekosežne veze sa stvar¬ 
nostima. Svojim znanjem liječnici su us¬ 
pjeli da upoznaju teškoće života svih soci¬ 
jalnih slojeva. Liječniku je svojstvena smi¬ 
sao čovještva. I zato se ne treba čuditi pre¬ 
ko velikog broja liječnika, koji su izabrani 
u senat i komoru. Mnogi od njih su u ra¬ 
znim vladama igrali odličnu ulogu, pa ih 
i u sadašnjoj ima, dapače ponajbolje. U 
komisijama, koje se bave socijalnim i hi¬ 
gijenskim pitanjima zaslužuju mišljenja 
ovih medicinara da budu saslušana, a od 
njih izrađeni izvještaji olakšali su spro- 
vođenje onih zakona, koji su osigurali 
socijalni mir. Kao ministar financija, te¬ 
čajem priprava i diskusija u svim tim 
državnim kućanstvima ja nisam nikada 
imao ozbiljne teškoće u obrani općih in¬ 
teresa zemlje, ako su se moji interpelanti 
ili protivnici razvili iz medicinskih disci¬ 
plina. Ako se stoji na tlu stvarnosti, mo¬ 
raju svi ljudi dobre vjere uvijek doći do 

sporazuma. Sa utopistima to je teško, ali 
utopija nije duševna hrana liječnika«. 

Političari su bili: 

Jean Paul Marat (1774—1793), 
isprva privatni liječnik u Parizu, kasnije 
jedan od vođa francuske revolucije. 

Nicolo Neri, jedan od najvećih 
revolucionaraca i preteča Garibaldijev, ta¬ 
kođer liječnik i to poznati liječnik i pro¬ 
fesor medicine. Slavenskoga je podrijetla, 
valjda hrvatske loze (Nikola Crni) iz Kru- 
ča (Acquaviva collecroce), vođa napuljske 
revolucije god. 1797., čiji je životopis li¬ 
jepo opisao Željko Macan u »Hrvatskom 
dnevniku« 7. IV. 1940. 

Johann Friedrich Graf von 
Struensee (1737—1772), isprva fizik 
u Altoni, zatim tjelesni liječnik danskog 
kralja Kristijana VII. i njegov miljenik te 
god. 1771. ministar s neograničenom vla¬ 
sti. Nastojao je reformirati Dansku, te je 
ukinuo torturu, uredio financije, osnovao 
dobrotvorne i prosvjetne institucije i t. d. 
Ali protivnici ga optužiše zbog preljuba 
s kraljicom, zloupotrebe najviše sile i 
pokušaja umorstva kralja, nakon čega bude 
osuđen na smrt i smaknut. Do reforma ni¬ 
je došlo i tako bje i dalje »nešto trula u 
državi Danskoj!« 

JoseMaria Vargas (1786—1854), 
političar i predsjednik Venezuele. 

Sun Yatsen (1868—-1925), prvi 
predsjednik republike Kine, veliki refor¬ 
mator u kulturnom i političkom pogledu. 

Rudolf Virchow (1821—1902), 
glasoviti patolog, bavio se od svoje rane 
mladosti politikom i bio je kasnije vođa 
napredne stranke i član Reichstaga. 

Adolf Fischhof (1816—1893), je¬ 
dan od vođa revolucije god. 1848. u Beču. 

I kasnije se bavio politikom i pisao po¬ 
litičke spise. 

Liječnik je bio i Georges Cle- 
menceau (1841—1929), francuski dr¬ 
žavnik i ministar predsjednik, zvan »Ti¬ 
gar«. 

Josef Tandler, profesor anatomi¬ 
je u Beču, bio je jedan od vođa social- 
demokratske stranke. 


Sadašnji turski ministar predsjednik 
Refik Saidam bio je također liječnik. 
Medicinu je učio u Švicarskoj i Leipzigu. 

Od naših liječnika-političara spominjem 
Milana Amruša (1848—1919), koji je 
bio član narodne stranke i poslanik u sa¬ 
boru, predstojnik odjela za bogoštovlje i 
nastavu, a u dva maha načelnik grada 
Zagreba, Bogoslava Mažuranića 
(1866—^1918), koji je bio liječnik u Novom 
Vinodolskom i od god. 1897. poslanik u 
saboru, a od god. 1906. i u ugarsko-hrvat- 
skom parlamentu u Pešti, te ondje neko 
vrijeme i predsjednik kluba hrvatskih 
delegata, Milivoja Jambrišaka, 
Antu Pavelića, Matu Drinkovi- 
ća, Milivoja Dežmana i u po¬ 
sljednje vrijeme Josipa Berkovića. 

Kod Srba bio je Laza Pa ču (1855 
—1915) općinski liječnik u Beogradu, po¬ 
litičar, god. 1889. upravnik drž. monopola, 
god. 1898. komesar Narodne banke, god. 
1903. član Drž. saveta i u tri navrata mi¬ 
nistar financija, te je smatran jednim od 
najsposobnijih srpskih finansijera. 

Vladan Đorđević (1844.-1930 ) 
promovirao je medicinu u Beču godine 
1869., uredio je i dugo vremena upravljao 
srpski vojni i civilni sanitet, ali je bio i 
ministar prosvjete i narodne privrede 
(god. 1887.) i ministar predsjednik (1897 
—^1900). Odstupio je radi vjeridbe kralja 
Aleksandra s Dragom Mašin, na što je pao 
u nemilost, povukao se iz politike i bavio 
se historijom i književnošću. 

Momčilo Ivković (1874—1938) 
bio je član Narodne skupštine, podsekretar 
raznih ministarstva, generalni sekretar 
Radikalne stranke, a inače predsjednik 
Jugoslavenskog liječničkog društva i Sve- 
slovenskog liječničkog saveza. 

Branko Cubrilović (rod. god. 
1896.), jedan od vođa Zemljoradničke 
stranke i narodnog pokreta u Bosni, danas 
je ministar poljoprivrede. 

Iz liječničkih su redova izašli i S 1 a v- 
ko Miletić, Uroš Krulj, Aleksa 
Savić, D. G. Popović i dr., kasniji 
narodni poslanici i ministri nar. zdravlja. 

Još interesantnije je razmotriti liječ¬ 
nike u lijepoj književnosti. 

Francois de Rabelais (1494— 
1533) bio je naj originalni ja i najsnažnija 
ličnost francuske književnosti XVL stolje¬ 
ća i predstavlja središnju figuru rane re¬ 
nesanse u Francuskoj. Bio je redovnik, 
zatim svećenik i štićenik nekih kardinala, 
ali se prometnuo u neprijatelja teologa i 
uopće skolastike, te je bio u vječnom su¬ 
kobu s katoličkom crkvom i kalvinskim 
fanatičarima. Bio je odličan filolog i pe¬ 
dagog, ali i liječnik i jedan od najvećih 
prirodoslovaca renesanse. Književno mu 
djelo »Gargantua et Pantagruel« odli¬ 
kuje se naprednim idejama; sočni, gdje¬ 
gdje i drastično pisani roman, nosi pe¬ 
čat njegovog životnog iskustva, široke 
kulture i dubokih njegovih spoznaja, a 
ujedno sadrži i nenadmašivu satiru na ta¬ 
dašnje društvo: na osvajačke ambicije vla¬ 
dara, vjersku nepodnošivost (Papafigi i 
Papomani), skolastički odgoj, suce-nezna- 
lice i uskogrudnu redovničku disciplinu. 
Bojeći se cenzure i tamnice, morao je pose- 
ći za fantazijama, alegorijama i aluzijama. 

Za njega se kaže, da je u času smrti 
rekao: »Komedija je svršena.« 

Albrecht v. Haller (1708—1777), 
znameniti liječnik, anatom, fiziolog i bota¬ 
ničar, bio je jedan od najvećih njemačkih 
pjesnika XVIII. stoljeća, te se istakao i kao 
pisac romana. Njegovo značenje za razvi¬ 
tak prirodnih nauka, a osobito medicine 
je opće poznato. 

Njemački pjesnik Friedrich v. 
Schiller studirao je među ostalim i 
medicinu, te je neko vrijeme bio vojni 
liječnik. 

Liječnik je bio iJustinusKerner 
(1786—1862) poznati njemački pjesnik i 
pisac. Bavio se mnogo istraživanjem okult¬ 
nih fenomena, ali se osobito istakao liri¬ 
kom. I njegov sin Theobald Kerner 
(1817—1907) bavio se uz medicinu pje¬ 
sništvom. 

Karl Arnold Kortum (1745— 
1824), autor »Jobsiade«, jednog od najpo¬ 
znatijih njemačkih komičnih epova. 


Goetheov prijatelj Johann Hein- 
rich Jung-Stilling (1740—1817) 
isto je toliko poznat kao pisac romana i 
mističkih djela, koliko kao liječnik, po¬ 
znat s operacije mrene (katarakte). 

Heinrich Hoffmann (1809— 
1894), liječnik u Frankfurtu bio je autor 
brojnih vedrih i dječjih knjiga, od kojih 
je najpopularnija »Struwwelpeter«, pre¬ 
vedena na hrvatski pod imenom »Janko 
Raščupanko«. 

Od novijih njemačkih pjesnika i lite¬ 
rata bili su liječnici: pjesnik, dramatičar i 
pisac Arthur Schnitzler (1862^— 
1931); pisac i kritičar Max Nordau 
(1849—1923); poznati kirurg i obretnik 
infiltracione anestezije Karl Ludwig 
Schleich (1859—1922), poznat ne ma¬ 
nje po svojim poetičkim djelima, novela¬ 
ma i esejima; Alfred Ddblin (rođ. 
god. 1878.), neurolog, pisac romana, eseja i 
kazališnih komada; znameniti austrijski 
dramatičar Karl Schdnherr, čija su 
snažna dramatska djela prikazivana s naj¬ 
većim uspjehom, a živio je kao liječnik u 
Beču; kirurg i profesor kirurgije B u r g- 
hardt Breitner, koji je poznat isto 
tako po svojim romanima, kao i po svom 
znanstvenom medicinskom radu, osobito iz 
područja štitnjače; Hellmuth Unger 
(rođ. god. 1891.), pisac biografskih roma¬ 
na; Erwin Liek (1878—1935), pisac 
djela: »Wunder in der Heilkunde«, »Der 
Arzt und seine Sendung«, »Am Kamin«. 

Francuski mornarski liječnik Euge- 
n e S u e (1804—1857) autor je vrlo pozna¬ 
tih romana (na pr. »Les Mysteres de Pa¬ 
riš« u 10 svezaka!) 

Liječnik je bio i poznati engleski pisac 
Sir Arthur Conan Doyle, koji je 
stekao osobit popularitet svojim Sherlock 
Holmesom, čije su avanture prevedene u 
sve svjetske jezike. Posljednjih godina je 
Conan Doyle napisao čitav niz okultistič- 
kih romana. 

I poznati engleski dramatičar i pisac 
William Somerset Maugham, 
čiji je »Sveti plamen« s uspjehom prika¬ 
zan i kod nas, bio je po zvanju liječnik. 

V. V. S m i d o V i č, rođ. god. 1867. bio 
je odličan liječnik, a uz to ruski pisac. Pi¬ 
sao je pod pseudonimom Veresajev. 
Od većih djela poznata su mu: »Pripovi¬ 
jetke«, »Liječnikovi zapisci« i »U ćorso¬ 
kaku«. Od manjih djela najzanimljivije su 
mu crtice iz rusko-japanskog rata god. 
1904./1905. 

I ruski pisac AntunCehov studirao 
je medicinu, te je već kao medicinar pi¬ 
sao. Ali liječničkom praksom nije se bavio. 

Slovački pjesnik Martin Kuku- 
č i n, pravim imenom dr. Matej Ben- 
c u r, živio je dugo godina kao liječnik na 
Braču, a poslije među hrvatskim iseljeni¬ 
cima u Chile. Napisao je među ostalim i 
dva odlična romana iz hrvatskog narod¬ 
nog života »Kuća na strani« i »Majka zo¬ 
ve«. Djela mu izdala je Matica slovačka 
u Turčijanskom sv. Martinu, a hrvatske 
prijevode Društvo sv. Jeronima u Za¬ 
grebu. 

Mnogo je poznatih praških liječnika 
isto tako dobro poznatih pjesnika i drama¬ 
tičara. Najznatniji jeFrantišek Lan- 
g e r (rođ. god. 1888.), a od liričara Hugo 
Salus (1866—1922). Zgodnu anegdotu 
opisuje 0 tom A 1 a r i c h, koji je i sam 
liječnik i odličan pisac, u svojoj knjizi 
»Medicinske historie« (Prag 1935.): 

Ruskom piscu Evgeniju Zamjatinu, ko¬ 
ji je god. 1931. posjetio Prag predstavlje¬ 
ni su na svečanoj večeri praški književni¬ 
ci i među njima: dr. med. L a n g e r, dr. 
med. František Skacelik, dr. med. 
B r u m 1 i k, dr. med. J o s. V e s e 1 y, dr. 
med. V a n č u r a, dr. med. A r n o š t 
Dvorak i dr. med. A1 a r i c h. Videći to¬ 
liko liječnika-književnika, uskliknuo je 
Zamjatin: 

»Gospodo, da se u vas književnošću ba¬ 
ve doktori medicine, to mi je posve jasno, 
ali kažite mi, tko se u vas bavi medici¬ 
nom?« 

Kao pisci autobiografija istakli su se: 
S. F r e u d, A. S c h w e i z e r, A. M a- 
jocchi, A. Eiselberg, J. Cronin 
(»Citadela«) i dr. 

Evo i naših liječnika-književnika! 


Gjuro Hidža (1752—1833) dubro¬ 
vački liječnik, bio je pjesnik; preveo je na 
hrvatski Vergilija i Horacija, te druge grč¬ 
ke i latinske pjesnike, a ispjevao je i sam 
mnogo lirskih pjesama. 

Da jeDimitrije Demeter bio 
otac hrvatske drame znade svatko tko je 
nešto učio o početcima naše dramske 
umjetnosti. Ali on je bio i liječnik. Studi¬ 
rao je u Beču i Padovi, gdje je i promo¬ 
virao. Bavio se jedno vrijeme i liječnič¬ 
kom praksom sve do god. 1841. Još prije 
toga napisao je nekoliko drama, dok je 
svoje glavno djelo »Teuta« napisao tek 
god. 1844. 

IvanDežman (1841—1873) napisao 
je »Smrt grofa Rabate«, ep iz senjskog ži¬ 
vota, »Smiljan i Koviljka«, romantički ep 
itd. Bio je jedan od osnivača i urednika 
»Vijenca«. 

Milivoj Dežman (1873—1940) bio 
je nekada vođa »mladih«, te pokrenuo više 
književnih časopisa, u kojima se javljao 
kao pjesnik i kritičar. Napisao je zbirku 
novela »Protiv struje«, dramatizirao je 
»Zlatarevo zlato« a napisao je i samostalne 
drarne. Zaslužan je za »Obzor«, koga je 
kao glavni urednik i uvodničar držao uvi¬ 
jek na velikoj visini. Kao liječnik zaslu¬ 
žan je za razvitak ftizeologije kod nas i 
za osnutak lječilišta »Brestovac«. Već pri¬ 
je je spomenut kao političar. 

Zanimljiv jeiSiegfriedKapper 
(1821—1879), podrijetlom češki Židov, koji 
je bio liječnik u Karlovcu. Proučavao je 
narodnu poeziju južnih Slavena i mnogo 
prevodio na njemački jezik. Pisao je i o 
narodnom životu južnih Slavena (»Siid- 
slavische Wanderungen«). 

Dramski pisac velikog niza nacionalno- 
simboličkih drama i teoretskih rasprava o 
drami i režiji, Gjuro Dimović studi¬ 
rao je medicinu u Budimpešti, Parisu i 
Londonu, te živio kao uvaženi zubar u 
Zagrebu. 

Autor knjige »Iz liječnikove duše« i 
drugih manjih novela i crtica pod pseudo¬ 
nimom Ladislav Ladanjski je od¬ 
ličan liječnik, kirurg i kasniji profesor me- 

dicinskoga fakulteta u Zagrebu —-Miro¬ 
slav C a č k o V i ć. 

. F. D. M a r u š i ć a zbirku »Liječnikovi 
zapisci« izdala je Matica Hrvatska god. 
1906. 

Kao pjesnik istupio je i Vladimir 
Jelovšek, izdavši god. 1899. dvije knji¬ 
ge pjesama »Simfonije«, te čitav niz čla¬ 
naka, feljtona itd. 

Ivan Sisarić (1887—1939), pisac 
zanimljivih književnih djela, studija i pje¬ 
sama: Mit XX. stoljeća. Knjiga sa 7 pe¬ 
čata, itd. 

Medicinu je studirao u Pragu i Beču, 
ali je nije dovršio i Vladimir Luna- 
č e k (1873—1927), kasniji novinar, knji¬ 
ževnik i kritik oštra pera, za koga se ka¬ 
že, da mu je od medicine ostala odlučnost 
pri njegovim kritičarskim operacijama i 
da je bio najbolji »kirurg« među našim 
kritičarima. 

Kod Srba je Zrna j-Jo van Jova- 
n 0 V i ć bio pjesnik i liječnik. Medicinu 
je s’^ršio god. 1870. u Budimpešti, a prak¬ 
ticirao je kao liječnik u Pančevu, Srijem¬ 
skim Karlovcima, Futogu, Kamenici, Be-' 
ču, Beogradu i Zagrebu. Uza svoje liječ¬ 
ničko zvanje bavio se književnošću, ure¬ 
đivao je razne listove, pisao stihove i pro¬ 
zu, prevodio sa stranih jezika itd. 

Saradnik Zmaj-Jovana bio je Ilija 
Ognjanović (1845—1900), liječnik u 
Novom Sadu, pisac, humorista i biograf. 

Milan Jovanović, dramski pi¬ 
sac, autor književnih i dramskih studija, 
putopisa itd. bio je također liječnik, neko 
vrijeme dvorski liječnik na Cetinju, ka¬ 
snije liječnik Austrijskog Lloyda, a ko¬ 
načno nastavnik higijene u vojnoj akade¬ 
miji u Beogradu. 

Jovan Stejić (1803—1855) bio je 
kneževski tjelesni liječnik, književnik i 
jezikoslovac. 

I Nikola Vučetić, rođen u Kati- 
novcu (Topusko), prom.oviran u Beču gođ. 
1889., kasniji bolnički liječnik u Mitrovic^ 
i Šapcu napisao je čitavu zbirku lijepih 
pjesama, basni, soneta itđ. . 


Laza Lazarević (1851—1890), 
svršio je najprije pravni fakultet u Beo¬ 
gradu, baveći se uz to pjesništvom i lije¬ 
pom knjigom. Mnogo se zanimao za pri¬ 
rodne nauke i god. 1872. pošao u Berlin 
na medicinske nauke, koje je promovirao 
god. 1879. Bio je liječnik beogradskog 
okruga i primarius državne bolnice. Plo¬ 
dan je medicinski naučni radnik. Bio je i 
tjelesni liječnik kralja Milana. Lijepe pje¬ 
sme, a još više pripovjetke donijele su mu 
naziv »Srpski Turgenjev«. 

Medicinu je nekih 3 godine pod kraj 
života u Beču studirao i pjesnik Branko 
Radičević (1824—1853), ali ga je smrt 
spriječila da dovrši studij. 

Od živih pjesnika treba još spomenuti: 

Miroslava Feldmanna, čije 
lirske pjesme, objelodanjene u najugled¬ 
nijim književnim revijama nailaze na naj¬ 
bolji prijem, a nekoliko već odličnih dra¬ 
ma daju se na mnogim našim kazalištima, 
svršio je medicinu u Beču i živi kao pri¬ 
marius Zakladne bolnice u Zagrebu; M i- 
loša Đorića (rođ. god. 1893.); Sveti- 
slava Stefanovića, liječnika u Beo¬ 
gradu (rođ. god. 1874.), koji je napisao vi¬ 
še uspjelih svezaka pjesama i eseja, a pre¬ 
veo je Goethe-a i Shakespeare-a na srpski; 
slovenskog pjesnika Franca Dergan- 
c a (rođ. god. 1877.) i dr. 

Predaleko bi me zavelo kad bi još spo¬ 
minjao sve liječnike-literate, koji su se 
kao literati istakli liječničkom literaturom, 
bilo higijenskom, socijalno-medicinskom, 
propagandom ili si. (F r a n G u n d- 
rum-Oriovčanin, Antun Lob- 
mayer, Andrija Štampar), bilo 
da su dali medicinske rječnike (J o s o 
Arambašin, Ivan Dežman, Bo- 
ža Peričić, Milan Njem_ičić, 
Leopold. Gliick) i ostala znanstvena 
i poluznanstvena medicinska djela. 

Iz redova liječnika izašli su i odlični 
m.uzičari i historičari umjetnosti: 

Naročito su bečki liječnici poznati mu¬ 
zičari, pa i od profesora medicine mnogi 
se na tom polju proslavio: B i 11 r o t h, 
Rokitansky, Jagić, Strasser, 

M a r s c h i k, pa i drugi profesori, kao 
Stiimpell, Neisser, Clairmont, 
Lenhossek. 

U Beču, Leipzigu, Berlinu i nekim 
drugim gradovima postojali su čitavi li¬ 
ječnički orkestri ili su se liječnici bavili 
komornom glazbom, koja je bila visoko 
iznad amaterskog nivoa. 

Znam, da će temu »liječnici i muzika« 
obraditi Hugo Gjanković, docentki- 
rugije u Zagrebu i sam odličan poznavalac 
muzičke i uopće umjetničke historije. Tek 
nekoliko imena ću ipak i iz ovog poglav 
lja spomenuti: 

Julije Bajamonti (1744—1800). 
privatni liječnik u Splitu, kapelnik i zbo- 
rovođa stolne crkve, komponista i sakup¬ 
ljač narodnih popij evaka. 

Benjamin Ipavec (1829—1908), 
liječnik u Grazu, komponirao je pjesme, 
klavirske komade, a i jednu operu. 

Gustav Ipavec (1831—1908), li¬ 
ječnik u Sent Juriju, komponirao je preko 
60 slovenskih pjesama. 

Jovan Paču (1846—1902), liječnik, 
komponista i pijanista. 

Hans Schwarz-Glossy, liječ¬ 
nik u Beču, poznati je bariton, koncertni i 
oratorijski pjevač. I bečki pjevač Karl 
Schipperje doktor medicine i liječnik. 

Leopold Damroschbioje oko 
god. 1850. vrlo poznati violinista i diri¬ 
gent, koga je Liszt pozvao u Weimar. 

Berlinski liječnik FridrichFerdi- 
nand Flemming komponirao je koro¬ 
ve, među njima i poznati »Integer vitae«. 
Umro je god. 1813. 

Hamburški liječnik Johann Wolf- 
gang Franck komponirao je opere. 

U Utrechtu je bio komponist F 1 o r e n s 
Kornelius Kist, koji je osim toga 
bio izdavač vrlo uglednih muzičkih časo¬ 
pisa. Umro je god. 1863. 

U Kielu je bio liječnik S c h 1 a d e- 
b a c h poznat s kompozicija pjesama i još 
više sa svojim rasprava muzičko-historič- 
kih. Umro je god. 1872. 

D r. V e r o n, pariški liječnik XIX. sto¬ 
ljeća, direktor opere. 


Lothar Wallerstein, isprva ki¬ 
rurg, kasnije direktor bečke opere. 

Hector Berlioz, znameniti kom¬ 
ponist, Conrad Max Kunz, od koga 
potječe nekoliko kvarteta, HenriHugo 
P i e r s 0 n, poznati operni komponist i 
muzički ravnatelj, GustavSatter, ba¬ 
sist Joseph Staudigli bečki operni 
pjevač Josef Alois Tichatschek 
započeli su i daleko napredovali u medi¬ 
cinskim studijama, ali su se onda posve 
povratili muzici. 

Od naših reproduktivnih umjetnika- 
liječnika treba spomenuti Aleksandra 
M a n z o n i-a, baritona i pokojnog Ivu 
Gašparca, tenora, svojevremeno akti¬ 
vnog člana osječke opere. U Zagrebu je 
bio organiziran i muški zbor liječnika, 
koji je nastupio pod dirigentom V i 1 k o m 
P a n c 0 m, poznatim muzičarom, klaviri¬ 
stom i pjevačem, članom glazbenog dru¬ 
štva »Lisinski«, koji je inače primarius 
u Bolnici milosrdnih sestara u Zagrebu. 

Pavao Culumović, Ivo Her- 
z o g, Viktor B o i ć i dr. su dugogodi¬ 
šnji članovi ravnateljstva Glazbenog za¬ 
voda. Liječnički kvartet Kuha r-H e r- 
zog - Rabar - Kleinkind nastupao 
je na podiju u liječničkim javnim pri¬ 
redbama, dobrotvornim koncertima i ma¬ 
tinejama kao i kvartet W i n k 1 e r - 
Schwarz-Herzog-Boić i sekstet 
Winkler - Schwarz - Herzog 
Zepić-Boić-Urbani. — Milan 
Ž e p i ć, ravnatelj Bolnice milosrdnih se¬ 
stara u Zagrebu je virtuoz na violini i 
violi, imao je svoj kvartet Miranov-Zepić, 
a i sada još nastupa. 

I sam moram za sebe reći, da mi je od 
moga mladenačkog književnog rada i da¬ 
nas još najmiliji rad na polju muzičke 
kritike i historije muzičke umjetnosti, ko¬ 
jim sam se bavio za vrijeme studija me¬ 
dicine u Zagrebu i Beču, te Pragu i ne¬ 
kim njemačkim gradovima od god. 1918. 
do negdje 1924., ali kad sam promovirao 
medicinu ostavio sam umjetnost po strani. 

Kazališni direktori i glumci bili su; 

Johann Friedrich ErnstAl- 
b r e c h t (1787—1814), isprva praktički li¬ 
ječnik, kasnije direktor narodnog kazališta 
u Hamburgu, autor medicinskih i kazališ¬ 
nih djela, romana, drama itd. 

Francois Joseph Talma(1763 
■—^1826), jedan od najvećih trageda svoga 
vremena, miljenik Napoleona. Napisao je 
više djela o kazališnoj umjetnosti. Bio je 
zubar. Za njega su neki autori napisah 
posebne kazališne komade, u kojima je 
T a 1 m a nastupio tek u 2. činu, budući da 
radi velike prakse nije mogao doći na vri¬ 
jeme u kazalište. 

Još bi spomenuo liječnike filologe: 

Emile Littre (1801—1881), koji je 
bio isprva bolnički liječnik u Parisu, ali se 
kasnije posve posvetio filologiji, lingvistici 
i leksikografiji. Bio je od god. 1838. član 
»Academie des inscriptions«. Bavio se i fi¬ 
lozofijom, gdje je bio učenik Conte-a. Iz¬ 
dao je potpuna djela Hipokratova s ko¬ 
mentarom, a preveo Plinija i Dante-a. Sa¬ 
stavio je i »Dictionaire de medecine et de 
chirurgie«. 

LazarLudwigZamenhof (1859 
•—1917), koji je izradio pravila i propagi¬ 
rao međunarodni jezik »Esperanto«. On je 
rođen 15. XII. 1859. u Bialystok-u, gdje je 
polazio realnu gimnaziju, a k tome još s 
velikim zanimanjem učio grčki i latinski. 
Gođ. 1873. preselio se s roditeljima u Var- 
šavu, gdje mii je otac dobio mjesto kao 
učitelj njemačkog jezika. Ovdje je stupio 
u filološku gimnaziju, koju je svršio god. 
1879. Medicinski fakultet je polazio u 
Moskvi i Varšavi, gdje je svoje studije 
god. 1885. završio. Nakon toga je otišao u 
selo Vejseje, da vrši praksu, ali se nakon 
4 mjeseca vraća u Varšavu, gdje se po¬ 
svećuje specijalizaciji iz okulistike. Šest 
mjeseci nakon toga odilazi u Beč, da na¬ 
stavi nauke u specijalizaciji. Po završetku 
specijalizacije počeo je god. 1886. u Var¬ 
šavi vršiti praksu kao okulista, ali je od 
toga bilo malo zarade. U srpnju god. 1887. 
izdao je svoje prve četiri brošure o espe 
rantu i to na ruskom, poljskom, njemač¬ 


kom i francuskom jeziku. Odmah nakon 
toga izdao je i neke druge knjige, a i pri 
jevode na esperantu. Osim toga je pomo¬ 
gao i ostalim esperantistima oko izdava¬ 
nja njihovih djela. Ta izdanja su ubrzo 
progutala sav njegov novac, te je zato god. 
1886. otišao lU mjesto Herson, gdje se 
nadao da će mu praksa bolje ići. No ni tu 
nije bio bolje sreće. Zarade nije imao ni- 
kakove tako, da je mnoge dane ostao i bez 
ručka! Radi toga se već u svibnju slijedeće 
godine ponovno vratio u Varšavu, god. 
1893. preselio se sa obitelji u Grodno, a 
god. 1897. opet se vratio u Varšavu. Tu se 
nastanio — po posljednji put •— u najsi¬ 
romašnijem dijelu grada, pa je prvih go¬ 
dina živio veoma bijedno. Tekar god. 1901. 
uspio je srediti svoje materijalno stanje. 
Budući da su se njegovi pacijenti sa¬ 
stojali isključivo iz siromašnih slojeva, 
to je morao znatno više pacijenata dnevno 
primiti nego bi to morao da su mu paci¬ 
jenti bili imućniji. Tek god. 1905. mogao 
si je po prvi put nakon punih 20 godina 
priuštiti odmor od nekoliko nedjelja tako, 
da je mogao te godine posjetiti prvi me¬ 
đunarodni esperantski kongres u Boulo- 
gne-u. Od te godine pa sve do svjetskog 
rata teče mu život normalno i mirno, on 
posjećuje i ostale kongrese, a za to vri¬ 
jeme izdaje znatan dio svojih djela iako 
je imao vremena da radi tek večerima i 
noćima, budući da mu je dan protekao u 
profesionalnom radu. U tom neumornom 
radu zatekla ga je smrt dne 14. IV. 1917. 
Preveo je na »Esperanto« ova djela: Ham- 
let od Shakespeare-a, Revizor od Gogolja, 
George Bandin od Moliere-a, Ifigenia na 
Tauridi od Goethe-a, Razbojnici od Schil- 
ler-a. Marta od Orzeszkowe, Andersenovc 
priče i Bibliju, te napisao mnoge rječnike 
i članke, a uređivao je i reviju »La Revuo«. 

Koraes Adamantios (1748— 
1833), reformator novogrčkoga jezika. 

Friedrich ReinholdKreutz- 
w a 1 d (1803—1882), istraživač estonskog 
jezika i narodnih pripovijedaka, zaslužan, 
jer je sakupio u narodu ostatke staro-es- 
tonske narodne pjesme »Kalewipoeg«. 


194 


Dušan Wilhelm Lambl (1824 
■—?), češki liječnik, proputovao je Hrvat¬ 
sku, Dalmaciju, Srbiju i Crnu Goru, pro¬ 
učavajući jezik Južnih Slavena. 

Raznim granama nauka bavili su se: 

Johann Christian Kund- 
mann (1684—1751), veoma zaslužan nu- 
mizmatičar. 

Janko Safarik (1814—1876), bio 
je gradski liječnik u Novom Sadu. Bavio 
se mnogo književnošću, kasnije je postao 
profesor fizike na liceju u Beogradu, ali 
se najviše bavio historijom, arheologijom 
i numizmatikom i napisao djela: »Opisa- 
nije sviju do sad poznatih srbskih novaca«, 
»Srbski spomenici Mletačkog arhiva« i dr. 
Bio je glavni osnivač muzeja, a od 1849 
■—1861. profesor historije na liceju. God. 
1869. postao je članom Državnog saveta. 
Ne smije se zamijeniti sPavlom Jos e - 
fom Safarik om (1795—1861), koji je 
bio slavist, historik i etnograf. Najpozna¬ 
tije mu je djelo »Slovanske starožitnosti« 
(1857.). Kao i Janko, bio je slovačkog 
podrijetla, ali je živio u Novom Sadu samo 
do god. 1833. kad se je preselio definitivno 
u Prag. 

Janez Bleiweiss vitez Prste¬ 
ni š k i (1808—1881), ma da je bio dr. me¬ 
dicine, bavio se u glavnom veterinom. Bio 
je profesor veterinarstva u Ljubljani i »de- 
želni živino-zdravnik«. 

Aleksa Vancaš (1801—1884), žu¬ 
panijski liječnik, kasnije zemaljski proto- 
medik, predsjednik Zbora liječnika, bavio 
se osobito vinogradarstvom, bio je jedan 
od osnivača Prve hrvatske štedionice, ko¬ 
jom je kao predsjednik 19 godina uprav¬ 
ljao, bio je i jedan od osnivača osigurava¬ 
jućeg društva »Croatia«, a neko vrijeme i 
•gradski zastupnik. 

Dr. Adolf Holzer, kr. zemaljski 
zdravstveni savjetnik, vitez reda Franje 
Josipa I. — kako piše na spomenploč’ 
poznatog meteorološkog stupa na Zrinjev- 
'cu — posvetio je ovaj stup god. 1884. gra¬ 
du Zagrebu. 

Sušački liječnik Franjo Kresnik, 
koji je i odličan kemičar, farmakolog i 


matematičar, proslavio se svojim studijem 
i izgradnjom gusala, te slovi danas kao 
najautoritativniji poznavalac Stradivarija. 
Kao takav pozvan je god. 1937. da u Cre- 
m_oni priredi izložbu Stradivarijevu, a 
god. 1938. u Berlinu izložbu talijanskih 
instrumenata. Danas živi na Rijeci kao 
uvaženi stručnjak ove svoje nove struke 
i mnogo radi premda je već u poodmaklim 
godinama. 

Mislim, da je ovih nekoliko primjera 
dovoljno za tvrdnju, da su liječnici i izvan 
medicine dali svoj prilog kulturi čovje¬ 
čanstva. 


BILJEŠKE: 

Misli se Gaj Plinije Sekundo Stariji (23— 
79), rimski pisac, čije je djelo; »Historla natu- 
ralis« i koji je zaglavio za provale Vezuva. — 
Ne smije se zamijeniti s Plinijem Mlađim, koji 
je umro oko god. 113 i čija su poznata pisma, 
među kojima i zvanično dopisivanje s Troja- 
nom. Sačuvali su se i neki govori. 

“ Misli se Aleksandar v. Humbold (1769—• 
1859), njemački astronom, geolog, zoolog, bota- 
nik, mineralog, osnivač klimatologije, oceano¬ 
grafije i biljne geografije, koji je s Gauszom 
ustanovio međunarodne magnetske opservatorije. 
Djela su mu: »Kosmos«, »Ansichten der Natur« 
i dr. Po njemu je Agassiz prozvao jednu 500 
km. dugu rijeku u državi Nevada (USA) ime¬ 
nom Humboldt River. — Ne smije se zamijeniti 
s Wilhelm v. Humboldtom (1776—133.5), koji je 
bio njemački estetik i komparativni filolog. 
Osnovao je berlinsko sveučilište i radio na mo¬ 
dernoj izgradnji klasične gimnazije. 

RASPRAVA O POSTANKU ZAGREBAČKOG SVEUČILIŠTA 


»U »Obzoru« broj 273. od 25. studenoga 
1940. objavio je Hinko Wolf, pod natpisom: 
»Stogodišnjica predavanja pravnih nauka u 
Srbiji«, slijedeći prikaz: 

»Beogradski sveučilišni profesor Ilija A. 
Pržić izdao je posebni otisak svoje rasprave 
iz »Arhiva za pravne i društvene nauke« 
(srpanj—kolovoz 1940., Beograd 1940., str. 
19) pod natpisom »Osnivanje pravnog fakul¬ 
teta u Srbiji. (Povodom stogodišnjice)«. 

Na osnovu činjenice, što je god. 1840. u 
Srbiji, na kragujevačkom liceju, osnovano 
»pravoslovno odjeljenje«, čiji studij je tra¬ 
jao jednu godinu, a predavala su dva pro¬ 
fesora — pisac je svojoj raspravi dao natpis 
»Osnivanje pravnog fakulteta u Srbiji«. 
Premda je »pravoslovno odjeljenje« kragu- 
jevačkog liceja pretečom i zametkom dana¬ 
šnjeg pravnog fakulteta u Srbiji, ipak — 
mišljenja smo — da je suviše velika razlika 
između tog kragujevačkog liceja i poznijeg 
pravnog fakulteta, a da bi se mogao ' naći 
kontinuitet razvitka i — stoga — pogrešno 
je tvrditi da se radi o stogodišnjici pravnog 
fakulteta u Srbiji. (Jedno je jednogodišnji 
pravni tečaj liceja, a drugo je pravni fa¬ 
kultet). 

Pisac u uvodu svoje rasprave ističe kako 
je u Miloševoj Srbiji bila potreba za školo¬ 
vanim ljudima, i kako su tu potrebu podmi¬ 
rivali poglavito Srbi iz Vojvodine. No nji¬ 
hov je položaj u zemlji bio dosta težak. Pi¬ 
sac doslovno kaže: »Knez Miloš, a za njim i 
ostali istaknuti činovnici, postupali su grubo 
prema školovanim ljudima. Zazirući malo 
od prosvjećenih ljudi, i podcjenjujući ih, 
knez Miloš je zanemario izgrađivanje pro¬ 
svjete«. Škole su se u ono vrijeme u Srbiji 
pojavljivale slučajno: naišao je kakav pi¬ 
smeni čovjek, sakupio djecu koje imućnije 
porodice ili jedne općine, i tako je postala 
škola. 

Kasnije su se dijelom prilike popravile. 
Ilija A. Pržić iznosi kako je god. 1838. u 
Srbiji već postojalo ministarstvo prosvjete 
(Popečiteljstvo Prosveštenija), preko 50 os¬ 
novnih škola, gimnazija u Kragujevcu sa če¬ 
tiri razreda i tri »glavne škole pravitelstve- 
ne« u Šapcu, Čačku i Zaječaru. U lipnju god. 
1839. kragujevačka gimnazija bila je podi¬ 
gnuta na stepen »Liceuma«, nastava je tra¬ 
jala dvije godine (»te prve godine Licej je 
imao jednu sobu za predavanja«) a za osnov 
nastave uzeto je u obzir »naročito filosofiče- 
ske i matematičeske nauke s praktičeskim 
zemljemerijem (Inđinirskim hudožestvom) 
predavati«. 


. Dne 1. kolovoza god. 1840., kada je zavr¬ 
šila prva grupa (četrnaest na broju) dvogo¬ 
dišnju obuku u tom kragujevačkom Liceju^ 
tadašnji srpski ministar prosvjete Stefan 
Radičević podnio je predlog, da se za svrše¬ 
ne učenike kragujevačkog liceja (filosofije) 
osnuje još jedan razred u kojem će se pre¬ 
davati pravne nauke. Dne 6. rujna iste go¬ 
dine odlučeno je — u smislu predloga — da 
se osnuje još jedan razred, u kojem će se 
»pravoslovne i policajne nauke predavati«. 
Izabrana su i dva profesora: Jovan Sterijin 
Popović, poznati srpski književnik i Ignjat 
Stanimirović. U ime plaće dobivao je svaki 
godišnje 700 talira, »koju da od idućeg Đur- 
đeva dna prima«. J. S. Popović držao je pre¬ 
davanja iz prirodnog prava, a Ignjat Stani¬ 
mirović iz statistike. Rukopis predavanja J. 
S. Popovića sačuvan je u arhivu Matice 
Srpske u Novom Sadu, dok rukopis Stani- 
mirovića do sada nije poznat, tek zna se, da¬ 
je držao predavanja »Produženije Statistike 
naosobne, glavne četiri evropejske države, 
kao Rusije, Velike Britanije, Francuske i 
Prajske, sporednim načinom skupljena«. Sam 
nacrt nastavnog plana izradio je novosadski 
odvjetnik Jovan Raić (koji je kasnije tako¬ 
đer bio profesorom te škole); o svom nasta¬ 
vnom sistemu sam je Raić kazao da je »kurs 
pravoslovni tako ustrojen, da će učenici po 
svršetku njegovome sami po sebi enciklope- 
dičeski pregled i sojuz sviju nauka pravo¬ 
slovni dobiti, i proniknuti«. U tom dakle- 
nastojanju kragujevačkog liceja s jednogo¬ 
dišnjim pravnim odjeljenjem vidi Ilija Pržić 
osnutak pravnog fakulteta u Srbiji. 

Po završetku prve godine predavanja na 
pravoslovnom odjeljenju kragujevačkog li¬ 
ceja bio je priređen javni ispit (prisustvovao 
je knez, ministar prosvjete i dr.), a uspješno 
ga je položilo svih deset učenika. Pisac stu¬ 
dije napominje, da je krajem školske godi¬ 
ne, kada je trebalo svršenim pravnicima iz¬ 
dati diplomu s pečatom liceja došlo do svađe. 
između spomenute dvojice profesora »pravo- 
slovija klase« i ostalih profesora liceja; rek¬ 
tor liceja nije htio izdati ni diplome ni pe¬ 
čata i Popović i Stanimirović tužili su se 
stoga ministarstvu, žaleći se ujedno da »pro¬ 
fesori filosofije, kao što je nama dostoverno 
poznato, nikakvog s nama soslovija imati ne- 
žele«. Taj je spor (vjerojatno čisto prestiž¬ 
nog značenja) intervencijom ministarstva j 
miru riješen. Odlukom p'ak kneza Mihaila od 
25. lipnja 1841. kragujevački licej je prese¬ 
ljen u Beograd. U »Novinama Srbskim« po- 
čev pak od 27. lipnja 1841. donosi se niz. 

ukaza, kojima se »svršivši u Liceumu Srb- 
skom provoslovne nauke« postavljaju u dr¬ 
žavnu službu: Stojča Ivanković postavljen 
je za kancelistu Knjažave kancelarije, Da¬ 
vid Rašić za »kancelistu Popečiteljstva pra¬ 
vosuđa« i t. d. 

Studija Ilije A. Pržića izrađena je na 
osnovu obilnije literature, a napose na ru¬ 
kopisima koji se čuvaju u beogradskom dr¬ 
žavnom arhivu i arhivu Matice Srpske u 
Novom Sadu. Ova studija nesumnjivo je vri¬ 
jedan i interesantan prinos k poznavanju 
povijesti prosvjetnih uopće a pravnih nauka 
napose u Srbiji. 

Kako smo već spomenuli, držimo, da je 
pretjerano, na osnovu prikazanog »pravo¬ 
slovnog kursa« na kragujevačkom Lice¬ 
umu govoriti o stogodišnjici pravnog fa¬ 
kulteta. Nije ovdje namjera uspoređivati 
hrvatske prosvjetne prilike u prošlosti s oni¬ 
ma u Srbiji. Ipak, ne će biti na odmet ovom 
prilikom naglasiti, da su u Hrvatskoj, u Le- 
poglavi — u tom kroz tri stoljeća znameni¬ 
tom sijelu materijalne i duševne kulture u 
sjevernoj Hrvatskoj — pavlini već god. 1503. 
osnovali neke vrsti gimnaziju (seminarium 
studiorum), a kasnije filozofski i bogoslovni 
fakultet. Bulom pape Klementa X. iz god. 
1671. i reskriptom kralja Leopolda I. odo¬ 
breno je da fakulteti u Lepoglavi mogu po¬ 
djeljivati i akademske časti. (God. 1674. 
promoviran je u Lepoglavi prvi doktor fi¬ 
lozofije, a god. 1715. prvi doktor teologije). 
A što se pravničkih nauka tiče, zna se, da je 
zagrebački kanonik Baltazar Dvorničić Na- 
puly (trostruki doktor sveučilišta u Bologni), 
oko god. 1595. otvorio u Zagrebu na Kapto¬ 
lu privatnu pravničku školu. Godine pak 
1769. osnovana je bila »javna škola za po¬ 
litičke i kameralne nauke« u Varaždinu, a 
od god. 1772. u Zagrebu. S vremenom na¬ 
staje i razvija se akademija znanosti u Za¬ 
grebu s potpuno uređenim juridičkim fakul¬ 
tetom, koji kasnije postaje »pravoslovna 
akademija« i konačno god. 1874. pravni fa¬ 
kultet hrvatskog sveučilišta. Dakle, želimo li 
upotrijebiti metodu i mjerilo Ilije A. Pržića 
možemo tvrditi, da pravni fakultet u Hrvat¬ 
skoj postoji već 171 godinu, t. j. od časa os¬ 
nutka »kraljevske javne škole za političke 
i kameralne nauke«. 

Na ovaj prikaz, s obzirom da je u njem 
potaknuto pitanje kako dugo postoji pravni 
fakultet zagrebačkog sveučilišta, nadovezao 
je sveuč. prof. dr. Juraj Andrassy u »Ob¬ 
zoru« broj 276 od 28. studenoga 1940. proši¬ 
rivši temu ovog raspravljanja i stavivši svo¬ 
jem prilogu natpis: »Kako je staro zagre¬ 


bačko sveučilište?« O tom pitanju iznosi sli¬ 
jedeće misli i tvrdnje: 

»Historici zagrebačkog sveučilišta ne sum¬ 
njaju o tome, da se — uz ispravnu ocjenu 
svih odlučnih činjenica — organizacioni, 
pravni i nastavni kontinuitet zagrebačkog 
sveučilišta ima potegnuti daleko pred go¬ 
dinu 1874. Te je godine istina svečano otvo¬ 
reno sveučilište i velika zasluga ide sve one, 
koji su na tome radili. Ali to sveučilište sa 
svoja tri fakulteta nije ipak ništa drugo nego 
uspostava onoga, što je već od vremena Ma¬ 
rije Terezije postojalo, dakako u savreme- 
nijem ruhu. Već je naučna osnova Marije 
Terezije od godine 1776 ostvarila kr. akade¬ 
miju znanosti u Zagrebu kao najviši učevni 
zavod u Hrvatskoj i ta je akademija imala 
isto tako tri fakulteta kao naše sveučilište 

1874., a naši su se staleži i redovi živo zauzi¬ 
mali, da ona bude upotpunjena studijem me¬ 
dicine, u čemu na žalost nisu uspjeli. Sama 
pak akademija, premda konačno uređena 

1776., djelovala je već od 1773. kao državni 
nastavni zavod na mjesto onoga, koji su 
dotada uzdržavali Isusovci. Kad je naime 
njihov red raspušten, država je odmah pre¬ 
uzela brigu za školske zavode, koji su vodili 
Isusovci, napose pak za akademiju i gimna¬ 
ziju u Zagrebu, malu akademiju u Požegi = 
gimnaziju u Varaždinu. Sto se pak tiče aka¬ 
demije u Zagrebu, ona je obuhvatala filozofski 
i bogoslovski fakultet te joj je car Leopold 
još god. 1669. izdao povlastice, koje su tada 
imala sveučilišta diljem Njemačke i austrij¬ 
skih nasljednih zemalja. 

Budući da se opravdano ima uzeti, da je 
1874. uspostavljeno i usavršeno stanje viso¬ 
koga školstva, kako ga je Hrvatska imala do 
Bachova apsolutizma, moramo smatrati sve¬ 
učilište nastavkom kr. akademije znanosti. 
Zapravo je akademija stvarno počela djelo¬ 
vati kao državno učilište godine 1773. t. j. 
neposredno iza raspuštanja isusovačkoga re¬ 
da, jer je isusovačku akademiju naprosto 
preuzela država i nastavila njezinim djelo¬ 
vanjem po istoj nastavnoj osnovi. Zato mo¬ 
ramo začetak našega sveučilištu staviti u go¬ 
dinu osnutka visokih nauka u krilu zagre¬ 
bačkog isusovačkog kolegija. Ni u ostalih 
naroda nisu mnoga sveučilišta započela kao 
državni zavodi. Država preuzima školstvo 
tek u doba prosvijećenog apsolutizma, a dotle 
je ono velikim dijelom bilo u privatnim od¬ 
nosno u duhovnim rukama. Prema tome je 
najispravnije označiti godinom rođenja 
hrvatskoga sveučilišta onu, kada je Varaždi- 
nac Stjepan Glavač, poznati autor prve 
zemljopisne karte Hrvatske, održao uvodno 
predavanje kao profesor filozofije na isuso • 

vačkoj akademiji. To je bilo 6. studenoga 
1662. iza svečanog sazivanja Duha svetoga u 
zagrebačkoj stolnoj crkvi, a samo predavanje 
je štampano. Klaić veli, da je filozofiju u 
prvoj toj godini slušalo 50 đaka, a već 1666. 
imali su Isusovci uz potpunu gimnaziju či¬ 
tavi filozofski fakultet i dva profesora bogo¬ 
slovije. Visoki stupanj te nastave najbolje 
posvjedočuje navedena carska diploma od 
1669., kojom se akademiji daju povlastice ta¬ 
danjih sveučilišta. 

Kao što nalazimo kontinuitet naukovne 
organizacije između isusovačke akademije i 
kr. akademije znanosti, tako on postoji i u 
pravnom pogledu. Isusovačka imovina, koja 
je došla u državne ruke, privedena je u cije¬ 
losti naukovnoj zakladi, iz koje su se uzdr¬ 
žavala akademija i ostale preuzete škole. I u 
imovinskom pogledu je kr. akademija na¬ 
sljednik isusovačke, a taj se pravni slijed u 
imovinskom pogledu nastavlja preko pravo¬ 
slovne akademije (1850.—1874.) na sveučili¬ 
šte. Sveučilište je imovinski sljednik, zapra¬ 
vo u imovinskom pogledu samo preobrazba 
nosioca imovinskog prava nekadašnje akade¬ 
mije, isusovačke i državne. Tako na pr. da¬ 
našnja sveučilišna knjižnica razvija se iz 
knjižnice isusovačkoga kolegija. To je histo- 
ričko i pravno jedinstvo izvrsno prikazao 
profesor Fancev u »Spomenici sveučilišta 
1874—1924« (str. 191. i sL). Profesor Fan¬ 
cev također je pokazao, da se cjelokupna 
razina nastave na akademiji u 18 i prvoj po¬ 
lovici 19. stoljeća može mjeriti i usporediti 
s nastavom tadanjih visokih učilišta izvan 
Hrvatske (ispor. studiju prof. Fanceva »Hr¬ 
vatski ilirski preporod jest naš autohton po¬ 
kret«. Hrvatsko kolo 1935., str. 40, te studiju 
istoga pisca o Ljudevitu Jelačiću u Hrvatsko: 
reviji 1937., str. 525.). 

Naš zaključak, koji je osnovan na povi¬ 
jesnim činjenicama, podudara se sa shvaća¬ 
njem, koje je općenito prihvaćeno i priznato 
glede sveučilišta u Budimpešti. Ono je osno¬ 
vano 1635. po kardinalu primasu Ugarske 
Petru Pazmany-u, a upravljali su njime Isu¬ 
sovci. Sjedište mu je bilo u Trnavi. I ono je 
u početku imalo samo filozofski i teološki 
fakultet, a tek 1667. utemeljen je i pravni 
fakultet pomoću legata primasa L6sy-a i 
Lippay-a, dok je medicinski fakultet nastao 
1769., iste godine kada je Marija Terezija da¬ 
rovala sveučilištu dobra opatije u Foldvaru. 
Pošto je 1773. raspušten isusovački red, na¬ 
stavilo je sveučilište rad pod državnom upra¬ 
vom, te je 1775. premješteno najprije u Bu¬ 
dim, a nekoliko godina kasnije u Peštu. 
Makar da se i ovdje radilo o isusovačkom 
učilištu, sveučilište u Budimpešti — potpuno 


s pravom — postavlja vrijeme svoga osniva- 
u godinu 1635. te se i danas naziva po 
imenu svoga o,snivača kardinala Pazmany-a. 
Isusovci su kod nas nekoliko godina kasnije 
osnovali jednako učilište kao u Trnavi, koje 
je također u početku imalo samo dva fakul¬ 
teta, a da je dulje potrajalo, nema sumnje 
da bi se bilo na jednaki način upotpunilo. 
Napose je kontinuitet pravne osobnosti sve¬ 
učilišta u Trnavi odnosno u Budimpešti bio 
godine 1933. predmetom velikoga međuna¬ 
rodnoga spora između Cehoslovačke i Ma¬ 
džarske. Madžarsko-čehoslovački mješoviti 
arbitraini sud kao i najviši međunarodni 
pravosudni forum. Stalni sud međunarodne 
pravde, priznali su taj kontinuitet pravne 
osobnosti, pače među strankama spora bio je 
on izvan sumnje, tek su se razilazile u hekim 
pravnim potankostima. 

Što se tiče samoga pravnoga fakulteta, i 
on ima potpuni organizacioni, pravni i na¬ 
stavni kontinuitet s pravnim fakultetom, 
koji je 1776. započeo radom u krilu kr. aka¬ 
demije znanosti. Taj je fakultet novo prido¬ 
dan postojećim fakultetima (filozofskom i te¬ 
ološkom) isusovačke akademije. Zato se mora 
uzeti, da je pravni fakultet našega sveučili¬ 
šta nastao 1776., pa je prema tomu znatno 
mlađi od filozofskoga i bogoslovskoga fa¬ 
kulteta. Među profesorima pravnoga fakul¬ 
teta bilo je izvrsnih stručnjaka, a sam fakul¬ 
tet dao je zemlji množinu valjanih pravnika. 
Naročito je i u pogledu čuvanja narodnih 
prava pravni fakultet dao svoj prilog u borbi 
koju su Hrvati vodili prema Madžarima u 
prvoj polovici 19. stoljeća i koja je dovela do 
preporoda i do 1848. Bio bi zahvalan i zaslu¬ 
žan, ali i težak posao istražiti i odrediti udio 
pravnog fakulteta i hrvatskih pravnika, koji 
su iz njega proizašli, u izgrađivanju držav¬ 
nopravnih shvaćanja prije 1848. Sam je fa¬ 
kultet jedini preostao, kada je apsolutizam 
prekinuo život kr. akademije znanosti. On je 
tada pretvoren u pravoslovnu akademiju, 
koja je onda 1874. prešla opet pod imenom 
pravnoga fakulteta u sklop hrvatskoga sve¬ 
učilišta. 

Prema tomu ne treba nam usporedbe 
s nastojanjima oko uvedenja pravnih nauka 
u Srbiji, čije je proučavanje započeto zaslu¬ 
gom prof. Pržića (najzanimljivije je, da je 
prof. Pržić otkrio i sam rukopis prvih pre¬ 
davanja Jovana Sterije Popovića), već napro¬ 
tiv mjereći mjerilom visoke nastave u osta¬ 
lim naprednijim zemljama moramo zaklju¬ 
čiti, da je pravni fakultet sveučilišta u Za¬ 
grebu osnovan 1776. A škola za političko- 
kameralne nauke, koja je osnovana sedam 
godina prije toga, ima se smatrati samo pred- 

hodnikom fakulteta, jer između nje i fakul¬ 
teta nema organizacionog i pravnog konti¬ 
nuiteta, a nastavni kontinuitet je samo dje¬ 
lomičan. Isto tako može pravni fakultet kao 
svoga časnog preteču spomenuti i Dvorniči- 
ćevu pravnu školu kao i druge privatne 
pravne škole, koje su postojale u Hrvatskoj 
tečajem 17. i 18. stoljeća«. 

Kako se iz priopćenih rasprava vidi i Hin- 
ko Wolf i dr. Juraj Andrassy služili su se 
povjesnim podacima priopćenim po Vjekosla- 
vu Klaiću, koji među ostalim, spominje i za¬ 
grebačkog kanonika Baltazara Dvorniči- 
ć a, kao preteču odnosno prvog privatnog 
predavača prava u Hrvatskoj. Međutim 
je »Obzor« od 28. studenoga 1940. donio do¬ 
pis g. Josipa Gorničića, inspektora ministar¬ 
stva trgovine i industrije u m., koji obara 
po Klaiću izneseno ime Baltazara Dvorni- 
čića, koji da se zvao zapravo Baltazar Gor- 
ničić. Ovaj dopis doslovno glasi: 

»U cij. listu od 25. studenoga 1940. nalazi 
se podlistak; »Stogodišnjica predavanja prav- 

Dr. VILKO RIEGER; ORGANIZACIJA 

Osvajanjem vlasti po nacionalnim socija¬ 
listima promijenile su se bitno prilike u or¬ 
ganizacijama njemačkih sveučilištaraca. Prije 
nacional-socijalističke revolucije, a još više 
prije svjetskog rata, postojale su među nje¬ 
mačkim sveučilištarcima znatne suprotnosti. 

Te suprotnosti bile su samo odraz opće po¬ 
ći jepanosti u njemačkom narodu, koja je 
spriječavala da on postigne svoje političko 
jedinstvo. I na sveučilištima i visokim škola¬ 
ma postojalo je čitavo mnoštvo organizacija 
korporacija itd., koje su se često žestoko po¬ 
bijale. Pa ipak postojala je među sveučili¬ 
štarcima težnja za osnivanjem jedinstvene 
organizacije, koja bi predstavljala sve nje¬ 
mačke sveučilištarce. 

Ta težnja ostvarila se istom poslije svjet¬ 
skoga rata, kada su se mnogi sveučilištarci 
vratili sa bojnoga polja i vidjeli rasap u 
svojoj domovini. A njemački su sveučilištar¬ 
ci uvijek bili protagonisti veliko-njemačkih 
misli. Oni su u svjetskom ratu rado davali 
svoje živote na oltar svojih ideala; oni su 
kod Langemarcka pokazali, da je svaki sve- 
učilištarac, bez obzira na svoje političko 
uvjerenje, njemački patriot. Taj njemački pa¬ 
triotizam bila je prva temeljna misao jedin¬ 
stvene sveučilištarske organizacije. A druga 
je bila, da sveučilištarci više ne će biti samo 
objekt sveučilišta, već da žele puni odgovor¬ 
nosti sudjelovati u vlastitoj izobrazbi i od¬ 
goju. Dakle na temelju veliko-njemačke ideje 


nih nauka u Srbiji«, gdje se spominje i pre- 
pozit zagrebačkog Kaptola, odnosno kanonik 
Baltazar Dvorničić. Ime upitnog Baltazara 
Dvorničića, glasi po skriptama pok. sveučili¬ 
šnog profesora dra Josipa Pliverića (koji nije 
imao uzroka krivotvoriti povjesne činjenice!), 
o hrvatsko-ugarskom državnom pravu, Bal¬ 
tazar Gorničić! Isti je bio rektor sveučilišta 
u Bologni, osam puta delegat hrvatskog sa¬ 
bora kod cara Rudolfa II., pisac pravnih ras¬ 
prava (Methodica processus directiva), osta¬ 
vio 40.000 cekina za osnutak hrvatskog sve¬ 
učilišta u Beču, te po epithafiji u stolnoj 
crkvi zvan: Pater patriae! Potpisani je je¬ 
dan od posljednjih tog imena, uz to prigodni 
pisac pravnih temata i u »Obzoru« te dru¬ 
gim strukovnim časopisima, pa mi kao ta¬ 
kovom pripada donekle i pravo intercesije 
u tom predmetu.« 

Kako se iz svega razabire, prikaz jedne 
povjesne studije urodio je vrlo korisnim i 
plodnim raspravljanjima i produbio je zna¬ 
nje iz naše prošlosti. 

NJEMAČKIH SVEUČILIŠTARACA. 

i ideje sveučilištarske samouprave uspjelo je 
god. 1919. osnovati jedinstvenu središnju or¬ 
ganizaciju njemačkih sveučilištaraca, koja se 
zvala »Deutsche Studentenschaft«. 

Unutar te organizacije postojala su od 
njezina osnutka dva smjera. Jedni su htjeli, 
da ona bude neke vrsti poludržavna usta¬ 
nova, neki sindikat sveučilištaraca. A drugi 
su u njoj vidjeli političkog nosioca nacional¬ 
nih ideja, stvarnu nacionalnu zajednicu nje¬ 
mačkoga sveučilištarstva. Zanimljivo je, da 
je ta organizacija, kojoj su pripadale i aus¬ 
trijske i sudetsko-njemačke sveučilištarske 
organizacije, zastupala od samoga početka 
nacionalno načelo. U njoj su mogli biti učla¬ 
njeni samo sveučilištarci njemačke narod¬ 
nosti (Židovi ne). Pruski ministar prosvjete 
Becker pokušao je god. 1926. prisiliti »Deut¬ 
sche Studentenschaft« na napuštanje nacio¬ 
nalnoga načela, tražeći, da članom te orga¬ 
nizacije može postati svaki njemački držav¬ 
ljanin (dakle i Židovi). Taj isti zahtjev po¬ 
stavio je on i u pogledu sveučilištarskih or¬ 
ganizacija u Austriji i Sudetima, ako one i 
dalje žele ostati u članstvu »Deutsche Stu¬ 
dentenschaft«. Beckerov zahtjev naišao je na 
najoštrije protivljenje među sveučilištarcima; 
Njegov prijedlog odbijen je na svim nje¬ 
mačkim visokim školama glasanjem od 30, 
studenoga 1927. (Samo jedna visoka škola 
izjavila se za njegov prijedlog). Na to je 
organizaciji »Deutsche Studentenschaft« kao 

takovoj oduzeto državno priznanje, ali sve- 
učilištarske organizacije postojale su i nada¬ 
lje kao »Freite Studentenschaften«. 

Od toga dana prodiru nacionalni socija¬ 
listi, kao najaktivniji elementi među sveuči- 
štarcima, sve više u mjesne sveučilištarske 
organizacije (»Studentenschaften«), God. 1926. 
osnovao je Adolf Hitler organizaciju nacio- 
nal-socijalističkih sveučilištaraca (»NSD-Stu- 
dentenbund«), kojoj je već u godinama 1929. 
i 1930. uspjelo dobiti većinu gotovo u svim 
mjesnim sveučilištarskim organizacijama. Sto 
više, god. 1931. osvojili su nacional-socijali- 
sti na sveučilištarskom saboru u Grazu, vod¬ 
stvo u organizaciji »Deutsche Studenten- 
schaft«. Njezinim vođom izabran je jedan 
nacional-socijalistički sveučilištarac. Od toga 
doba nalazila se ta opća njemačka sveučili- 
štarska organizacija u rukama nacionalnih 
socijalista. Na taj način su njemački sveuči- 
lištarci svojim radom i borbom pridonijeli 
znatan dio političkom uspjehu nacionalnih 
socijalista. 

»Deutsche Studentenschaft« bila je dakle 
već i prije god. 1933. potpuno u rukama na- 
cional-socijalista. Dne 22. travnja 1933. do¬ 
neseni su propisi o mjesnim organizacijama, 
prema kojima su one izgrađene na njemač¬ 
kom nacionalnom načelu i to tako, da svaki 
upisani sveučilištarac njemačkoga podrijetla 
i jezika mora biti članom »Studenten- 
schafta«. Dne 7. veljače 1934. dan je novi 
ustav njemačkom sveučilištarstvu. Prema to¬ 
me ustavu povezuje »Deutsche Studenten¬ 


schaft« međusobno njemačke sveučilištarce 
u Reichu i izvan njegovih granica te odr- 
žaje dobre veze sa sveučilišnim organizaci¬ 
jama inozemstva i sa inozemnim gostima. 
Ona zastupa sve sveučilištarce i brine se za 
to, da oni ispune svoje dužnosti na visokoj 
školi i u državi. Ta organizacija počiva na 
načelu sveučilištarske samouprave. U njezi¬ 
nom ustavu se dalje kaže, da joj je zadaća 
odgojiti sveučilištarce putem službe u SA 
(»Sturm-Abteilungen«) i radne službe kao 
svoje časti svijesne i za oružje sposobne nje¬ 
mačke muževe, koji će puni odgovornosti 
služiti narodu i državi. Konačno želi ta or¬ 
ganizacija živom suradnjom na visokoj školi 
osigurati nerazdvojivu povezanost između na¬ 
roda i sveučilišta, osigurati sposoban aka¬ 
demski podmladak, povezivati njemačke sve¬ 
učilištarce u Reichu i izvan njegovih gra¬ 
nica itd. Na čelu organizacije »Deutsche Stu¬ 
dentenschaft« nalazi se državni vođa njema¬ 
čkog sveučilištarstva (»Reichstudentenfiih- 
rer«), kojeg imenuje ministar prosvjete. 

Osim te organizacije, koja je obvezatne 
naravi postoji na njemačkim visokim škola¬ 
ma i dalje organizacija nacional-socijalistič- 
kih sveučilištaraca (»Nazionalsozialistischer 
Deutscher Studentenbund«), koja je sastavni 
dio nacional-socijalističke stranke. Vođa nje¬ 
mačkoga sveučilištarstva stoji na čelu »Stu- 
dentenbunda«, tako da između njega i »Stu- 
dentschafta« postoji personalna unija u vod¬ 
stvu. Organizacija »Studentenbunda« izgra¬ 
đena je ovako: 


ORGANIZACIJA NJEMAČKIH NACIONAI-SOCIJALISTIČKIH SVEUČILIŠTARACA. 


Državni vođa 
(Reichstudentenfiihrer) 


Seniori (Altherrenbund) Šef stožera Pomoćna organizacija 

___ (Studentenwerk) 

Uredi: 

Vodstvo. — Politički odgoj. — Znanost i struč. naobrazba. — Kultura. — Tjelesni odgoj. 
Izvanjski ured. — Soc. pol. ured. — Ured za vezu - Berlin. — Štampa i propaganda 
Pravni i sudski ured. — Uprava imovine. — Središnja blagajna. — Stručne škole. — 

Sveučilištarke. — Seniorski ured. 

Župski vođa 
(Gaustudentenfiihrer) 


Uredi 

Vodstvo. — Politički odgoj. — Znanost i stručna naobrazba. — Kultura. — Tjelesni 
odgoj. — Izvanjski ured. — Socijalno-polit. ured. — Štampa i propaganda. — Pravni i 
sudski ured. — Stručne škole. — Sveučilištarke. — Seniori. 


Mjesni vođa 
(Der ortliche Studentenfiihrer) 

(Uredi kao u župi). 

»NSD-Studentenbund« ima upravo savr 
šeno provedenu organizaciju. Na mjesnu or¬ 
ganizaciju »Studentenbunda« oslanjaju se 
»Kameradschafti« (za sveučilištarce) i »Radne 
zajednice NSD.-Studentenbundes« (skraćeno 
»ANST«; za sveučilištarke). Cilj i zadaća 
»Studentenbunda« je u stvaranju stručno 
naobraženog i u pogledu svjetovnog nazora 
pouzdanog budućeg vodećeg sloja u narodu 
i državi. 

Kada danas mladi abiturijent dolazi na 
visoku školu, ima on u većini slučajeva već 
iza sebe službu u Hitlerovoj mladeži, »radnoj 
službi« i vojsci, gdje je mogao steći neko 
životno iskustvo. Od toga abiturijenta ne na¬ 
staje više onaj tip sveučilištarca, koji provodi 
svoje dane u besmislenim diskusijama, nego 
tip sveučilištarca, koji je smisao svoga života 
našao u ustrajnom radu na različitim područ¬ 
jima. Taj mladi sveučilištarac ima u buduć¬ 
nosti biti vođa svoga naroda na bilo kojem 
polju i zato mu se želi posvetiti naročita 
pažnja, kako bi se stvorilo ljude čvrsta zna 
čaja, sposobne za životnu borbu. Tom se 
posvećuje najveća briga u »Kameradschafti¬ 
ma«, odnosno u »radnim zajednicama« (za 
sveučilištarke), koje su temeljne jedinice 
sveučilištarske organizacije. Svaki »Kame- 
radschaft« naziva se po nekoj slavnoj osobi 
iz njemačke povijesti ili sadašnjosti. On ima 
biti zajednica za čitav život. U »Kamerad¬ 
schaf tu« su ujedinjeni najmlađi sveučili- 
štarci, koji vrše još aktivnu službu, sa sta¬ 
rijim drugovima iz viših semestara, ali nji¬ 
ma pripadaju kao seniori i muževi, koji već 
vrše svoje zvanje (»Alte Herren«). Na čelu 
»Kameradschafta« nalazi se njegov vođa, koji 
je sam još sveučilištarac. Na svakoj visokoj 
školi postoji više »Kameradschafta«. Svak' 
novo upisani ima pravo posjetiti kao gost 
sjednice različitih »Kameradschafta« te se 
odlučiti za onaj, koji mu najbolje odgovara. 

Svrha je »Kameradschafta« izgraditi jake 
muževe, koji će jednom moći preuzeti u dr¬ 
žavi važne zadaće. To se postizava tjelesnim 
vježbanjem, političkim školovanjem i odgo¬ 
jem karaktera. Za vrijeme prvih semestara 
mora svaki sveučilištarac sudjelovati u ob¬ 
veznim tjelesnim vježbama. Svakoga tjedna 
drži se u pravilu politička sjednica, na kojoj 
se vodi diskusija o političkim pitanjima. Od¬ 
goj karaktera provodi se u vezi s političkim 
školovanjem i praktičnim radom. Mladi sve¬ 
učilištarac obvezan je za vrijeme praznika 
pomagati u poljodjelstvu (»Landdienst«, 
»Erntedienst«) ili raditi u tvornici (»Fabrik- 
dienst«). Rad »Kameradschafta« proteže se 
osim toga na zajedničke sastanke sa senio¬ 
rima, na podizanje društvenosti itd. 


Njemački sveučilištarci imaju i svoje 
stručne skupine (»Fachgruppen«), koje imaju 
pripremiti sveučilištarca za njegovo buduće 
zvanje. Stručne skupine su nosioci samo- 
odgoja i samouprave njemačkog sveučili- 
štarstva na polju znanosti. One su postojale 
već i prije te su korisno uticale na stručnu 
naobrazbu sveučilištaraca. U njima se da¬ 
nas provodi znanstveni rad u skladu sa na- 
cional-socijalističkim svjetovnim nazorom. 
Postoje ove stručne skupine; za kulturne 
znanosti, za narodno zdravlje, za prirodne 
znanosti, za pravnu znanost, za ekonomsku 
znanost, za poljodjelstvo, za šumarstvo, za 
tehniku, za umjetnost i za nastavu. Velike 
stručne skupine dijele se u »Fachschafte«. 
Tako na pr. ima skupina za narodno zdrav¬ 
lje ove »Fachschafte«: medicina, farmacija, 
veterina, zubarstvo. Svaki njemački sveuči- 
štarac može se učlaniti u »Kameradschaft«, 
ali mora biti član stručne skupine, u kojoj 
može od četvrtog semestra dobrovoljno ak¬ 
tivno surađivati. 

Navodi se, da stručne skupine imaju ove 
zadaće: 

1. Političko-znanstveni rad u sveučili- 
štarskim radnim zajednicama. — U tim za¬ 
jednicama drže se u vezi sa profesorima, 
docentima i asistentima referati o važnim 
temama, napose o takovim, koje su politički 
suvremene. Iza referata vodi se obično dis¬ 
kusija. 

2. Praktičan rad. — Stručne skupine or¬ 
ganiziraju stručni rad sveučilištaraca u in¬ 
dustriji, poljodjelstvu, bolnicama, školama 
i t. d., već prema tome, kakovom se studiju 
sveučilištarac posvećuje. Kod nekih skupina 
je praktičan rad obvezatan (na pr. medicina, 
visoke ekonomske škole i si.), a kod nekih 
dobrovoljan( na pr. prirodne znanosti). 

3. Takmičenje u zvanju. — Njemački sve¬ 
učilištarci dobivaju u okviru takmičenja u 
zvanju (»Reichsberufswettkampf«) pravo, 
obrađivati kroz deset mjeseci nacionalno- 
politički važne teme. U tim obradbama ima 
doći do izražaja teoretski i praktičan rad 
sveučilištaraca. Obrađuju se na pr. problemi 
kolonizacije, zdravstva, državnih automo¬ 
bilskih cesta, sirovina, odgoja, njemačke kul¬ 
turne propagande, umjetnosti itd. Najbolji 
natjecatelj u pojedinoj skupini dobiva na¬ 
slov »državni pobjednik« u natjecanju u 
zvanju njemačkih sveučilištaraca. U tom tak¬ 
mičenju sudjeluje svake godine sve veći brof 
njemačkih sveučilištaraca. 

Uz ove glavne zadaće imaju stručne sku¬ 
pine još i slijedeće: priređivanje predavanja 

poznatih ličnosti, organiziranje ekskurzija, 
znanstvenih putovanja, stručnih logora i 
drugih priredaba, produbljivanje suradnje 
s docentima i profesorima, organiziranje su¬ 
radnje sa drugim stručnim skupinama, ino¬ 
zemnim organizacijama itd. 

Unutar njemačkog sveučilištarstva postoji 
i čitav niz gospodarskih i pomoćnih organi¬ 
zacija, koje sve zajedno sačinjavaju »Reichs- 
studentwerk«, uređen zakonom od 6. VII. 
1938. Ta organizacija osnovana je na teme¬ 
lju sveučilištarske samouprave te predstav¬ 
lja središte socijalnoga rada njemačkih sve¬ 
učilištaraca. Na čelu te organizacije je dr¬ 
žavni sveučilištarski vođa, kojemu uz bok 
stoji upravitelj »Studentenwerka«. Sveuči- 
lištaci surađuju aktivno u ovoj organizaciji, 
za koju plaćaju i svoje doprinose. Međutim 
najveći dio izdataka podmiruje se doprino¬ 
sima države, zemalja, općina, prijatelja itd. 
Zadaća je »Reichstudentenwerka«, da u naj¬ 
užoj suradnji sa socijalno-političkim uredom 
vodstva sveučilištaraca vodi brigu oko go¬ 
spodarskog i zdravstvenog stanja njemačkih 
sveučilištaraca. Sama organizacija ima četiri 
važna odsjeka i to: 

1. Odsjek za savjetovanje. — On se brine 
za planski izbor i vođenje naraštaja za aka¬ 
demska zvanja podjeljivanjem savjeta abi- 
turijentirna, sveučilištarcima i sveučilištar- 
kama. On izdaje i informativne spise, ali 
najvažnija je njegova djelatnost ipak u upu¬ 
ćivanju abiturijenata u mogućnosti u poje¬ 
dinim zvanjima, u tok studija itd. 

2. Zdravstveni odsjek. — U okviru »Stu- 
dentenwerka« organizirana je savršena 
zdravstvena služba, koja se uglavnom sastoji 
u obvezatnom pregledu sveučilištaraca u pr¬ 
vom i petom semestru, u pravilnom funkci¬ 
oniranju sveučilištarske bolesničke blagajne, 
u osiguranju za slučaj nesreće itd. Obvezatni 
liječnički pregled uveden je radi toga, da bi 
se ustanovilo zdravstveno stanje sveučilišta¬ 
raca, odnosno da bi se bolesne uputilo na li¬ 
ječenje. Svaki sveučilištarac mora biti učla¬ 
njen u sveučilištarskoj bolesničkoj blagajni. 
Ona podmiruje u slušaju bolesti sveučili- 
štarcu 70‘'/o njegovih troškova za liječenje, 
lijekove, bolnice itd. Siromašnim sveučili¬ 
štarcima podmiruju se svi troškovi. Zdrav¬ 
stveni odsjek radi također mnogo na pobi¬ 
janju tuberkuloze te omogućuje sveučilištar¬ 
cima redovno popravljanje zublju. Uz to je 
svaki sveučilištarac obvezan na osiguranje 
protiv nesreće na visokoj školi ili u vršenju 
svoga zvanja. 

3. Odsjek za pomaganje. — Ovaj odsjek 
nastoji u prvom redu oko toga, omogućiti 


studij talentiranoj djeci siromašnih rodite¬ 
lja. Pri tom se u prvom redu procijenjuje 
karakter i sposobnost mladih ljudi u vezi sa 
strankom, vodstvom sveučilištaraca i viso¬ 
kom školom. Takovim mladim ljudima želi 
se osigurati nesmetan studij za vrijeme nji¬ 
hova boravljenja na visokoj školi, odnosno 
sveučilištu. Stipendije postoje u obliku pri¬ 
pomoći, zajmova, besplatne hrane i stana 
itd. Postoje različite ustanove, koje podije- 
Ijuju stipendije, ali većinom preko »Studen- 
tenwerka«. Broj stipendista iznosio je u 
god. 1939./40. 8000, a svota izdana za stipen¬ 
dije 3,5 milijuna RM. Do 1. IV. 1939. podije¬ 
ljeno je 38.600 studentskih zajmova u visini 
od 23 milijuna RM. 

Važna ustanova u okviru »Reichstuden- 
tenwerka« je t. zv. »Langemarck-studij«. U 
spomen na one mlade sveučilištarce, koji su 
u svjetskom ratu žrtvovali svoje živote za 
Njemačku kod Langemarcka, ustanovljen je 
»Langemarck-studij«, kojemu je zadaća, da 
iz svih slojeva, staleža i zvanja njemačkoga 
naroda izabere najsposobnije mlade ljude i 
da im omogući odgoj i izobrazbu na visokoj 
školi. U posebnim tečajevima, koji traju go¬ 
dinu i pol, skupljaju Langemarck-stipendisti 
potrebno znanje, da bi mogli studirati na 
sveučilištu. Iza položenog među-ispita upi¬ 
suju se stipendisti kao gosti na sveučilište. 
Nakon godinu i pol boravljenja na sveučili¬ 
štu i nakon položenog ispita, može se Lan- 
gemarck-stipendista upisati na svaku nje 
mačku visoku školu. Na taj način omogu¬ 
ćuje se sposobnim ljudima iz najširih slojevi 
da mogu steći akademsku naobrazbu. Lan¬ 
gemarck-studij financiraju »StudentAverk« i 
vodstvo sveučilištaraca. 

4. Gospodarski odsjek. — »Studentwerk« 
ima na svakom sveučilištu i visokoj školi či¬ 
tav niz ustanova, koje pružaju sveučilištar¬ 
cima različite prednosti. Tako postoje sve¬ 
učilištarski domovi, menze, kantine, dućani, 
čitaonice i si. Postoji 50 sveučilištarskih 
menza, koje izdaju godišnje oko 4,5 milijuna 
porcija jela uz prosječnu cijenu od 0,65 RM. 
Te menze omogućuju zdravu i jeftinu pre¬ 
hranu njemačkih sveučilištaraca. Postoji i 
čitav niz domova za sveučilištarce. Svaki 
»Studentwerk« ima vlastiti stambeni ured, 
koji posreduje iznajmljivanje soba sveučili¬ 
štarcima. Uz to postoji ured za pogodnosti, 
koji pribavlja sveučilištarcima jeftine karte 
za kazališta, koncerte, predavanja itd. Dobro 
funkcioniraju i sveučilištarski dućani, anti¬ 
kvarijati, praonice rublja, šivaonice, posudi- 
onice bicikla, skija, čamaca, pisaćih strojeva 
itd. »Studentenwerk« u Miinchenu izdaje 

svakog semestra debelu knjigu, u kojoj su 
navedene sve pogodnosti za sveučilištarce. 
»Reichstudentenwerk« ima 1.200 namješte¬ 
nika i radnika. U taj broj nisu uračunati po¬ 
časni suradnici. Vlastiti posjed (zemljišta i 
kuće) »Studentenwerka« iznosi 10 milijuna 
RM. 

Može se reći, da je gospodarska i pripo 
moćna strana sveučilištarskoga života u Nje¬ 
mačkoj upravo uzorno organizirana. Sveu- 
čilištarcima se nastoji na sve moguće strane 
izaći u susret, a različite ustanove i organi¬ 


zacije kao da se natječu, da bi sveučilištarci 
imali što više pogodnosti. To nastojanje je 
bez sumnje plod ispravne spoznaje, da su 
sveučilištarci budući vođe naroda, koji su 
pozvani da u njegovom interesu izvršuju 
svoje zvanje, a ne neki nametnici, koji bi 
sam_o živjeli na račun naroda. Njemačkim 
sveučilištarcima daju se, kako smo vidjeli, 
mnoge pogodnosti i olakšanja u njihovu stu¬ 
diju, ali im se s druge strane postavljaju 
dužnosti, kako bi njihov budući rad bio do¬ 
ista u korist naroda i države. 


I POVIJEST MEDICINE JE NAUKA! 


I ako sam se zarekao, da ne ću više pi¬ 
sati o povijesti medicine, ne mogu izdržati 
slušajući i čitajući sve ono, što se u povi¬ 
jesti medicine i o povijesti medicine kod nas 
piše i govori. Svi mi, koji smo se poviješću 
medicine bavili znademo, i svi, koji se njome 
bave, znadu, da je ona pastorče medicine i da 
treba da se bori za svoje priznanje. Ali kod nas 
se zbiva još nešto drugoga. Dok joj treba 
snubiti prijatelje, dok treba za nju zaintere¬ 
sira vati nezainteresirane, najednom se svi za 
nju interesiraju, svi je znadu, svi o njoj ra¬ 
de, predavaju i naučaju. Dok sam se njome 
oficijelno bavio, nisam imao od te brige ni¬ 
šta prilike osjetiti, ali danas nema predava¬ 
nja pred javnošću gdje liječnici, a često i 
neliječnici, ne iznose historijsko-medicinske 
opservacije. Kada bih se ja kao internista 
podufao govoriti o okulistici ili o kojoj dru¬ 
goj kirurškoj struci, sigurno bi stručnjaci 
tih struka — opravdano — protestirali. Tko 
zna, koliko godina rada treba da se netko 
usavrši u tim strukama, razumjet će taj pro¬ 
test. Međutim držim da je potrebno da se 
jednako protestira kada nestručnjaci suve¬ 
reno govore o povijesti medicine. Znadem, 
doduše, da i nestručnjak može pridonijeti 
vrijedan prilog jednoj nauci, a znadem i to 
da je u povijesti medicine štošta izgradio 
laik. Ali ipak ne može biti, da svak, tko je 
pročitao dva ili tri članka, eseja, feljtona sa 
područja anegdotike povijesti medicine, ne 
obazirući se na najozbiljnije radove svoje ne¬ 
posredne okoline, iza kojih stoje godine ra¬ 
da, suvereno štošta piše i svašta govori. Po¬ 
vijest medicine je nauka. Ona zahtijeva po¬ 
znavanje specijalne literature, a onda i po¬ 
znavanje njezinih pomoćnih nauka. Kao što 
je nemoguće govoriti o internoj medicini čo¬ 


vjeku, koji ne zna anatomije, kemije, fiziolo¬ 
gije, ne može se govoriti niti o povijesti me¬ 
dicine bez znanja jezika, pomoćnih povijes¬ 
nih nauka, povijesti filozofije, umjetnosti i 
kulture. Iznijeti interesantnu knjigu ili sli¬ 
ku, — ide kako-tako, ali suvereno govoriti 
o Hipokratizmu, Galenu, Aviceni, Bagliviju, 
a evidentno pokazati, da dotični nikada nije 
u originalu niti pokušao te autore čitati, to 
ne ide! Ne želim iznijeti ni jednoga detalja 
onoga, što ovako ispada, no ispada svašta i 
čuo sam i čitao svašta od ljudi, koji to ne 
bi trebali da napisu ili izreknu. Ne vodim o 
takovim stvarima kartoteke, ali me boli, kad 
vidim, što se radi s mojom starom ljubavi. 
Ne diram ni u koga, ne aludiram i ne mislim 
ni na jedan konkretan slučaj, nego se opi- 
rem nečemu što je postalo sistemom. Stoga 
stavljam kolegijalan prijedlog onima, koji 
drže, da treba o povijesti medicine da pišu 
ili govore ili njenim datima svoja predava¬ 
nja da ukrase, a znam da literature o tom 
predmetu nemaju, neka mi telefoniraju (te¬ 
lefon 31-36) i ja ću im dati literaturu ili ba¬ 
rem reći gdje će je dobiti. U koliko bi pak 
možda lične antipatije sprečavale koga da se 
na mene obrati, neka se obrati na Hrvatsko 
društvo za povijest medicine (telefon 56-12) 
i ono će mu poći na ruku. Držim, da će tako 
bar najgrotesknije tvrdnje otpasti iz naše 
stručne literature. Treba shvatiti da tko 
hoće o jednoj nauci pisati ili govoriti, treba 
da se služi njenom metodikom. A i povijest 
medicine je nauka! 

Lujo Thaller 

predsjednik XI. međunarodnog kongresa za. 
povijest medicine. 

MISLI O NASTAVI, NAROČITO O SVEUČILIŠNOJ 

Vili. 

UZ STRUČNU SPREMU TREBA I OPĆA NAOBRAZBA. 


Nakon naredbe o pripuštanju apsolvenata 
srednjih tehničkih škola na Tehnički fa¬ 
kultet rasplela se ponovo novinska de¬ 
bata o tom pitanju, od koje smo u pro¬ 
šlom broju donijeli jedan dio. Iza toga o 
tom je započeo pisati g. dr. Žiga Scholl u 
»Zagrebačkom listu« dne 20. XI. 1940. pod 
naslovom: »Banska vlast ispravlja ne¬ 
pravde«, a odgovorio mu je ing. Gjuro 
Stipetić u »Hrvatskom dnevniku« dne 28 
XI. 1940 pod gornjim naslovom. Dr. Žiga 
Scholl je replicirao u »Zagrebačkom li¬ 
stu« dne 30. XI. 1940. pod naslovom: 
»Srednjim tehničarima otvoriti će se ko¬ 
načno vrata visoke tehničke škole«. Iz 
članka g. prof. ing. Stipetića, koji je i kao 
stručnjak i visoki sveučilišni funkcionar 
najmjerodavniji da dade svoj sud o tom 
pitanju, donosimo nekoliko misli: 

Pitanje upisa apsolvenata Srednjih teh¬ 
ničkih škola na Visoku tehničku školu, od¬ 
nosno Tehnički fakultet vuče se već 20 go¬ 
dina i o njemu je pisalo mnogo zvanih no 
još više nezvanih. Tehnički fakulteti stajali 
su na stanovištu, da je za buduće inžinire, 
naročito kod nas, potrebna što veća opća 
naobrazba. Naše prilike još dugo nisu takve, 
da bi se mogli zadovoljiti s takvim stručnja¬ 
cima, koji osim svoje struke nemaju dosta 
općeg znanja. Kod nas se inžinir mora često 
baviti raznim problemima, za koje nije do¬ 
sta samo stručno znanje. Da samo spome¬ 
nem to, da si kod nas inžiniri tek moraju 
izvojštiti u javnom životu položaj, koji im 
pripada — ne toliko radi osobne koristi, 
koliko u interesu potrebnog upliva kod 
rješavanja i odlučivanja o inžinirskim zada¬ 
cima. Inžiniri su kod nas razmjerno mladi 
stalež, oni nemaju toliku tradiciju, kao dru¬ 
ge, starije struke školanih inteligenata. Zato 
su inžiniri kod nas do nedavna bili gotovo 
isključivo samo referenti, a odlučivali su 
drugi, što nikako nije bilo u interesu ni teh¬ 
ničkog rada ni napredka. Pa i danas u mno¬ 
gim prilikama nije bolje. Još mnoge borbe 
predstoje generacijama inžinira u narodnom 
interesu, pa već i zato treba da budu u sva¬ 
kom pogledu ravni i dorasli drugima. 

Srednje tehničke škole imadu svrhu da 
stvaraju gotove stručnjake za određeni smjer 
i praksu. — Naučni program tih škola tvori 
jednu zaokruženu cjelinu. Obujam tehničkih 
disciplina je vrlo velik, pa je pratički ne¬ 


moguće, da bi u te 4 godine, koliko nauka 
traje, mogli uz taj tehnički materijal steći 
jednaku opću naobrazbu kao đaci u gimna¬ 
zijama, koji se u te 4 godine bave isključivo 
disciplinam.a opće naobrazbe . . . Predznanje 
stečeno u gimnazijama dovoljno je za na¬ 
predak na Tehničkim visokim školama, dok 
tehničko predznanje nije neophodno potreb¬ 
no, jer se sve to na visokoj školi odpočet’<a 
uči. Apsolventi Srednjih tehničkih škola, koji 
dolaze na Fakultet jesu istina u početku u 
prednosti, osobito u pogledu crtanja i ne¬ 
kog tehničkog predznanja, ali to nije bitno. 
Svakako se može ustvrditi, da bi Srednja 
tehnička škola kao pripremna škola za Teh¬ 
nički fakultet bila odviše skupa škola; gim¬ 
nazije su za tu svrhu jeftinije. Isto tako bi 
primarna svrha Srednjih tehničkih škola bi¬ 
la promašena, kad bi njeni apsolventi u 
masama polazili na visoke nauke, jer bi 
onda pomanjkalo onih ljudi — pomagača 
inžinira, izvađača i t. d., za koje je Srednja 
tehnička škola osnovana, a koji su svakako 
vrlo potrebni. Treba se malko zamisliti: ove 
godine, kad je omogućen srednjim tehniča¬ 
rima upis na fakultet upisalo u Zagrebu 
stočetrdesetčetiri tih apsolvenata na fakultet! 

U nekim člancima se isticalo, da se na 
čitavom svijetu apsolventi Srednjih tehnič¬ 
kih škola pripuštaju na visoke škole. To ne 
stoji. Koliko sam informiran, u Njemačkoj 
je takav pripust bio uvijek nemoguć, u biv¬ 
šoj Austriji je bio poslije rata dozvoljen, 
dvojim da je i sada još dozvoljen. U Češkoj 
bio je pripust moguć samo na Tehničkim vi¬ 
sokim školama s češkim nastavnim jezikom, 
na njemačkim ne; ,a sada kad su češke za¬ 
tvorene, primaju njemačke škole one đake, 
koji su već bili upisani. 

Na stajalištu, kako sam gore iznio sta¬ 
jala su sva tri Tehnička fakulteta u Jugo¬ 
slaviji. Na jedan upit ministarstva prosvjete 
izrečeno je mišljenje, da bi se za prelaz na 
fakultet od apsolvenata Srednjih tehničkih 
škola tražila diferencijalna matura. Tehničke 
fakultete nije nipošto vodila želja da sprje¬ 
čavaju napredak talentiranim i ambicioznim 
ljudima, već jedino to, da oni u svom inte¬ 
resu imadu što veću naobrazbu i da se tako 
održi niveau visoke škole. Naš je fakultet 
kod toga izričito preporučio, da se uklone sve 
zapreke formalne naravi kod polaganja te 

diferencijalne mature, t. j. da ti apsolventi 
ne bi morali — kako je to sada propisano ■—■ 
polagati najprije pojedinačno godišnje ispite 
redom za 5., 6., 7. i 8. razred, a kod toga za 
svaku godinu plaćati trostruku školarinu, već 
da ih se godinu dana nakon mature na 
Srednjoj tehničkoj školi pripusti izravno di¬ 
ferencijalnoj maturi. Ja sam svojevremeno 
osobno — kao rektor Sveučilišta sugerirao 


da bi se mjesto diferencijalne mature mogao 
uvesti i prijemni ispit pred komisijom, sa¬ 
stavljenom od profesora Filozofskog fakul¬ 
teta, kako bi bilo što manje tih formalnih 
zaprijeka. 

Stvar je ležala neriješena skoro deset go¬ 
dina, a za to nisu krivi niti naši profesori, 
a najmanje inžinirski stalež, jer oni o tom 
pitanju nisu odlučivali. 


IX. 

HUMANIZAM U TALIJANS.B:0J ŠKOLI 


U reviji »La Rinascita« izišao je veliki 
članak talijanskog ministra prosvjete 
Giuseppe Bottai-a o humanizmu u tali¬ 
janskoj školi, pisan blistavim stilom i li¬ 
jepim jezikom. U glavnim potezima do¬ 
nosimo sadržaj toga članka prema prije¬ 
vodu T. F. u »Novostima« od 16. XI. 1940. 
br. 317. 

Humanizam je u biti težnja prema zaje¬ 
dničkoj kulturi koja bi tvorila bazu jedin¬ 
stvenog poimanja Evrope, on je ponosna svi¬ 
jest o pripadnosti ljudskom rodu, i ta je svi¬ 
jest idealni i osnovni motiv humanizma, i 
svaki put kad se jasnoća tog motiva zamuti, 
javlja se potreba humanizma. Ta svijest o 
zajednici sviju ljudi je »vis unitiva«, koja 
se javlja u raznim povijesnim momentima i 
oblicima,»a svaki puta kad povijest ljudima 
ponovno naglasi problem jedinstva i kad ih 
potakne da ga riješe, tad oni govore huma¬ 
nističkim jezikom«. 

Prije no su religiozne, političke i nacio¬ 
nalne borbe razdijelile i raskidale Evropu, 
bilo je jedno razdoblje kad su svi intelek¬ 
tualci govorili istim, latinskim jezikom da 
rade na jednoj te istoj, naime humanističkoj 
misli. 

Kršćanstvo je bilo univerzalnost u lju¬ 
bavi, rimski imperij univerzalnost u zako¬ 
nima, a humanizam je išao za novim jedin¬ 
stvom, jedinstvom umjetnosti nauke i knji¬ 
ževnosti. A to je jedinstvo svijetu dala Ita¬ 
lija, jer je u njoj niknula humanistička 
misao. 

Predmet je i središte humanizma čovjek, 
no kad bismo na to zaboravili, kao što su 
mnogi pogriješili, tad bismo došli do huma¬ 
nizma, koji bi bio manji od humanisti, svo¬ 
jih predstavnika. 

I uopće, želimo li ustanoviti ulogu i zna¬ 
čenje humanizma, moramo dobro razlikovati 
red vrijednosti, kojima je on nosilac, od kla¬ 
sične tehnike humanističke metode, koja je 
tek njegovo pomoćno sredstvo. I baš je ta 
metoda postala uzrok mnogim zabludama i 
nesporazumcima, tako da mnogi prigovori, 
upravljeni humanizmu, zapravo ni jesu nami¬ 


jenjeni njemu, već klasičnoj tehnici i manu- 
alističkoj praksi, i ne diraju u sam humani¬ 
zam, koji je sam po sebi vrijednost. Kao ta¬ 
kav on ne pripada nijednoj klasi i nijedna 
ga klasa ne može svojatati za sebe, jer je on 
iznad njih, on je »vis unitiva«, a klase pred¬ 
stavljaju diobu. 

Mnogi su smatrali humanizam, promatra¬ 
jući ga izvanjski i površno, epohom vladavi¬ 
ne fraze i norme i osnovali su čitav pokret, 
t. ZV. »frazeoklastiju« i suprotstavili su po¬ 
jam »fraza« pojmu »barbarstvo«, no i huma¬ 
nizam je, u stvari isto učio suprotstavljajuć 
pojam »humanitas« pojmu »feritas«. 

Sve nehotice nameće se pitanje zašto se 
humanizam toliko služio latinskim i grčkim 
jezikom. Uočivši sve one vrijednosti koje je 
humanizam gledao u grčko-rimskoj antici i 
sve one težnje koje je prema njima usmje¬ 
rio, vidimo da je humanizam u antici gledao 
mitos nenadmašena savršenstva i »htijući 
saznati njenu tajnu, zapitao ju je njenim je¬ 
zikom«. Promatrajući na ovaj način ova dva 
klasična jezika, mi u njima ne ćemo više 
gledati tek besmislenu duhovnu gimnastiku, 
već nastojanje za traženjem vrijednosti i tu¬ 
mačenje onog božanskoga što je u nama. 

Osim toga imadu grčki i latinski jezik, 
nekada kao i danas, sposobnost da vrše inte¬ 
lektualnu selekciju, jer ta dva jezika nijesu 
pristupačna svima već naprotiv rijetkima. I 
za to prema riječima autora »klasična gim¬ 
nazija nije trg za mnoštvo već rezerviran, 
zaštićen i branjeni trijem«. 

Enciklopedizam, koji bi imao biti u neku 
ruku inventar svega onoga što se može sa¬ 
znati, ne koristi već škodi istinskoj duho¬ 
vnoj kulturi i zato »braniti školu od enci- 
klopedizma znači braniti kulturu humani¬ 
stičkim duhom i spasonosnim sredstvima 
klasične tehnike, grčkim i latinskim jezi¬ 
kom«. Kad se govori o koristima učenja klasi¬ 
čnih jezika treba spomenuti, da »tradicional¬ 
ni citati i posvećeni tekstovi, u okviru suve¬ 
rene literature, bujne mitologije i u srcu 

herojskih legenda, tvore superiorni način iz¬ 
ražavanja, bogat nezapamćenom mudrošću i 
univerzalnim aluzijama, i u ovoj najvišoj 
' viziji stvari, inteligencija nalazi svoje pravo 
podneblje«. 

Humanistička je metoda čovjeku drago¬ 
cjeno sredstvo da se iz nizine svojih nagona 
uspne prema onome što ga nadmašuje i da 
tako, prema riječima Platonovim, uzmogne 
razgovarati s bogovima i s ljudima. No nije 
dosta da čovjek samo razgovara s bogovima 
i s ljudima, on mora u prvom redu raditi 
i stvarati, i zato je potreban aktivni huma¬ 
nizam. 

Osnovna je misao i cilj humanizma ne¬ 
zainteresirano služenje zadobivan ju savršen¬ 
stva i zato su mu rad i aktivnost upravo 
imanentni, no sada niče pitanje »a kako 
ukloniti paradoks rada kome je providnost 
odredila da bude sredstvo solidarnosti, a koji 
je zašao u šančeve razdora?« Svaki je soci¬ 
jalni problem, problem nauke i prema tome 
i škole, pa tako i ovaj. Promatrajući rad 
s jednog višega gledišta vidjet ćemo, da on 
nije drugo nego li pretvaranje svijeta u 
ljudske stvari, i rad nije nastao uslijed gru¬ 
be potrebe, već je čovjeka na rad potaknula 
njegova inteligencija. A put je do inteligen¬ 
cije odgoj, i sad, želi li škola, koja se bavi 
odgojem istinski odgajati, valja da poznaje 
i razumije rad, a rad se upoznaje samo ra¬ 
deći, i za to je rad jedan od bitnih mome¬ 
nata nove škole. 

Mnogi su u vezi s time na sva usta go¬ 
vorili o humanizmu nauke i tehnike, zabo¬ 
ravljajući pri tome humanizam literature i 


smatrajući ga manje vrijednim, a smetnuli 
su s uma to, da su sve te tekovine jednako 
vrijedne, jer su plodovi djelatnosti ljudsko¬ 
ga duha. 

I sami veliki naučenjaci kao Newton, 
Volta i drugi dali su nauci humanističku 
mjeru ističući »da nema sigurna stjecanja 
znanja, a da se još jedanput ne prođe čitavi 
put kojim je išlo čovječanstvo«. 

U vezi s time potrebno je stvoriti školu 
klasika nauke kao i školu klasika literature. 
Jer se »duh nauke i tehnike ne može odije¬ 
liti od nauke o duhu ...« To je, eto, temelj¬ 
na istina svakog integralnog humanizma, a 
takav je humanizam inspirirao i talijanski 
zakon »Carta della scuola«. 

Princip je novog humanizma u talijan¬ 
skoj školi »uzdržati temeljni kontinuitet je¬ 
dinstvenog idealnog poleta, no u isto vrije¬ 
me odrediti i potrebnu specifikaciju ciljeva 
i metoda i uspješno raditi na integritetu kul¬ 
ture. Na taj će se način školi točno ustano¬ 
vljenim principima dati normativne vrijed¬ 
nosti i tako će se braniti od raznih neuspje¬ 
lih i naivnih pedagoških pokušaja. 

Budući da humanizam nije obnova pro¬ 
šloga, već pravo narodno buđenje, možemo 
shvatiti značenje smjernica odgoja navede¬ 
nih u »Carta della scuola«. 

Temelj je svake humanističke koncepcije, 
pa tako i »Carte della scuola«, misao ljud¬ 
ske zajednice, koja se u prvom redu očituje 
u nacionalnoj solidarnosti, koja je u Italiji 
posve razumljiva uzmemo li u obzir huma¬ 
nizam i rimsku tradiciju koje su njena veli¬ 
ka baština. 


KNJIŽEVNOST 


JOSIP- HORVAT: ANTE STARČEVlC, 
Pisac Političke povijesti Hrvata, monografije 
o Supilu i Kulture Hrvata kroz 1000 godina, 
napisao je opsežnu biografiju o Anti Starče- 
viću. Pisac je ovom velikom djelu od 400 
stranica s 12 slika stavio podnatpis: kultur- 
no-povjesna slika. 

Činjenica je, da je ličnost Ante Starče- 
vića jedna od najvećih moralnih vrednota 
hrvatskoga naroda uopće a u 19. stoljeću 
napose. Nesumnjivo je, da je od velike ve¬ 
ćine naroda i osobito štovan, a njegova po¬ 
litička i moralna baština od mnogih upotre¬ 
bljavana »za« i »protiv« u dnevnoj politi¬ 
čkoj borbi. Također je činjenica, da je Star- 
čević — kao prije tako i danas — svoje naj¬ 
iskrenije i na j oduševljeni je pristaše imao u 
omladini. Starčevićevo filozofsko razmatra¬ 
nje političkih zbivanja i života, a povrh 


svega njegov značaj s pravom su pridonijeli 
da ga je omladina gotovo obožavala, a su¬ 
vremenici mu dali ponosan i jedinstven atri¬ 
but: otac domovine. 

U dvadeset, što većih što manjih pogla¬ 
vlja — ali uvijek s karakterističnim natpi¬ 
sima — Horvat je nastojao ocrtati političke 
i društvene prilike devetnaestog stoljeća u 
Hrvatskoj. I premda je natpis knjizi »Ante 
Starčević« ona nije pisana poput uobičajenih 
biografskih romana; pisac opširno crtajući 
prilike onoga doba ističe i veličinu ličnosti 
Ante Starčevića, no to je provedeno više 
induktivnom metodom; čitalac upoznavši 
djela Starčevića sam si stvara i gradi fasci¬ 
nantni lik tog beskompromisnog kremen- 
značaja narodnog prvoborca. 

Josip Horvat ■—■ bilo slučajno ili ne, ali 
očito pod uticajem zahtjeva Hippolyte Tai- 

ne-a (uvjetovanost čovjeka trima faktorima: 
podrijetlo, okolina i momenat) vrlo opširno 
(moguće i preopširno!) govori o zavičaju, 
rodu, mladosti, školovanju i pjesnikovanju 
Ante Starčevića. Pisac nas upoznaje sa svi¬ 
me što je bitno, od onog malog ličkog za¬ 
selka Žitnika, gdje je postojala zadruga 
Starčević i iz koje je potekao i rodio se 
Ante, pa sve do karlobaškog župnika Šime 
Starčevića, prvog učitelja i odgajatelja An- 
tina. Taj župnik, filolog, postao je Antu u 
gimnaziju u Zagreb, a odatle — po običaju 
onog vremena — u sjemenište u Budimpe¬ 
štu. No Usud je odredio drugačije; u revo¬ 
lucionarnom previranju god. 1848. Starčević 
skida reverendu, postaje doktor filozofije i 
nakon kraćeg pjesničkog razdoblja, posve¬ 
ćuje se znanstvenom stvaranju (»Razvod 
istrianski«, »Hrvatska rečeslovnica«) i s go¬ 
dinama kleše i izrađuje svoje filozofsko-po- 
litičko evanđelje. 

I premda se u mnogočem ne bi složili 
s piscem ove knjige ipak je jedna osobita 
vrlina ovoga djela, koju želimo odmah na¬ 
glasiti. Horvat je obilno i sustavno citirao 
mnoge misli, odlomke pa i cijela poglavlja 
iz Starčevićevih političko-književnih djela. 
Vrijednost je toga ogromna. Jer — budimo 
iskreni — većina novije generacije stvorila 
si je sud o Starčeviću ne čitajući ništa o d 
njega već samo o njemu. A to je bitna 
razlika. Ni časka ne mislimo time reći, da 
je Horvatovim djelom umanjena potreba iz¬ 
davanja cjelokupnih Starčevićevih djela 
(zar se ta potreba doista ne može ostvariti?!), 
ali ipak Horvat je svojim izdašnim i opse- 
žno-zaokruženim citatima neposredno čita¬ 
telja upoznao sa Starčevićem, a ne s legen¬ 
dom o Starčeviću. 

Starčević je danas — većim dijelom — 
poznat tek kao politik-mislilac i borac. O 
njegovom književnom radu malo se što zna. 
Pa ipak, on spada sa svojim djelima među 
prve naše književne historičare, a sigurno 
je, kao književnik prvi je realista u hrvat¬ 
skoj književnosti 19. vijeka. Urođeni reali¬ 
zam ličkoga čovjeka, koji stvara opori život 
Like, našao je u Starčeviću puni izražaj. 

Starčević je očito, kroz neko vrijeme, 
smatran političkim i misaonim predvodni¬ 
kom čitavoga naroda. No taj svoj politički 
položaj Ante Starčević osvojio je isključivo 
svojim ličnim svojstvima, svojom potpunom 
izgrađenošću kao čovjek, svojom značajno¬ 
šću, dosljednošću i iskrenošću svojega nazi- 
ranja, koje je — kako kaže Horvat — po¬ 
sljedak sukladnosti njegova mišljenja s os¬ 
jećajem narodnim. Starčević očito nije se 
strašio Pascalovih istinitih riječi: »Dire la 


verite est utile a qui on la dit, mais desa- 
vantageux a ceux qui la disent«. Išao je od¬ 
lučno naprijed, sam je jednom prilikom 
bezobzirno naglasio: »Ja sam od djetinjstva 
naučio svaku stvar zvati njezinim pravim 
imenom.« 

Kod ovako složene i duboke, a opet ja¬ 
sne i shvatljive ličnosti kao što je Starčević, 
teže je odabrati bilo rečenicu ili poglavlje 
koje bi ga moglo kratko, ali točno, ocrtati. 
Čini nam se kao najkarakterističniji izva¬ 
dak iz velikog i vatrenog govora održanog 
u siječnju god. 1866. u hrvatskom saboru. 
Starčević je među ostalim rekao: »...ja vam 
kažem, da izvan povestnice, izvan života, 
ništa ne priznajem za siguran, za stalan te¬ 
melj politike. Ostali temelji, cerpljeni od- 
kuda komu drago, po mojemu sudu, nisu, 
nemogu biti drugo nego pokušaji. Gde se 
radi o naših glavah, tu je prosto svakomu 
pokušavati što mu je drago, nu gde se radi 
o pravih domovine, tu nije mesto pokušava- 
nju, to nije drugo nego deržati se sigurna 
temelja«. To su Starčevićeve misli (koje su 
mu uostalom cijeloga života vrijedile kao 
aksion) iz velikog i dramatskog govora u sa¬ 
boru, kada se radilo hoće li se u saborskoj 
adresi prihvatiti načelno listopadska diplo¬ 
ma ili ne. Starčević se svim raspoloživim si¬ 
lama borio protiv toga, da se prizna da je 
Hrvatska »zemlja austrijske cesarovine«. 
Ostao je u manjini, 12. veljače adresa je iz¬ 
glasana. Horvat za tu sudbonosnu zgodu 
kaže: »Taj čovjek (Starčević), kojemu su svi 
vrutci osjećaja slili se samo u jednu ljubav, 
za Hrvatsku, doživljuje kako taj njegov 
ideal ubijaju, a on, nemoćan mora to gle¬ 
dati .... U noći od 12. na 13. veljače, u noći 
poslije konačnog glasovanja vrana kosa 
Starčevića je posijedila. Morala je biti to 
za nj noć neslućenih muka.« 

_U svojoj knjizi Horvat je — ako ne ot¬ 
krio — a ono upozorio i na jedno vrlo malo 
poznato djelo Eugena Kvaternika »Hrvatski 
Glavničar ili Putokaz k narodnoj obrtnosti 
a kroz ovu k narodnom blagostanju«. O toj 
knjizi, koja je štampana »u Zagrebu, u oči 
Cvietnice, 28. ožujka 1863.« ne znamo, da li 
je uopće opširnije pisano. A iz priopćenih 
poglavlja jasno slijedi, da je to prvi pokušaj 
socioloških studija kod Hrvata i prva skica 
naše političke ekonomije. Čini nam se ta¬ 
kođer, da je u problemu »afere Lonjskog 
polja« Horvat iznio jednu novu, do sad ne- 
naglašenu tezu. 

Horvat nije sustavno izdjelao lik Ante 
Starčevića. No česte su karakteristike i defi¬ 
nicije njegove ličnosti. Tako kaže: »Njemu 
nije do toga, da agitira, nego da uvjerava, 

ne sipa popularne krilatice, već pruža argu ¬ 
mentirana načela; nije mu stalo da stvori 
sebi velik broj pristaša, organiziranu stran¬ 
ku, on želi odgojiti pojedinca; taj pojedinac 
ima djelovati dalje, odgajati ljude u svom 
društvenom krugu, zbroj tih pojedinaca bit 
će okvir za budući pokret etičko-nacionalno- 
ga preporoda narodnoga. Starčević je filo¬ 
zof-učitelj jedne političke škole, a ne vođa 
jedne političke stranke«. Horvat daje jama¬ 
čno najveće priznanje Starčeviću, kada pod 
kraj knjige (str. 364.) doslovno piše: »Zbilo 
se zaista sve onako, kako je on — ne pro¬ 
rekao — nego ispravno unaprijed zaključio. 
Mogao je osjetiti zadovoljstvo u spoznaji, da 
je teza njegove nauke nepogrešivo to- 
č n a.« 

Historijske reportaže Josipa Horvata re¬ 
zultat su velikog i marljivog rada. I ako ima 
opravdanih prigovora pojedinim dijelovima 
i izvodima, ipak — u cjelini — korisna su 
djela, širi krugovi hrvatskih čitatelja upo¬ 
znaju se sa svojom prošlošću i rodoljubnim 
nastojanjima svojih pređa, a to nesumnjivo 
pridonosi jasnijim pogledima za budućnost. 

Ovo je djelo izašlo u nakladi Antuna 
Velzeka, Zagreb. Čudi nas, da se u ovako 
veliko i lijepo opremljeno djelo uvukao to¬ 
liki broj tiskarskih pogrešaka. 

Hinko Wolf 

DISERTACIJA O TOMiCU. (DR. EMIL 
ŠTAMPAR: »JOSIP EUGEN TOMlC«). Po¬ 
slije Rubinove disertacije o Ogrizoviću dobili 
smo sada opet jednu zanimivu disertaciju sa 
polja hrvatske književnosti i to radnju dra 
Emila Štampara: Josip Eugen Tomić. Dok 
nam je Drago Rubin dao u svojoj radnji 
uglavnom pregled kazališnog rada Milana 
Ogrizovića, a tek se sporedno osvrnuo na 
literarni njegov rad, premda je taj za bu¬ 
dućnost daleko važniji, pa nam ta radnja 
daje krnji i nepotpuni uvid u značenje i važ¬ 
nost Ogrizovića, Štampar je dublje zašao u 
samu stvar i opširnije dao Tomića. Uspjelo 
mu je ne samo suhoparno pokupiti sva data 
i donijeti ih kronološkim redom, cjepidla- 
čarskom točnošću donijeti na kraju djela pot¬ 
punu bibliografiju Tomićeva rada i popis 
svih radova o njemu, nego je ušao psihološki 
u stvaranje toga, poslije Šenoe, najvažnijeg 
predstavnika romantizma u hrvatskoj knji¬ 
ževnosti i približiti ga našemu shvaćanju. 

Iako on posvema objektivno, a moguće 
malo i preoštro sudi o sposobnostima Tomi- 
ćevim i osporava mu njegovo umjetničko 
djelovanje, ipak ta disertacija znači zapravo 
rehabilitaciju toga mirnog i povučenog stva¬ 


raoca na području lijepe knjige i upućuje 
nas na njegov svestrani rad. On ga prika¬ 
zuje i kao čovjeka, i kao političara i knji¬ 
ževnika, prevodioca, dramaturga, pjesnika 
— prikazuje ga uopće sa svih strana, taka 
da konačno dobivamo potpunu i neokrnjenu 
sliku Josipa Eugena Tomića. 

Tomić je počeo raditi za vrijeme Bachova 
apsolutizma, dakle u doba najveće dikta¬ 
ture, kada je u Hrvatskoj ugasio i onaj po¬ 
sljednji maleni jedva primjetljivi plamićak 
slobode, koji je prije toga vremena barem 
prividno sjao, ako već ne pravo. I u to je 
doba bio Tomić još k tome državni činov¬ 
nik, koji je morao čuvati svoje mjesto zbog: 
korice kruha. Ako se uoče ova dva faktora i 
konačna spoznaja, da je on bio u srž Hrvat, 
onda nam je jasno, u kakvom se teškom po¬ 
ložaju nalazio Tomić, koji je morao biti ogor¬ 
čen na prilike, u kojima živi, a oduška pravoga 
nije smio zbog vlastite egzistencije dati. A 
ipak je on davao maksimum, koji je mogao 
dati. Dao ga je u svom literarnom radu, u 
svom dramaturškom radu, u svom cjelokup¬ 
nom kulturnom radu. Jer se nije smio od¬ 
više pozabaviti sa suvremenim prilikama, ba¬ 
cio se na historiju, koja je bila za njega, 
kako je kazao Antun Radić u svome jednom 
prikazu Tomićeva rada »magistra vitae«. Na 
tome je području dotjerao do maksimuma 
imajući uvijek kao uzor pred očima sjajne 
Šenoine historijske romane. Sam je on izja¬ 
vio, da mu je jedinim učiteljem Šenoa, kada 
piše: »Njegova (Šenoina) je neprolazna za¬ 
sluga, da je pokazao, kako nam treba pisati 
historiČku i socijalnu savremenu pripovi¬ 
jest«. On je historijski roman shvaćao po¬ 
svema moderno, ne romantično, kao mnogi 
njegovi suvremenici, pa kaže: »Pisac treba 
da nam predoči prošlost, kakva je bila, tre¬ 
ba pogoditi kolorit davnine, njegovi ljudi 
treba da budu tadašnjega kova u misli, i ri¬ 
ječi i djelu«. Ili opet na drugome mjestu; 
»Zato i nisu pravi historijski romani, u ko¬ 
jima većinom vidimo pred sobom ljude, koji 
nose starovječno odijelo svoga doba, a inače 
se njihov govor, njihov način mišljenja ni u 
čemu ne razlikuje od govora i mišljenja sa¬ 
dašnjih ljudi. To nije umjetnost . . .«. 

To njegovo shvaćanje umjetnosti mnoge 
se tretiralo u doba, dok je još Tomić živio, 
a izgleda, da nije još niti sada posvema jas¬ 
no, jer se na tome pitanju i dr. Štampar za¬ 
ustavlja. Zanimivo je, da se Tomiću sa svih 
strana niječe neka umjetnička crta u nje¬ 
govim djelima. Ne priznaje se umjetnička 
vrijednost ni njegovim dramama, ni njego¬ 
vim romanima s kojima je toliko imao 
uspjeha kod publike, da su mu se djela od- 

mah po izlasku prevodila na nekoliko svjet¬ 
skih jezika, a suvremena ga kritika uspore¬ 
đivala s najvećim književnicima stranih ze¬ 
malja. Dr. Štampar je ispravno ustvrdio, da 
u njegovim djelima doduše manjka snaga 
uživljavanja u sudbinu svojih lica; Radić je 
doduše napisao, da »J. E. Tomiću nije do¬ 
duše pripovijest valjala, ako nije bila histo¬ 
rijska, ili ako nije bila zasnovana na zanimi- 
voj fabuli bilo ozbiljnoj bilo komičnoj«, ali 
nitko ne može zanijekati vrijednost njegovoj 
»Meliti«, koju možemo smatrati jednim od 
najuspjelijih romana onoga doba u našoj 
književnosti. 

Spram Tomića je uopće cijela naša kri¬ 
tika postupala dosta mačuhinski. Da joj sa¬ 
moj nije jasno, što da o njemu misli, ona 
traži utjecaje iz vanjske literature, pa na¬ 
braja, koja su po svome karakteru i tempe¬ 
ramentu posvema oprečna, u što se može 
uvjeriti svatko, tko iole poznaje stranu, 
svjetsku književnost. Tako su ga na pr. ispo- 
ređivali s Kotzebuom, Anzengruberom, Gutz- 
kovom, Bjrronom, Jankom Kalinčakom, Grill- 
parzerom, Ohnetom itd., a stvarno je bio sa¬ 
mo pod neposrednim utjecajem Senoe, što 
i sam lojalno i iskreno priznaje. To je mo¬ 
guće jedino pitanje, koje je dr. Štampar mo¬ 
rao u svojoj radnji pobliže objasniti, dok mu 
se u svemu ostalome ne može ništa prigovo¬ 
riti. 

Teško je danas uopće govoriti o utjecaju 
pojedinih pisaca na neke književnike, oso¬ 
bito, ako je taj književnik tako svestran i 
plodan, kao što je to bio Tomić. Snaga lite¬ 
rature leži u tome, da djeluje i da formira 
ličnosti, i što je takovo djelo jače i snažnije, 
to će ono jače i snažnije djelovati. Isto bi 
tako mi danas mogli govoriti o raznim utje¬ 
cajima na Dostojevskoga, kome nitko ne mo¬ 
že zanijekati, da nije originalan. I sam Kr- 
leža, koji je danas najsnažniji naš talenat 
stoji pod utjecajem nekih skandinavskih pi¬ 
saca, a može li tko reći, da nije naš i to 
stopostotno naš? 

Tomić je imao jednu prednost i jednu 
manu. Prednost, da je znao pisati lijepo, a 
manu, da je pisao brzo. I uslijed toga, on 
osvaja publiku ljepotom svoga pisanja, a 
ostavlja ju hladnom, jer premalo zalazi u 
život svojih junaka i junakinja, premalo živi 
s njima zajedno, nije intiman s njima, sve 
psihološke finese izbjegava, zaustavlja se sa¬ 
mo na površini i karaktere njihove moramo 
mi sami rekonstruirati u sebi na temelju 
spretno i znalački postavljenih scena, koje 
su kod njega tako bujne i žive, jer koliko ga 
god mnogi proglasuju realistom, u njemu još 
uvijek u podsvijesti titra žica romantike. 


Dr. Štampar je dobro uočio, da je to po¬ 
manjkanje psiholoških momenata u Tomiću, 
jedno od najglavnijih faktora, koji rade na 
uštrb njegova glasa kao umjetnika. On nije 
išao tako daleko, kao Antun Radić, koji je 
kazao, da je za Tomića psihološka analiza 
»pusto naklapanje«, ali nije s druge strane 
pokušao obraditi Tomića, što bi učinio vrlo 
lako ukazavši na njegovu već gore spome¬ 
nutu »Melitu«. U liku te žene, on je i tekako 
mnogo dao »psihološke analize«, da upotre- 
bimo Radićev izraz, dao ju je logično i jasno. 
Sve eventualne ekstravagancije su samo pri¬ 
vidne. Ona ipak ostaje ženom, pravom že¬ 
nom od krvi i mesa, žena, kakovih imade 
mnogo na svijetu i kakove su bile uvijek i 
uvijek će biti. Da nije Tomić napisao svoju 
»Melitu«, moglo bi se govoriti o pomanjka¬ 
nju psihologije u njegovim djelima, ali ovako 
to otpada. Ostaje samo brzina rada. Moguće 
je to jedini uzrok, da se nije udubio u svoja 
lica, da ih nije stvarao iz sebe, nego kopirao 
oko sebe i to bi bio istočni grijeh, koji mu se 
toliko predbaciju, da nije ušao ni u Miner- 
vinu reprezentativnu kolekciju »100 godina 
hrvatske književnosti«. 

Ima još jedan faktor, koji opravdava To¬ 
mića kao pisca. Taj drugi faktor iznesao je 
sam u jednom svom prikazu o kazališnim 
prilikama u Zagrebu, kojeg je štampao u Vi¬ 
jencu, kada je postao dramatur Hrvatskog 
kazališta. On kaže: »Što se daje u Zagrebu, 
gradu od 20.000 duša, koji ipak vrlo razno¬ 
liko općinstvo imade? Zar operete? Ne, to je 
ludorija, koja silu novaca stoji, vele jedni, 
dajte drame. Drame! vele drugi, je T ste s 
uma sišli? Mi ne idemo u kazalište da pla¬ 
čemo. Dajte fine francuske komedije. Ne, 
vele treći, to je prefino, to je dosadno. Dajmo 
talijanske komade. Hm, vele četvrti, mi mi¬ 
slimo, da talijanske stvari ne vrijede mnogo. 
Dakle izvorne komade? Sačuvaj Bog, tko će 
to gledati! Dakle, njemačke komade? Ne, nisu 
dosta fini.« 

Ove riječi prenesimo na literaturu — a 
Tomić je htio ići za općinstvom i ugoditi mu 
— i dobit ćemo jasni lik Josipa Eugena To¬ 
mića, jasnu sliku njegova vremena i jasnu 
predodžbu prilika pod kakovim je on radio. 

Zlatko Milkovič. 

SLOVACI I MODERNA LINGVISTIKA. 
Govorim ovdje o Slovacima i lingvistici, jer 
su Slovaci ove godine izdali mnogo lingvisti¬ 
čkih rasprava u knjizi »Linguistica Slovaca«. 
Ne samo da će oni, koji se bave lingvisti¬ 
kom pohvaliti to izdanje, nego će se i diviti 
malom narodu, koji je bio sposoban da iz 
svojih redova dade toliko vrsnih lingvista 

i da skupi oko sebe velik broj svjetskih 
stručnjaka. Niti laskam Slovacima, niti na¬ 
mjerno kudim Hrvate, kad kažem, da Hrvati 
ne bi bili ove godine sposobni skupiti surad¬ 
nike, koji bi raspravljali o lingvističkim pi¬ 
tanjima onako, kao što su to učinili Slovaci. 
Ima uistinu naroda, kojima se čovjek mora 
diviti. Diviti se, s različnih stajališta. Tako 
se i sada moramo diviti Slovacima, koji su 
u ovako teškim svjetskim prilikama mislili 
i rješavali lingvistička pitanja. Slovaci su 
zahvatili opća pitanja o jeziku, kao i svoje 
dijalekte. Raspravljaju u duhu najnovijih 
lingvističkih teorija i s mnogo širokogrud¬ 
nosti. Listajući stranice te knjige, čovjek se 
upućuje u sva pitanja, koja mogu zanimati 
Slovake. Od prvog članka o »riječima s je¬ 
dnim glasom«, pa do zadnjih članaka o di¬ 
jalektalnim pitanjima, svugdje dolazi u obzir 
slovački jezik, i to veoma često živi slova¬ 
čki jezik, kako se danas govori i kako ga 
danas Slovaci osjećaju. Mnogi članci prate 
povijest slovačkog jezika, i to u vezi s nji¬ 
hovim najbližim susjedima. Govori se o iz¬ 
mjeničnom utjecaju njemačkog, slovačkog i 
madžarskog jezika, te se otkrivaju nove či¬ 
njenice, koje su važne za kulturnu povijest 
Slovaka. Znamo naime, da su u mnogim 
krajevima živjeli zajedno Nijemci i Slovaci, 
Slovaci i Madžari. Proučavati izmjenične 
utjecaje u jeziku znači proučavati kulturno 
stanje pojedinog naroda i kulturni stupanj 
same simbioze. Svaki narod ima svoja za¬ 
nimanja i to se odrazuje u jeziku. I veoma 
često, kad primamo riječi, onda primamo i 
nove pojmove, tehnički napredak, koji te 
riječi predstavljaju. Zato, kad Slovaci obra¬ 
đuju pitanja o utjecaju slovačkog jezika na 
madžarski i njemački i obratno, onda osvjet¬ 
ljuju i svoju kulturnu povijest, a to mnogo 
znači za život svakog naroda. 

Kad čitamo rasprave, koje se nalaze u 
^>Linguistica Slovaca«, bilo one, koje su na¬ 
pisali sami Slovaci, bilo one, koje su im dali 
kao doprinos strani stručnjaci, mi dobivamo 
čiste pojmove o gledanju Slovaka na svoj 
vlastiti jezik, na jezik uopće i vidimo, kakvu 
važnost daju Slovaci jeziku. 

Knjiga počinje iscrpnom raspravom »Zur 
Frage der monophonematischen Wortgehil- 
de«, koju je napisao J. M. Kofinek. Pisac se 
bavi pitanjem riječi, koje se sastoje samo 
od jednoga sloga. Govori o slogu, o vrije¬ 
dnosti samoglasnika i suglasnika. Svoje te¬ 
orije približava sadašnjem jeziku, pa ras¬ 
pravlja o današnjim samostalnim i nesamo¬ 
stalnim riječima. Povezuje pitanje samostal¬ 
nosti i nesamostalnosti riječi s pitanjem slo¬ 
ga. Tako, veli pisac, ako uzmemo prijedlog 


»s« u vezi s imenicom: »s« priterom«, onda 
je »s« nesamostalna riječ i ne pravi sloga. 
Naprotiv u primjeru: »bielu s« (gdje se pod- 
razumjeva »s smotanou« = bijelu kavu sa 
»šlagom«) prijedlog »s« dobiva samostalno 
značenje i pravi slog. 

Svi oni, koji poznaju rasprave o slogu, o 
riječima, znat će cijeniti raspravu g. Kori- 
neka, koja je osvijetlila pitanja »što je ri¬ 
ječ« i »što je slog«. 

Jan Blaho piše raspravu pod naslovom: 
Expressivite de l’evolution linguistigue. Za 
razvitak jezika pisac daje najveću važnost 
ljudskoj volji. Govori protiv autonomizma 
u jeziku, t. j. da »jezik postoji sam od sebe 
i da upravlja čovječjim duhom«. 

Raspravlja o teorijama novijih lingvisti¬ 
čkih teoretičara: Saussure-a, Croce-a, Bal- 
ly-a i Grammont-a. Ističe činjenicu, da se 
jezik razvija prema društvenom ambijentu, 
pa se jezik više mijenja, ako je nemirno po¬ 
vijesno razdoblje, dok su u mirnijim život¬ 
nim prilikama i jezične promjene rjeđe. Isti¬ 
na je, da je g. Blaho prestrogo kritizirao 
neke lingviste, ali se mora priznati, da ima 
svoj pravac, koji dosljedno brani. 

U knjizi nalazimo zanimljivu raspravu o 
sroku. Napisao ju je Josef Hrabak. Pisac 
veli, da se nazivi »bogat srok«, »siromašni 
srok« ne smiju uzimati u starom značenju, 
jer srok mora označivati ritmički sklad, koji 
određuje ritmičku skupinu. Da g. Hrabak 
tumači srok s najmodernijeg stajališta lin¬ 
gvistike, o tome nema sumnje. Kad znamo, 
da često baš loš srok »izdaje« lošeg pjesni¬ 
ka, i otkriva nam njegovu golotinju, onda 
će nam biti jasna i važnost misli, koje iznosi 
Hrabak. Jer ne valja zaboraviti, da je srok 
tek sporednija oznaka stiha. Stih može po¬ 
stojati i bez sroka, ali ne može postojati bez 
ritma. Zato srok mora ulaziti u ritmički 
sklad i činiti jedinstvo s njim, a onda samo 
od sebe izlazi, da će srok ■— koji se nalazi 
uvijek na kraju stiha — biti oznaka poje¬ 
dine ritmičke skupine. Tako treba shvatiti 
i veličanstvene Grammont-ove teorije o sti¬ 
hu uopće, i njegovo posebno gledanje na ri¬ 
tam i srok. 

U knjizi nalazimo nekoliko rasprava iz 
slavistike, od kojih spominjem dvije: Ver- 
such einer Typologie der slawischen Spra- 
chen, koju je napisao A. V. Isačenko i N. 
Wan Wijk: Zu den Phonemen i-j und u-w-v, 
speciell in slawischen. Isačenko dijeli sla¬ 
venske jezike u dvije skupine: u konzonant- 
sku i vokalsku. N. Wan Wijk govori o općim 
razlikama između i-j, u-w-v, pa zatim svoje 
misli primjenjuje na slavenske jezike. 

L’udovit Novak piše o slovačkim i pod- 
karpatskim narječjima u svijetlu evropske 
fonološke geografije. Isti pisac piše o nepo¬ 
znatim njemačkim utjecajima na zapadno- 
slavenski, istočnoslavenski i mađarski kon- 
zonantizam. Ističe, da se stara češka difton- 
gacija u-au, o-uo ne može jasno shvatiti 
bez njemačkog utjecaja. 

Rohert L. Rudolf raspravlja o utjecaju 
slovačkog na njemački i obratno u onim 
krajevima, gdje su živjeli zajedno Slovaci 
i Nijemci. Frant. Sima govori o utjecaju 
slovačkog jezika na mađarski, a Jozef Sza- 
bo piše o madžarskom utjecaju na gemerska 
slovačka narječja. 


Premda nijesam ovdje naveo sve raspra¬ 
ve, koje se nalaze u »Linguistica Slovaca«, 
držim, da već ovo, što sam rekao, dokazuje, 
da su Slovaci ovom knjigom ne samo doka¬ 
zali, da njeguju lingvistiku, nego su lingvi¬ 
stiku približili i stvarnom životu. Njihova 
se lingvistika ne ograničava ni na opća lin¬ 
gvistička pitanja, ni na posebna slovačka. 
Slovaci su zajedno sa stranim suradnicima 
pokazali, da danas taj mali narod ima veli¬ 
ku duhovnu elitu i da će još mnogo dati ko¬ 
liko na polju lingvistike, toliko i na polju 
opće kulture. 

Petar Guberina 


POSJETI STRANIH UČENJAKA 


OTVORENJE NOVE AKADEMSKE GO¬ 
DINE ZAVODA ZA TALIJANSKU KULTU¬ 
RU I PREDAVANJE PROF. CARLA ANTI. 
U ponedjeljak dne 28. X. 1940. svečano je 
otvorena nova akademska godina 1940/41. u 
Zavodu za talijansku kulturu. Tom je prili¬ 
kom u dupkom punoj dvorani Zavoda za ta¬ 
lijansku kulturu na Jelačićevom trgu pred 
velikim brojem odličnih uzvanika, najviših 
predstavnika naših vlasti, nauke i uopće jav¬ 
noga života prof. dr. Carlo Anti, rektor sve¬ 
učilišta u Padovi, održao predavanje o temi: 
»Originalnost i oponašanje u rimskoj umjet¬ 
nosti«. 

Prof C. Anti, redovni profesor arheolo¬ 
gije i antikne umjetnosti na sveučilištu u 
Padovi, poznat je po svojim važnim istraži¬ 
vanjima u Likiji i Pamfiliji u Maloj Aziji. Od 
1928—1932. bio je na čelu talijanske arheo¬ 
loške misije u Egiptu, kojoj dugujemo isko¬ 
pavanje Tebtynisa u Fayoumu, gdje su pro¬ 
nađeni mnogi važni papirosi. Najpoznatije su 
njegove studije o Kalamidi, Polikletu i Li¬ 
kiji, kao i studije o etruščanskoj i rimskoj 
umjetnosti. 

On je od akademske godine 1932/33 rek¬ 
tor Kr. sveučilišta u Padovi. 

Predavanje je bilo popraćeno mnogobroj¬ 
nim projekcijama i saslušano je najvećom 
pažnjom. 

U najkrupnijim crtama sažeto predava¬ 
nje moglo bi se svesti na ove glavne misli: 

Umjetnost carskoga Rima, koja se je raz¬ 
vila neposrednim kronološkim redoslijedom 
s onom stare Grčke, nije se mogla oteti ča¬ 
rima ove posljednje, koja je po svojoj moći 
i po svom sasvim osobitom karakteru, ne¬ 
brojeno puta prijetila da će je ugušiti. Bun¬ 
tovna akcija grčke klasične umjetnosti bila 
je od velikog utjecaja i na udes rimske, to 


jest na ona obilježja, koja je ta umjetnost 
dala kasnijim vijekovima. I doista: kada je 
prevlađivao novo-klasični ukus, rimska 
umjetnost biva prezrena, a kada je trium- 
firao pitorički i iluzionistički ukus, svojstven 
zapadnjačkom svijetu, bivala je ona naprotiv 
tražena i uzveličavana. Spomenici, koji su 
značajni za carsku rimsku umjetnost zaista 
su antikritični u svojoj biti i antiklasični u 
načinu, kojim su izražavani, ali zato historij¬ 
ski, humani, moglo bi se kazati nježni u pr¬ 
vom slučaju, a iluzionistički u ovom drugom. 
Takav ukus je isti onaj koji je u još stari¬ 
jem periodu obilježio najoriginalnije mani¬ 
festacije etrušćanske umjetnosti, ukus dakle 
tipično italski, dakle isti onaj koji će kasnije 
stvoriti najveće i najkarakterističnije mani¬ 
festacije moderne zapadnjačke umjetnosti sa 
Giottom, Masacciom, Michelangelom, Cara- 
vaggiom, Piazzettom, pa sve do najnovijih 
manifestacija slikarstva Francuske i Italije. 
U ovoj identičnosti i neprekidnosti ukusa iz¬ 
među antičkog i modernog, jasno obilježenog 
i oprečnog ukusa onome grčke umjetnosti, 
leži originalnost i aktualnost dosljedno tome 
najviša vrijednost figurativne umjetnosti 
staroga Rima. 

Prof. Carlo Anti popratio je svoje preda¬ 
vanje nizom diapozitiva, čime ga je učinio 
još zanimljivijim. Počeo je od Kapitolske vu¬ 
čice iz godine 500 prije Krista, koja umjetni¬ 
na ima sve one karakteristične forme, do ta¬ 
da posve nepoznate kod sličnih umjetničkih 
radova o životinjama u staroj Grčkoj. Prika¬ 
zao je lik Bruta iz IV. vijeka prije Krista i 
naglasio, kako se po svemu čini, da je lik 
psihološki interpretator jednog historijskog 
individiuma. Slijedio je lik rimskog prokon¬ 
zula iz II. vijeka prije Krista, odjevena na 
grčki način, a odmah zatim lik dostojan- 

stvenog rimskog građanina u togi. Napome¬ 
nuo je kako je ovaj manje naturalističan od 
grčkog. Slijedio je niz fotografija starinskih 
spomenika sa raznim karakteristikama rim¬ 
skoga tipa. Predavač je pobudio veselost kod 
slušača, kada je govorio o karakteristikama 
figure, koja prikazuje jednog ugojenog Rim¬ 
ljanina, izvaljenog za stolom poslije obilne 
gozbe. S rijetkim stručnim poznavanjem 
objasnio je brojne plastične i tehničke kara¬ 
kteristike čuvenog oltara sa Campus Mar- 
tiusa, a zatim je prešao na Augustovu epo¬ 
hu. Kip slavnoga Imperatora, zapravo je 
grčka kreacija, jer ga vidimo u oklopu, a ne 
u togi. Lik ima uopće karakteristike grčke 
umjetnosti. No odmah na narednom diapo- 
zitivu vidimo ga onakvim, kakvog su ga 
stvarali rimski umjetnici. Vidjeli smo nadalje 
dvije sasvim suprotne interpretacije lika 
Augustove supruge Lidije. Prvi je grčki više 
idealni tip, lik iz kojeg izbija gotovo besmrt¬ 
nost, ali nam se u drugom već ukazuje 
smrtna žena Lidija sa svim svojim indivi¬ 
dualnim osobinama saradnice imperatora 
Augusta. 

Predavač se poduže pozabavio razlaga¬ 
njem kod narednog diapozitiva, kod najsve¬ 
tijeg dokumenta historije arhitekture. Ara 
pacis. To je grčki tip, ali interpretiran s 
mnogo rimskih elemenata. Stručnim izrazi¬ 
ma, koji su upravo zanijeli slušače, prikazao 
je predavač karakteristike pojedinih scena 
Trajanova stupa, njih u svemu oko 200, na 
kojima se vidi do 3.000 osoba. Svaka od njih 
predstavlja jednu karakteristiku za sebe. 

Na koncu svoga predavanja prikazao je 
prof. Anti tri glave, u kojima su reasumirane 
tri etape umjetnosti staroga Rima. Prva je 
Augustova, koja prikazuje imperatora tužna 
izgleda, u posljednjim godinama života. To 
je epoha moralne ravnoteže. Drugi lik iz po¬ 
četka III. vijeka poslije Krista prikazuje i obi¬ 
lježava period nestalnosti carstva i savjesti 
i konačno treći doba Konstantinovo, koje 
prikazuje lik s nešto transcedentalna. Ove tri 
figure bi nam mogle dokazati, kako se stara 
rimska umjetnost nije nikad degenerirala. 

Prof. Anti je time završio svoje intere¬ 
santno predavanje i ubrao buran pljesak od 
prisutnih, koji su mu prilikom opraštanja 
još posebno čestitali. 

GLASOVITI TALIJANSKI GLOTOLOG 
PROF. DR. MATTEO BARTOLI, jedan od 
najvećih lingvista ne samo u Italiji, već u 
današnjem svijetu boravio je nedavno u 
Zagrebu. 

Gosp. Bartoli je podrijetlom Istranin. Ro¬ 
đen je u Labinu 22. IX. 1873. On je već dugi 


niz godina (od god. 1907.) profesor romani¬ 
stike na Kr. sveučilištu u Torinu. Član je 
mnogih naučnih institucija i Akademija u 
Torinu, Modeni, Bratislavi, Bukureštu, Kra- 
kovu. Pragu, Skadru i Sofiji, a visoki naučni 
rad pribavio mu je mnoga odlikovanja u 
domovini i inostranstvu. On je glavni ured¬ 
nik talijanskog lingvističkog časopisa »Archi- 
vio glottologico italiano«, i sprema veliki 
»Atlante linguistico italiano«, te s njim u ve¬ 
zi uređuje časopise »Bolletino dell Atlante 
linguistico italiano« i »Studi albanesi«. 

Gosp. Bartoli bio je đak bečke Meyer- 
Liibke-ove škole. Mejrer-Liibke je odgojio 
mnoge romaniste u Italiji, Rumunjskoj, 
Austriji i Njemačkoj. Bartoli, izašavši iz te 
škole nastavio je rad na domaćim tradicija¬ 
ma Graziadie Ascolia, znamenitog talijanskog 
glotologa, rodom iz Gorice. I sada još Bar¬ 
toli uređuje časopis »Archivio glotologico 
italiano«, osnovan po Ascoli-u. 

Ovaj znameniti učenjak je na polju svojih, 
istraživanja prekoračio ograničeni prostor ro¬ 
manske lingvistike i proširio je metodu svog 
rada i opažanja na izučavanje indo-evropskih 
i balkanskih jezika. Interesirali su ga bal¬ 
kanski jezici u odnosu prema staro-dalma- 
tinskom, romanskom jeziku. Taj stari roman- 
sko-dalmatinski jezik se je razvio iz latinske 
rimske provincije Dalmacije, a govorio se je 
u gradovima bizantske »teme« u Dalmaciji. 
Kako je to bio izolirani jezik periferije, vrlo 
je malo podvrgnut uticajima drugih roman¬ 
skih jezika i sačuvao je u najvećoj mjeri svoj' 
arhajički oblik. 

Stari daliriatinski jezik se je najdulje sa¬ 
čuvao na Krku. Bartoli je imao prilike da 
studira taj govor od Udine Burbure, posljed¬ 
njeg Krčanina, koji je govorio tim jezikom, 
O tom je jeziku napisana prva njegova na¬ 
učna studija: »Das Dalmatische«, koja je iz¬ 
dana u Beču 1906. Djelo je izašlo u dva sve¬ 
ska. Prvi je svezak posvetio A. Musafiji, Spli- 
čaninu, romanisti filološke škole i autora 
najraširenije gramatike talijanskog jezika, a 
drugi dio svojim učiteljima Ascoli-u i Meyer- 
Liibke-u. Već je tim posvetama označio svoju 
školu i smjernice svog rada. 

Njegova važnost za izučavanje ovog jezi¬ 
ka je ogromna. On je zapravo lingvistički 
pronašao i okarakterizirao staro-dalmatinski 
jezik. Dao je fonetiku, morfologiju, sintaksu 
i rječnik tog jezika, te sakupio sve tekstove, 
spomenike i ostale podatke, koji govore O' 
njemu. 

Ovaj studij služi mu kao poticaj za dalj- 
ne studiranje onih balkanskih i slavenskih 
jezika, koji su u vezi sa staro-dalmatinskim. 
Naročito ga interesira infiltracija neo-latin- 

skih elemenata u dotične jezike, a specijalno 
u hrvatski i srpski. O tim je problemima pi¬ 
sao opširne studije, kao »I riflessi slavi di 
vocali labiali romane e romanze, greche e 
gemaniche«, što je izašlo u Zborniku u slavu 
V. Jagića, u Berlinu, 1908, dok je u časopisu 
»Studi di filologija romana« (VIII, 1901) iza¬ 
šla druga važna studija »Publicazioni re- 
centi di filologia rumena.« 

Kao romantista bavi se postankom, raz¬ 
vitkom i glavnim karakteristikama roman¬ 
skih jezika. O tom je također pisao mnoge 
.studije. Spomenut ćemo neke od njih, kao 
»Ale fonti del neolatino« u »Miscellanea di 
studi in onore di A. Hortis« (1910), te »Ca- 
ratteri fondamentali delle lingue neolatine« 
u »Archivio glott. ital.« XXVIII i XXIX 
1936. 1937. 

Najveća je njegova važnost, kao lingviste 
i romaniste, što je dao sistem t. zv. »area«. 
tj. geografska područja za pojedine jezične 
pojave. U tom pogledu njegov naučni rad 
znači daljni razvitak lingvističke geografije, 
što ju je osnovao Francuz Jules Gillieron. 

Lingvistička geografija je opozicija na 
neo-gramatiku. Neo-gramatika vjeruje u bez- 
izuzetnost jezičnih zakona, a lingvistička ge¬ 
ografija ističe važnost geografskog momenta 
i raširenost stanovitih jezičnih pojava. 
»Area« znači rasprostranjenost upotrebe sta¬ 
novitih oblika, glasova, riječi i sintaktičkih 
konstrukcija. Geografska lingvistika polaze¬ 
ći od konfiguracije takvih area istražuje sta¬ 
rost jezičnih inovacija. Bartoli je primjetio 
da se na periferijama sačuvaju uvijek najsta¬ 
riji jezični oblici. Na toj je osnovi dao svoju 
teoriju o konfiguraciji area. 

Bartoli je nazvao taj geografski pravac 
u lingvistici neolingvistikom. Lingvističke 
principe tog modernog pravca u lingvistici 
razlaže u svojem djelu »Introduzione alla 
neo-lingvistica« (Geneve 1925). U zajednici s 
jednim drugim znamenitim talijanskim lin¬ 
gvistom, G. Bertoni-jem, izdaje djelo »Bre- 
viario di neo-linguistica« (Modena 1928). 

Geografsku lingvističku metodu primje- 
nio je on, ne samo na izučavanje romanske 
lingvistike, nego i na indoevropsku uporednu 
lingvistiku, pa čak i na lingvistiku koja ispi¬ 
tuje jezike drugih jezičnih porodica, kao 
amerikanske jezike, bantu-jezike itd. O tom 
je napisao mnoga djela: »Studi sulla strati- 
ficazione dei linguaggi ario-europei« (Arch, 
glott. ital. XXV i XXVI 1933 i 1934) »Lin- 
guistica spaziale« i »Le razze e i popoli della 
Terra« (Torino 1939). 

Prof. dr. Matteo Bartoli, održao je dne 
5. XI. o. g. u dupkom punoj dvorani Insti¬ 
tuta za talijansku kulturu predavanje o te¬ 


mi »Coneordanze e diseordanze fra latino e 
italiano«, t. j. o sličnostima i razlikama iz¬ 
među latinskog i talijanskog jezika. 

O predavanju se može dati ovaj kratki 
sadržaj: 

U početku je postavio pitanje, o kojem 
se je već raspravljalo: da li je latinski jezik 
konzervativan ili je revolucionaran. Odmah 
je na to odgovorio, da je latinski u početku 
konzervativan, a kasnije je postao revolucio¬ 
narnim jezikom. Nedavna istraživanja su po¬ 
tvrdila još jače činjenicu, koju su dokazivali 
genijalni linguisti i etnolozi: da su latinski 
jezik, zatim slavenska jezična skupina, pa 
njemačka, najkonzervativniji jezici, koje na¬ 
zivamo arioevropejskim. Ova tri jezika ili je¬ 
zične grupe — latinski, slavenski i german¬ 
ski •— jesu konzervativni u tom smislu, da u 
njima nema ili da su rjeđa nego u drugim 
ario-evropskim jezicima obnavljanja, zvana 
pr četničkima. 

Kad su Latini iz svoje nepoznate predhi- 
storijske domovine došli na suncem obasjane 
obale Mediterana, latinski je jezik doživio 
pravu pravcatu revoluciju. Slično se dogo¬ 
dilo sa slavenskom i sa germanskom jezič¬ 
nom skupinom. 

Drukčija je međutim historija talijanskog 
jezika i može se kazati, da je u neku ruku 
suprotna onoj latinskoj. Latinski jezik za¬ 
počinje uzdržavanjem u snazi, a svršava 
osjetljivim kvarenjem, to jest latinski je si¬ 
romašan na preetničkim kreacijama, a bogat 
postetničkim. Obratno je s talijanskim je¬ 
zikom. 

Predavač je najprije ukazao na ove fraze: 

Oblivisci, prije nego oblitare, koji je opet 
postojao još prije nego dementicare, koje su 
fraze sve tri potvrđene kao latinske; 

aer, prije nego aera, isto tako latinske. 

Od dementicare i aera dolaze talijanske 
riječi dimenticare i aria. 

Stari oblici aer i oblitare i još prije obli¬ 
visci i još starija obliviski pripisuju se »kla¬ 
sičnoj« latinštini, a odgovarajuće alteracije 
aera i dementicare »vulgarnoj latinštini«. 

Za potkrijepu ove teze potrebno je is¬ 
taći činjenicu, da baš izvan Italije, to jest 
izvan središnjega kraja romanstva, nazovi- 
klasične fraze, kao što su aer i oblitare, broj¬ 
nije su nego u Italiji, a obratno, odgovarajući 
izrazi t. zv. vulgarne latinštine aera i demen¬ 
ticare brojniji su u Italiji nego u »provinci¬ 
jama« Carstva. Na primjer: 

»Klasnični« izraz aer sačuvao se u špa¬ 
njolskom kao aier, u rumunjskom aer, u 
francuskom air, a tako oblitare u šponjol- 
skom olvidar, u rumunjskom uitare, u fran¬ 
cuskom oublier. Slično se dogodilo i s mno- 

gim drugim riječima. Neka se još uvaži iš¬ 
čezavanje konzonanata na kraju riječi meum, 
tuum, suum, od čega meu, tuu, suu, talijan¬ 
ski mio, tuo, suo. Ti finalni konzonanti, veo¬ 
ma stari i veoma klasični, sačuvali su se i 
izvan Italije mnogo bolje nego u Italiji: fran¬ 
cuski mon, ton, son, itd. 

Mnogo je različitija historija alteracija, ko¬ 
je su nastale u pojedinim neolatinskim jezi¬ 
cima nakon rasapa Rim.skog carstva. Takove 
alteracije manje su brojne i manje duboke 
u talijanskom nego u njemu srodnim jezici¬ 
ma. Na primjer talijanska riječ fornaio je 
latinskoga porijekla furnarius, francuski 
honlanger, španjolski panadero, rumunjski 
brutar, koje su novijega podrijetla. Slično 
tome su talijanske riječi calzolaio, chiavistel- 
lo, muratore, pialla, torchio i tolike druge 
nastale od sličnih latinskih riječi: caligarius. 
clustellum, murarius, plana, torcular, a od¬ 
govarajuće riječi drugih romanskih jezika 
su novije, francuski cordinnier, verrou, ma¬ 
can, rabot, pressoir, španjolski zapatero, al- 
banil, cepillo, lagar, rumunjski cismar, zavor, 
zidar, rindea, teasc. Te su dakle riječi sve 
drugo prije nego latinskog podrijetla. 

U drugom dijelu svoga predavanja ja 
prof. Bartoli govorio o uzrocima i o postanku 
takovih izmjena. O njima se uostalom znade 
kod starijih vrlo malo ili ništa, a nešto više 
kod novijih. 

Pozabavio se je zatim pitanjem starosti i 
kolijevke talijanskog jezika, pitanjem, koje 
nipošto nije do sada definitivno riješeno, a 
koje će nastojati riješiti talijanski ligustički 
atlas, što ga sprema sam prof. Bartoli. 

Kad se je rodio talijanski nacionalni je¬ 
zik? Odgovor na ovo pitanje može mnogo da 
varira: ide se od vremena kapuanskih papira 
(X. vijek) sve do Danteova doba. Radi se o 
delikatnom pitanju, kao što je i ono ženskih 
godina. No ima jedna točka, u kojoj se svi 
možemo složiti i to: da se je francuskim je¬ 
zikom počelo pisati prije nego talijanskim, 
pa čak i prije nego španjolskim i portugal¬ 
skim, a razumije se prije nego i rumunjskim. 
To ne znači prvenstvo francuskog jezika i 
njegovu superiornost pred drugim srodnim 
jezicima. Naprotiv. 

Predavač je dalje opširno govorio o pita¬ 
nju zvučnosti talijanskog jezika, to jest za¬ 
što je on čišći i zvučniji od svih ostalih neo- 
latinskih jezika. Tu zvonkost potkrijepio je 
on brojnim primjerima i izveo zaključak, da 
je i hrvatski jezik kao i talijanski zvučan 
zbog obiija vokala u njemu i da je mnogo 
zvučniji na primjer od njemačkog. Moglo bi 


se kazati, da su Talijani u velikoj svojoj ve¬ 
ćini ekavci i jekavci, gotovo kao i Hrvati. 

Brojni prisutni su s osobitom pažnjom 
saslušali zanimljivo i mjestimično vrlo du¬ 
hovito predavanje profesora Bartolia i na¬ 
gradili ga burnim pljeskom. 

Svojim dubokim poznavanjem naših knji¬ 
ževnih napose jezičnih pojedinosti i finesa 
zadivio je prof. Bartoli sve prisutne. 

Prof. Bartoli se i poslije predavanja za¬ 
držao u prostorijama Zavoda za talijansku 
kulturu u razgovoru s pojedinim istaknutim 
ličnostima naših naučnih zavoda i ustanova, 
osvježivši pri tome svoje uspomene na bo¬ 
ravak po dalmatinskim i primorskim grado¬ 
vima i otocima, gdje je proveo najljepše da¬ 
ne svoje mladosti. Sjetio se ovom prilikom i 
mnogih naših ljudi iz onih krajeva, koji su 
se u stranom svijetu, napose u Italiji, od¬ 
lično plasirali kao kulturni radnici. 

GLASOVITI TALIJANSKI LIJEČNIK 
PROF. EUGENIO MORELLI, ravnatelj in¬ 
stituta »Carlo Forlanini« u Rimu, jednog 
od najvećeg instituta za liječenje tuberkulo¬ 
ze na svijetu, došao je u Zagreb te je u In¬ 
stitutu za talijansku kulturu i u Hrvatskom 
liječničkom zboru održao po jedno predava¬ 
nje. 

G. Eugenio Morelli rođen je god. 1831. u 
Valtellini, pohađao je sveučilište u Padovi i 
Firenci, gdje je god. 1905. diplomirao s naj¬ 
boljim uspjehom. God. 1908. bude pozvan u. 
Paviju kao asistent Forlaninija i ostaje na 
toj dužnosti do god. 1913., ali god. 1910. po¬ 
staje počasnim slobodnim docentom speci¬ 
jalne patologije. Od 1913. do 1918. zamje¬ 
njuje prof. Forlaninija u Paviji. God. 1919. je 
imenovan profesorom patologije na istom 
sveučilištu. God. 1923. dobiva najviše pri¬ 
znanje (riconoscimento di maturita) u natje- 
čima Sassari i Parme, a god. 1924. je pobjed¬ 
nik u natječaju za patologiju u Paviji, gdje 
ostaje do god. 1928., kada bude pozvan u 
Rim, da preuzme upravu Instituta Benito 
Mussolini (Klinika za tuberkulozu i plućne- 
bolesti rimskog sveučilišta), koju dužnost joS- 

1 danas vrši. 

Za vrijeme svjetskog rata bio je na bo¬ 
jištu u operativnoj zoni, dobio je za hrabrost. 

2 srebrne kolajne i 2 ratna krsta. 

Osnovao je u ono doba posebne bolrire za- 
ranjene na prsnom košu i plućima (toraco- 
polmonari), da ih liječi vlastitom metodon. 
Zastupnik u parlamentu od 1923., tehnički 
savjetnik Fašističkog nacionalnog instituta, 
za zdravstvo, od 1931.—1938. nacionalni je- 

tajnik Liječničkog sindikata. Njegova soci¬ 
jalna i politička aktivnost na antituberku- 
loznom polju kao i sindikalna i novinarska, 
dobro je poznata u čitavom narodu. 

Njegovo znanstveno djelo utisnuto je ta¬ 
ko u kraticu visoke originalnosti: započevši 
na kemičkom polju reakcijom da otkrije 
sklonost i naukom o crijevnim fermentaci¬ 
jama razvija kasnije djelatnost na plućnom 
fiziomehaničkorn polju, koje je ponos For- 
laninijeve škole. Poznata je njegova znatna 
djelatnost na terapiji spontanog pneumoto- 
raksa, na liječenju empiema, na novim apa¬ 
ratima za ostvarenje terapeutskog pneumo- 
toraksa i ispiranja pleure, koji sačinjavaju 
praktičan osnov moderne ftisiološke terapije 
— napredak i znatan razvoj velikog djela 
svoga učitelja. Najznatnija je originalna pri¬ 
mjena pneumotoraksa u liječenju rana prs¬ 
nog koša i plueiju; uslijed ove primjene 
mortalitet ratnih ranjenika smanjio se od 25 
na 4 posto. 

Ta nauka je sabrana u vrlo istaknutoj 
monografiji »La cura delle ferite toracopol- 
nomari« (Liječenje rana prsnog koša i plu- 
ćiju), koja ujedno ocrtava svu ratnu kazu¬ 
istiku. Ne smije se pri tome zaboraviti ori¬ 
ginalni doprinos fiziopatologiji aparata za di¬ 
sanje, a osobito arterijske hipertenzije. 

U zadnjem desetljeću zdušno se je po¬ 
svetio, sa brojnom skupinom vrijednih uče¬ 
nika, usavršavanju i proširenju kirurškog 
pneumotoraksa, kao i socijalnim problemi¬ 
ma; frenikoeksheresi, alkoholizaciji interko- 
stalnih nerava, torakoplastičkim djelovima sa 
stvaranjem kompensativne zavjese srca, ela- 
stičkim torakoplastikama, osnivanju jednog 
novog tipa ambulanta, sanatorija itd. 

Kao izvjestitelj na brojnim znanstvenim 
kongresima i sastancima u Italiji i inozem¬ 
stvu, potpredsjednik Italij. antituberkuloz- 
ne federacije, član Višeg zdravstvenog sa¬ 
vjeta, itd., njegovo se ime uvijek ističe on¬ 
dje, gdje se traži plemenita potpora i čovje¬ 
koljublje, plemenitost duha i duhovna uzvi- 
šenost liječnika, gdje se ukazuje nužda spa¬ 
šavanja masa od najtežeg ljudskog biča. 

Posljednjih godina održao je također u 
irozemstvu brojna predavanja o plućnoj fi¬ 
ziopatologiji i protumačio sve metode svoje 
Škole za liječenje plućne tuberkuloze. Pri¬ 
kazao je razne faze, koje je Italija postigla 
u borbi protiv tuberkuloze. 

Time u vezi pozvala su ga sveučilišta u 
Parizu, Ateni, Sofiji, Koimbru, Opoortu i Li- 
sabonu, Madridu, Budimpešti, Lausanni, itd. 

Sveučilišta Sofije i Koimbra nedavno su 
ga imenovala doktorom »honoris causa«. 


PROF. DR. FRIEDRICH BERGIUS, jedan 
od najvećih današnjih njemačkih kemičara i 
industrijalaca, boravio je u Zagrebu i dne 
30. XI. 1940. održao predavanje »Revolucija 
sirovina«. 

Friedrich Bergius rođen je 11. X. 1884. 
u Goldschmieden kod Breslau-a, gdje mu je 
otac Heinrich bio posjednik kemičke tvor¬ 
nice. Realnu gimnaziju svršio je na Zwin- 
geru u Breslau-u, sveučilišne nauke polazio 
je u Breslau-u i Leipzigu, gdje god. 1907. 
promovirao s disertacijom »Absolute Schwe- 
felsaure als Losungsmittel«. God. 1908. bio 
je na sveučilištu u Berlinu suradnik prof. 
Nernsta, a god. 1909. na tehničkoj visokoj 
školi u Karlsruhe znanstveni saradnik prof. 
Habera. God. 1911.—1916. bio je privatni do¬ 
cent na tehničkoj visokoj školi u Hannoveru 
s habilitacijom: »Die Anwendung hoher 
Drucke bei chemischen Vorgangen und eine 
Nachbildung des Entstehunsprozesses der 
Steinkohle«. Od 1914.—1918. bio je član i 
upravitelj znanstvenog laboratorija Th. Gold- 
schmidt AG. u Essenu, a od 1918. je ravna¬ 
telj Njemačkog društva za preradbu ugljena 
i drva, glavni ravnatelj njemačkog Bergius 
A. G. fiir Kohle und Erdolchemie i generalni 
ravnatelj Zavoda za hidrolizu drva u Heidel- 
bergu, koji je sam osnovao, uredio i danas 
velikim uspjehom vodi i upravlja. Ujedno je 
ravnatelj sličnih društava u Gravenhage i u 
Londonu. Prof. dr. F. Bergius je izumitelj 
postupka za dobivanje tekućih ugljikovodika 
(benzina) iz ugljena i postupka proizvodnje 
šećera iz drveta. 

Za svoje zasluge postao je počasni doktor 
phil. nat. i počasni senator sveučilišta u Hei- 
delbergu, počasni dr. ing. u Hannoveru, Ho- 
norary Doctor of Science Harvard Univer- 
sity, počasni član Rumunjske akademije zna¬ 
nosti, sekcije za kemiju, Institution of Pe¬ 
troleum Technologists u Londonu, Fizikal¬ 
nog društva u Frankfurtu na Majni, a do¬ 
bio je Liebig-medalju, Melchett-medalju, 
Exner-medalju i god. 1931. Nobelovu na¬ 
gradu za kemiju. 

Predavanje je održano u priredbi »Deut- 
sch-Kroatische Mittelstelle der Deutschen 
Akademie« u zajednici s Pučkim sveučili¬ 
štem i Hrv. kemijskim društvom u velikoj 
predavaonici nove zgrade tehničkog fakul¬ 
teta u Klaićevoj ulici. Za predavanje vla¬ 
dalo je veliko zanimanje u svim krugovima 
i ono je saslušano velikom pažnjom. Dvo¬ 
rana je bila i više nego dupkom puna. 

Prof. dr. F. Bergius je jedan od onih, koji 
su svojim genijalnim naučnim i pronalazač- 
kim radom utrli put i odredili smjer razvit¬ 
ku moderne tehničke kemije, ne samo u Nje- 


215 



mackoj, već i u svim drugim industrijskim 
zemljama. 

Bergiusov rad spada u okvir oplemenji¬ 
vanja sirovina. Do početka XX. stoljeća ras¬ 
polagali su tehničari uglavnom sa dva iz¬ 
vora sirovina, i to sa rudačama i gorivima. 
Procesi dobivanja metala iz rudača zadovo¬ 
ljavali su, kako u tehničkom, tako i u eko¬ 
nomskom pogledu, no to nije vrijedilo za 
iskorišćavanje goriva^ Tu je bilo ogrom¬ 
nih gubitaka, ako se gorivo upotrebljavalo 
isključivo kao pogonski materijal, dakle za 
loženje kotlova i slično. Stoga se je već 
prije nekoliko decenija pojavila težnja za 
oplemenjivanjem goriva, t. j. za pretvara¬ 
njem goriva u takav materijal, koji omo¬ 
gućuje racionalnije iskorišćenje od prvobit¬ 
nog goriva u onom stanju, kako dolazi iz 
prirode. Kao sirovine za oplemenjivanje do¬ 
laze u obzir razne vrste ugljena, zatim drvo, 
a konačno toliko važna nafta, na kojoj je 
izgrađena velikim dijelom savremena civili¬ 
zacija. 

Principijelno dade se oplemenjivanje si¬ 
rovih goriva postići na razne načine. 

Ovamo spada na pr. dobivanje kalcijeva 
karbida, koji sa vodom razvija acetilen, a 
acetilen služi kao izlazni materijal za naj- 
različitije kemijske produkte, od kojih neka 
budu spomenuti samo alkohol, octena kise¬ 
lina i aceton. 

Daljnji način oplemenjivanja goriva pret- 
stavlja suha destilacija, na pr. drva, dakle 
rastvaranie drva grijanjem bez pristupa zra¬ 
ka. Produkti toga procesa su drvni ugljen, 
drvni katran, drvni ocat i gorivi plinovi. Dok 
drvni katran nije od prevelike važnosti, iz 
drvnog octa dobivamo octenu kiselinu, me- 
tilni alkohol, aceton, formaldehid itd., dakle 
supstancije, koje su važne kod fabrikacije 
umjetnih smola (bakelit i si.), zatim kod pro¬ 
izvodnje lijekova, boja itd. A destilacijom 
kamenog ugljena dobivamo osim plina za 
rasvjetu i loženje još i katran, koji sadržava 
aromatične ugljikovodike (benzol i druge), a 
to su izlazne supstancije, koje su omogućile 
silan razvitak moderne organske kemije, u 
prvom redu kemije katranskih boja i kemije 
lijekova. 

Treći način oplemenjivanja goriva, i to 
naročito tekućih, osniva se na t. zv. piro- 
genom rastvaranju tih goriva pod običnim 
ili povišenim tlakom (cracking). Grijanjem 
naime, prelaze goriva visokoga vrelišta 
u goriva s nižim vrelištem, u t. zv. benzine, 
koji su upravo zbog svoga niskog vrelišta 
podesni kao pogonski materijal eksplozivnih 
motora. Naročito grijanjem nafte pod viso¬ 


kim tlakom nastaju uglavnom tekućine s 
niskim vrelištem, dakle benzini. 

Konačno imamo četvrti način oplemenji¬ 
vanja goriva, t. j. hidriranje. Upravo na 
ovom području stekao je Bergius neprolazne 
zasluge za nauku i tehniku našeg vremena. 
God. 1913. najavio je Bergius zajedno s Bill- 
willerom patent, koji glasi: Postupak za do¬ 
bivanje tekućih ili topivih organskih spoje¬ 
va iz kamenog ugljena i sličnog, obilježen 
time, da se ove ishodne tvari pod visokim 
tlakom i kod visoke temperature dovode do 
reakcije s vodikom. 

Na ovo nekoliko riječi počima nova era 
u ekonomiji sirovina. Bergius je zajedno s 
mnogo saradnika proučio postupak ponaj¬ 
prije u laboratorijima teoretski, a god. 1916. 
podignuta je tvornica Bergin u Mannheimu, 
u kojoj je Bergius teoretske podatke izradio 
i razvio u tehničkom mjerilu. Od god. 1927. 
preuzela je I. G. Farbenindustrie Bergiusove 
patente i podigla u Leuni tvornicu, u kojoj 
su već god. 1930. proizvodili 100.000 tona 
benzina Bergin-postupkom. Zajedno sa Stan¬ 
dard Oil Comp. podigla je I. G. još tri tvor¬ 
nice, koje su god. 1930. proizvodile 600.000 
tona benzina iz nafte. 

Bergin postupak oplemenjivanja ugljena 
ili nafte provodi se u cijevima iz specijal¬ 
nog čelika, koje imadu visinu od oko 8 me¬ 
tara, a promjer im je otprilike 80 cm. Cijevi 
imaju plašt, kroz koji struji ugrijani (450° C) 
dušik, koji procesu dovodi potrebnu toplinu 
U cijev ulazi smjesa ugljena, teškog ulja, 
vodika i željeznog oksida. Potonji služi za 
otstranjivanje škodljivog sumpora, koji se 
često nalazi u ugljenu. Tim se postupkom do¬ 
biva na pr. iz 100 kg ugljene prašine 0.5 kg 
amonijaka, 20 kg ulja s vrelištem do 230”C, 10 
kg ulja s vrelištem od 230 do 330” C i 51 kg 
ulja s vrelištem preko 330° C. Ovo ulje s vi¬ 
sokim vrelištem dodaje se ugljenom prašku 
prije ulaska u reakcione cijevi. Nadalje na¬ 
staje još nešto vode i otprilike 20 kg plina, 
koji služi proizvodnji topline. Danas se me¬ 
đutim hidriranje provodi gotovo isključivo 
pomoću raznih dodataka (katalizatora), koji 
utječu na tok reakcije, tako, da smo kadri 
postići iskorišćenje u smislu potražnje na 
tržištu, t. j. katalizatori nam omogućuju fa- 
brikaciju benzina, kerozina, plinskog i teš¬ 
kog ulja u raznim količinama, a po našoj 
potrebi. 

Treba da spomenemo još jedno područje 
djelatnosti u okviru oplemenjivanja prirod¬ 
nih produkata, a to je proizvodnja šećera iz 
drva. I taj je postupak ispitao Bergius po¬ 
najprije teoretski, a kasnije je proveden i u 
praksi u pokusnim stanicama. 

SVEUČILIŠNE VIJESTI 


STATISTIKA SVEUČILIŠNIH NASTAV¬ 
NIKA I SLUŠAČA KROZ 65 GODINA. Nova 
akademska godina hrvatskog sveučilišta je 
šezdeset i šesta od otvorenja. 

Prve školske godine nakon otvorenja 
(1874./75.) bilo je na sva tri tada postojeća 
fakulteta (bogoslovni, pravni i mudroslovni) 
ukupno 25 nastavnika i 290 slušača. 

Deset školskih godina kasnije (1884./85.) 
zagrebačko sveučilište imalo je 43 nastavnika 
i 347 slušača. Za daljnjih deset godina (1894./ 
95.) broj je nastavnika iznosio 52, a slušača 
479. U novome, dvadesetome stoljeću, broj 
sveučilišnih nastavnika i slušača povećava 
se znatno brže. God. 1904./05. hrvatsko sve¬ 
učilište imade ukupno 86 nastavnika i 1174 
slušača. Broj nastavnika i slušača se svake 
godine stalno povećava do žalosne školske 
godine 1914./15. Doduše, broj sveučilišnih na¬ 
stavnika i nadalje raste (god. 1914./15. imade 
ih ukupno 101), ali zato broj sveučilištaraca 
je naglo pao: od 1123 slušača u godini 1913./ 
14. ostalo ih je u škol. godini 1914./15. samo 
523. Svjetski rat sa svojim nemilosrdnim za¬ 
htjevima i još kobnijim posljedicama učinio 
je svoje! 

Po svršetku svjetskoga rata broj sveuči¬ 
lišnih nastavnika i slušača naglo raste. Otva¬ 
raju se novi fakulteti i nove katedre, a pri¬ 
liv slušača je sve brojniji. God. 1924./25. za¬ 
grebačko sveučilište, koje već imade pet fa¬ 
kulteta (bogoslovni, pravni, filozofski, medi¬ 
cinski i gospodarsko-šumarski), broji 110 na¬ 
stavnika i 2.746 slušača. Za daljnjih deset go¬ 
dina, kada je zagrebačko sveučilište bilo je¬ 
dino potpuno sveučilište na Balkanu, imade 
svih sedam fakulteta. Školske godine 1934./35. 
na zagrebačkom sveučilištu djeluje 158 na¬ 
stavnika (nijesu uračunati honorarni nastav¬ 
nici, privatni docenti, lektori i učitelji vje¬ 
ština), a upisanih je 4.990 slušača. Konačno, 
u netom završenoj šezdeset i petoj akadem¬ 
skoj godini hrvatskog sveučilišta (1939./40.) 
zagrebačko sveučilište imade 170 nastavnika 
i 5.846 slušača. Od navedenoga broja nastav¬ 
nika 110 su redovni profesori, 34 izvanredna 
i 26 sveučilišnih docenata. Od toga broja 
otpada na filozofski fakultet 38 nastavnika 
na pravni 17, bogoslovni 13, medicinski 33, 
veterinarski 16, tehnički 30 i poljoprivredno- 
šumarski fakultet 23 nastavnika. 

Slušači su ovako podijeljeni: na filozof¬ 
skom fakultetu sa farmaceutskim odsjekom 
bilo je na kraju akademske godine 1939./40. 
upisanih 1295 slušača, na pravnom fakultetu 
1244, na bogoslovnom 304, na medicinskom 


1033, na veterinarskom 339, na tehničkom 
1022 i na poljoprivredno-šumarskom 609 slu¬ 
šača (428 gospodara i 181 šumar). 

Školske godine 1898./99. bile su upisane 
na zagrebačkom sveučilištu 2 (dvije) studen¬ 
tice, i to kao izvanredni slušači, dok je u 
školskoj godini 1939./40. bilo upisanih 1.296 
studentica, i to sve, osim jedne, kao redoviti 
slušači! Danas se studentice upisuju na sve 
fakultete (jasno osim bogoslovije), tako je 
na pr. na šumarskom fakultetu bilo upisanih 
99 ženskih slušača, na tehničkom 63 i na ve¬ 
terinarskom fakultetu 2. 

BROJ STUDENATA NA ZAGREBAČ¬ 
KOM SVEUČILIŠTU PORASTAO NA 7.000! 
Na sveučilište upisao se ovaj semestar rekor¬ 
dan broj studenata — oko 7.000. Taj je broj 
veći ravno za tisuću slušača nego što ih je 
bilo u prošlom semestru. U ljetnom ih je se¬ 
mestru bilo naime 5.846. No to nije sve! Na 
dekanatima pojedinih fakulteta leže nove 
molbe onih, koji još žele da se upišu na 
sveučilište. Tih je molba oko 150, tako da se 
može reći, da će sveučilište ovog zimskog 
semestra imati oko sedam tisaća studenata. 
Ne može se točno reći, zbog čega je broj stu¬ 
denata toliko u porastu i to ne samo na sve¬ 
učilištu nego na svim ostalim visokim ško¬ 
lama u Zagrebu (Ekonomsko-komercijalnoj, 
Višoj pedagoškoj. Glazbenoj, te Umjetničkoj 
akademiji). Jedan će od razloga biti vjero¬ 
jatno taj, što đaci smatraju, da će sada, kad 
je stvorena banovina Hrvatska, biti intelek¬ 
tualcima lakše naći uposlenja. U Hrvatskoj 
se osjeća potreba stručnjaka na raznim po¬ 
dručjima djelatnosti. Trebamo dobrih uprav¬ 
nih činovnika, agronoma, šumara, veterina¬ 
ra, nastavnika, tehničara, ekonomista i t. d. 

Danas javnost mnogo zanima, kako je .s 
upisom studenata Židova. U ljetnom semestru 
bilo ih je ukupno 239, koji su naveli da su 
izraelitske vjeroispovijesti. Ove godine mogu 
nastaviti studije svi ti Židovi, ali se u prvi 
semestar ne može više upisati onoliko koliko 
bi htjelo, nego za njih postoji numerus clau- 
sus, prema kojemu na sveučilištu može biti 
samo pola postotka Židova prema ostalim 
studentima. Na sedam tisuća smjelo bi ih 
dakle biti 35, odnosno ako se računaju samo 
đaci prvog semestra, možda svega pet. Do 
sada su se upisali na filozofiji 9 Židova, na 
farmaciji 7, na pravu 9, na medicini 14, na 
veterini 5, na poljoprivredno-šumarskom fa¬ 
kultetu 6, a na tehnici 30, dakle ukupno 80 

u prvi semestar. Rektorat je obavijestio o 
ovom upisu Bansku vlast, te će skoro pasti 
odluka o tome, koji će se od ovih studenata 
brisati, da se ne prekorači numerus clausus. 

ČETIRI ZAGREBAČKE VISOKE ŠKOLE 
VAN SVEUČILIŠTA IMAJU PREKO TI¬ 
SUĆU SLUŠAČA. Pored 7000 studenata, ko¬ 
liko ih se upisalo u sve fakultete hrvatskog 
sveučilišta, upisano je u druge zagrebačke 
visoke škole još preko 1000 studenata. 

U Ekonomsko-komercijalnu visoku školu 
upisalo se do sada 756 studenata, a još će se 
naknadno upisati oko 40, tako da će ih ova 
škola imati oko 800, a to je mnogo više, nego 
ih je ijedne godine imala. Od toga broja 16 
je Židova. U prvi semestar EKVŠ upisalo se 
11 Židova. 

Viša pedagoška škola u prvoj je godini 
upisala 87, a u drugoj 53, ukupno 140 slu¬ 
šača (većinom s područja banovine Hrvat 
ske), pa je i taj broj veći nego prijašnjih 
godina. 

U Umjetničkoj je akademiji upisano 80 
studenata. 

U višu školu Akademije glazbe i kazališne 
umjetnosti upisano je 77 slušača. Od toga je 
5 Židova, ali to nisu novi slušači, nego stari, 
odnosno oni, koji su iz srednje škole Akade¬ 
mije glazbe i kazališne umjetnosti prešli u 
višu, a ipak ostali u istom zavodu. 

UPRAVA BOTANIČKOG ZAVODA I 
VRTA PREDANA JE PROF. DRU IVI HOR- 
VATU. »Narodne novine« od 31. X. 1940, 
donose slijedeće bansko rješenje: 

»Ban banovine Hrvatske donio je dne 30. 
listopada 1940. odluku Pov. broj 1677-11-1940., 
kojom je dru Vali V o u k u, sveučilišnom 
profesoru filozofskog fakulteta i predstojniku 
Botaničkog zavoda i vrta oduzeta uprava 
spomenutog zavoda i vrta. Istom odlukom 
predana je uprava Botaničkog zavoda i vrta 
sveučilišta u Zagrebu mlađem nastavniku 
dru Ivi H o r V a t u, sveučilišnom profesoru 
filozofskog fakulteta sveučilišta u Zagrebu. 

NAKLADNI ZAVOD BANOVINE HR¬ 
VATSKE. Propisana je naredba o osnivanju 
nakladnog zavoda banovine Hrvatske. Novi 
nakladni zavod kao samostalni privredno- 
prosvjetni zavod Banske Vlasti bit će nepo¬ 
sredno podređen banu, a izdavat će školske 
knjige, naučne knjige i časopise, djela hr¬ 
vatske književnosti, omladinske časopise itd. 
U taj zavod uklopljena je i dosadanja Bano¬ 
vinska naklada školskih knjiga sa svom svo¬ 
jom imovinom, a prestaje rad »Naklade škol¬ 
skih knjiga«. Nakladni zavod potpada izrav¬ 
no pod Predsjednički ured Bana. 


Kako će taj novi zavod imati isključivo 
pravo izdavanja svih odobrenih školskih 
knjiga u banovini Hrvatskoj, to će se poste¬ 
peno likvidirati i sva dosadanja izdavanja 
školskih knjiga po privatnim nakladama. Tim 
će se sve školske edicije koncentrirati u jed¬ 
nom zavodu, koji će biti opsegom rada da¬ 
leko najveći nakladni zavod u banovini. Već 
sam tako veliki zadatak ovoga zavoda navi- 
ješta njegovo ogromno poslovanje, a čista 
dobit tog poslovanja upotrebi! će se djelo¬ 
mice za proširivanje rada nakladnog zavoda, 
a djelomice za gradnju škola i za pobijanje 
nepismenosti. 

U buduće će biti znatno olakšano izdava¬ 
nje i naučnih i zabavnih edicija. Olakšat će 
se izdavanje naučnih radova naših profesora 
i stručnjaka, od kojih mnogi — navodno, — 
nisu mogli štampati svoje zrele radove, a 
ako su ih i štampali to je bivalo s teškom 
mukom i u manjim nakladama, a da i ne 
govorimo o poteškoćama, na koje su naila¬ 
zili naši književnici u izdavanju svojih djela, 
jer su bili često puta predani na milost i ne¬ 
milost nakladnika. 

Problem naklade školskih knjiga napokon 
je riješen na način, koji je upravo odličan. 
Naklada je postavljena iz temelja na novu 
osnovu, stvarno je ustanovljena jedna nova 
institucija, koja je po svojoj strukturi savr¬ 
šeno savremena u pogledu svoje funkcije u 
praksi. Proveden je princip elastičnosti, eks- 
peditivnosti i samostalnosti nove institucije 
i problem školske knjige u banovini Hrvat¬ 
skoj riješen je na način, u koji će se sigurno 
ugledati i ostali krajevi države, dođu li u 
priliku, da ustanovljuju svoje naklade. Ri¬ 
ješena spona birokratizma, ta ustanova bit 
će u mogućnosti da u razmjerno kratko vri¬ 
jeme oslobodi naše školstvo onog kaosa, u 
kojem je ono bilo do sada s obzirom na 
školske udžbenike. Trebalo je doista duboke 
zarezati u taj problem, trebalo je preći pre¬ 
ko svih palijativnih mjera, koje su poduzi¬ 
mane otkako je banovina ustanovljena i 
stvoriti nešto novo. Od ovakve Naklade mo¬ 
žemo očekivati mnogo i ona će vjerojatno 
mnogo i dati. Uz samo izdavanje školskih 
knjiga moći će se u toj instituciji i oko nje 
razviti djelatnost, koja će značiti mnogo u 
našoj literaturi uopće i razviti jedan kulturni 
program, koji će sigurno biti skoro objav¬ 
ljen. 

Naredba o osnivanju nakladnog zavoda 
Banovine Hrvatske objavljena je u Narod¬ 
nim novinama br. 262 od 16. XL 1940., a 
glasi: 

Član 1. — Osniva se Nakladni zavod ba¬ 
novine Hrvatske sa sjedištem u Zagrebu, kao 


samostalni privredno-prosvjetni zavod Ban¬ 
ske Vlasti (član 10. naredbe o unutarnjem 
uređenju Banske Vlasti). 

Član 2. — Zadaća je Nakladnog zavoda 
da izdaje: 1. školske knjige za sve vrste ško¬ 
la; 2. stručne i naučne knjige i časopise; 
3. knjige i časopise za opću prosvjetu na¬ 
roda i za promicanje narodnog napretka u 
svim granama njegova života i rada; 4. dje¬ 
la hrvatskih književnika iz područja lijepe 
književnosti; 5. knjige i časopise za omladinu 
u svrhu što boljeg odgoja omladine u narod¬ 
nom i moralnom duhu; 6. publikacije potreb¬ 
ne za olakšanje javne službe; 7. sve vrste 
tiskanica i školskog pribora za potrebu u 
školama i uredima; 8. školska učila i sva na¬ 
stavna sredstva za što bolje odvijanje rada 
u školama i naučnim zavodima. 

Po potrebi nakladni zavod bavit će se i 
drugim knjižarskim i nakladničkim poslovi¬ 
ma. 

Nakladni zavod imade isključivo pravo 
izdavanja odobrenih školskih knjiga za na¬ 
rodne, srednje, stručne i njima slične škole. 

Član 3. — Na čelu Zavoda stoji ravnatelj, 
kojega imenuje ban i koji je neposredno 
podređen banu. Nadzor nad ispravnim nov¬ 
čanim poslovanjem vrši odjel za financijalne 
poslove, a ostali nadzor organi, koje odredi 
ban. 

Posebnim pravilnikom propisat će se or¬ 
ganizacija i poslovanje nakladnog zavoda. 

Član 4. — Čista dobit nakladnog zavoda 
ima se upotrebiti po odredbi Bana; 1. za pro¬ 
širivanje rada zavoda i omogućivanje što 
lakšeg izvršavanja i njegova zadatka u smi¬ 
slu člana 2. ove Naredbe; 2. za stvaranje 
prometnog kapitala i rezervnog fonda za¬ 
voda; 3. za podizanje novih škola u banovini 
Hrvatskoj; 4. za unapređivanje pismenosti 
hrvatskog naroda; 5. za podupiranje rada 
prosvjetnih i kulturnih institucija banovine 
Hrvatske; 6. za potpomaganje školskih i puč¬ 
kih knjižnica i čitaonica u banovini Hrvat¬ 
skoj; 7. za podijeljivanje stipendije u svrhu 
izučavanja grafičke, knjižarske i nakladničke 
struke u inozemstvu. 

Član 5. ■—■ Naklada školskih knjiga i ti¬ 
skanica banovine Hrvatske u Zagrebu pre¬ 
lazi sa svom svojom imovinom u Nakladni 
zavod banovine Hrvatske. Preuzimanje do- 
sadanjih činovnika i službenika Naklade 
školskih knjiga i tiskanica riješit će se po¬ 
sebnom odlukom Bana. 

Član 6. — Posebnim rješenjima likvidi¬ 
ra! će se dosadanja izdavanja odobrenih 
školskih knjiga iz posij. st. čl. 2. ove na¬ 
redbe u privatnim nakladama. 


Član 7. Ova naredba stupa na snagu da¬ 
nom objave u »Narodnim Novinama« i tim 
danom prestaje u cijelosti važiti naredba od 
11. VI. 1906. br. 22802/1905. o ustrojstvu Kr. 
hrv. slav. zemaljske naklade školskih knjiga 
i tiskanica sa naputkom. 

Naredbom br. 34154-Pr-1940 od 3. XII. 
1940. naređeno je, da se Nakladni zavod 
stavlja pod Predsjednički ured Bana banovi¬ 
ne Hrvatske, koji će vršiti nadzor nad or¬ 
ganizacijom i poslovanjem Nakladnog zavo¬ 
da i to u pitanju ispravnog novčanog poslo¬ 
vanja u sporazumu s Odjelom za financije. 
O službenicima zavoda ban će odlučivati na 
prijedlog Predsjedničkog ureda. 

IZ REZOLUCIJE ZAGREBAČKE OD¬ 
VJETNIČKE KOMORE. Na godišnjoj skup¬ 
štini Odvjetničke komore u Zagrebu jedno¬ 
glasno je prihvaćena opsežnija rezolucija, u 
kojoj se — među ostalim — kaže: »Skupšti¬ 
na smatra, da je u interesu diplomiranih 
pravnika ako ih prije izbora zvanja upozori 
na pretrpanost i sve veću neuposlenost od¬ 
vjetničkog staleža, koji zbog ovih, a i drugih 
razloga, sve više gubi mogućnost da održi 
pristojan standard života«. 

NOVI ASISTENT NA POLJOPRIVRED- 
NO-SUMARSKOM FAKULTETU. Ing. Petar 
Bukovac imenovan je asistentom na Poljo- 
privredno-šumarskom fakultetu našeg sveu¬ 
čilišta. Diplomirao je u Zagrebu god. 1936. 
Iza završetka studija istraživao je na insti¬ 
tutu prof. Gračanina hercegovačka tla (crve¬ 
nice). Na ova istraživanja nadovezao je ispi¬ 
tivanje kemijskog sastava hercegovačkih du¬ 
hana, da bi se moglo vidjeti kakav i koliki 
uticaj imaju svojstva tla na kvalitet duhana. 

ŠUMARSKI FAKULTET U SARAJEVU? 
U 1. broju ovoga godišta našega časopisa iz¬ 
vijestili smo, da je ministar prosvjete propi¬ 
sao uredbu o osnivanju poljoprivredno-šu- 
marskog fakulteta u Sarajevu kao zasebnog 
fakulteta Univerziteta u Beogradu. Mi smo 
pak, u vezi s tom Uredbom, izrazili zadovolj¬ 
stvo da naše Sarajevo dobije poljoprivredno- 
šumarski fakultet, ali smo ujedno izrazili 
nezadovoljstvo što beogradski Univerzitet, 
nakon Skoplja i Subotice, proširuje svoju 
djelatnost i na Sarajevo (dakle, na drugi hr¬ 
vatski grad). U vezi pak s napomenutom 
Uredbom zamolili su nas naši čitaoci iz Sa¬ 
rajeva da objavimo slijedeći sastavak' 

Iako su prošla 2 puna mjeseca od početka 
predavanja na svim sveučilištima u Jugosla¬ 
viji, šumarski fakultet u Sarajevu još nije 
započeo djelovanje. Što je najgore u cijeloj 
ovoj stvari, nitko ništa ne zna kada će i da 

li će uopće ovaj fakultet započeti radom 
Prema Uredbi šumarski fakultet u Sarajevu 
trebao se je otvoriti početkom ove školske 
godine. Pred početak školske godine izvršene 
su stanovite predradnje za otvaranje fakul¬ 
teta, a što je najglavnije, obavljen je i upis 
studenata. I kada u određenom roku fakultet 
nije otvoren, reklo se je, da se traži pogodna 
zgrada, gdje bi se privremeno održavala pre¬ 
davanja, dok kasnije zavod eventualno do¬ 
bije svoju podesnu zgradu. Međutim sada je 
sve zaspalo, kao da nikada nije donešena 
Uredba o otvaranju fakulteta. Niti se što 
govori o zgradi, a niti pozvani pokazuju ma 
kakav znak aktivnosti, po čemu bi naša 
javnost stekla uvjerenje, da će ovaj zavod, 
makar i nešto kasnije, započeti djelovanjem. 
Sve je na mrtvoj točki. Naprosto više se ni¬ 
šta i ne govori o sarajevskom šumarskom fa¬ 
kultetu, kao da su ga jesenske poplave iz¬ 
brisale s lica zemlje. Oko 120 studenata upi¬ 
sanih u prvi semestar strpljivo čekaju u ne¬ 
izvjesnosti, te ne znaju hoće li uopće doče¬ 
kati dan da šumarski fakultet proradi. S 
njima zajedno čeka i cijela naša javnost 
uljuljana u jedno lijepo obećanje. 

Po uredbi o ustrojstvu šumarskog fakul¬ 
teta u Sarajevu on spada u sastav beograd¬ 
skog sveučilišta, odnosno poljoprivredno-šu- 
marskog fakulteta u Zemunu. Dekanat ze- 
munskog fakulteta imao je dužnost da se 
brine za organizaciju i početak djelovanja 
novoosnovanog zavoda u glavnom gradu Bo¬ 
sne. Od čitavog organizacionog posla, koji je 
trebalo izvršiti, do danas je samo obavljen 
upis studenata. Sve je drugo zapelo. Kraj 
ovakovog stanja stvari u našoj se javnosti 
čuje zahtjev, da mjerodavni prepuste orga¬ 
nizaciju šumarskog fakulteta zagrebačkom 
poljoprivredno-šumarskom fakultetu, jer se 
s mnogo opravdanja vjeruje, da bi u tom 
slučaju krenula cijela stvar u bržem tempu 
naprijed. 

NOVI SVEUČILIŠNI PROFESORI. Ime¬ 
novani su: 

Dr. Zlatko Herkov, gradski sena¬ 
tor i predstojnik Gradskog financijalnog od¬ 
jela, dosadašnji privatni docent finansijskog 
prava, honorarni nastavnik financijalne zna¬ 
nosti te financijalne i ekonomske politike na 
Ekonomsko-komercijalnoj visokoj školi, iz¬ 
davač i urednik mjesečnika »Financijski ar¬ 
hiv« —■ izvanrednim profesorom financijsko¬ 
ga prava na pravnom fakultetu; 

Dr. Zdravko Lorković, dosadaš¬ 
nji asistent medicinskoga fakulteta — izvan¬ 
rednim profesorom biologije na veterinar¬ 
skom fakultetu; 


Dr. fil. ing. stroj. Jaroslav Hav- 
1 i č e k, dosadašnji honorarni profesor za na¬ 
uku o parnim kotlovima — redovnim kontrak- 
tualnim profesorom stočarstva za inžinjere 
rudarstva i za nauku o parnim kotlovima na 
tehničkom fakultetu. 

PROF. DR. STJEPAN RATKOVIC, re¬ 
dovni profesor Visoke pedagoške škole ime¬ 
novan je rektorom ove škole, kao nasljednik 
nedavno umirovljenoga osnivača i prvog rek¬ 
tora, prof. dra Stjepana Bosanca. 

NEMIRI NA SVEUČILIŠTU. Povodom 
studentskih nemira od 28. XI. sveučilište je 
neprestano zatvarano do 8. XII. 1940. Poli¬ 
cija je zaposjela glavnu zgradu. Rektor prof. 
dr. Stjepan Ivšić, u vezi s time, posjetio je 
Bansku Vlast i zatražio da se policija ukloni, 
a dne 7. XII. 1940. uputio je studentima ovaj 
proglas: 

»U povodu posljednjeg teškoga disciplin¬ 
skoga istupa, koji se 4. o. mj. dogodio na 
Tehničkom fakultetu, gdje su dvojica Vaših 
drugova bila surovo napadnuta i izranjena 
od jedne oboružane grupe, zaključio je Se¬ 
nat, da Vam svima uputim javan apel radi 
smirenja. Izvršujući taj zaključak, ja Vas sa 
cijelim Senatom pozivam, da kao slušači Sve¬ 
učilišta, t. j. kao visoko obrazovani mladići, 
ne smetnete nikada s uma, da se razlike u 
mišljenju i uvjerenju ne mogu nigdje, a naj¬ 
manje na sveučilišnom tlu, uklanjati oruž¬ 
jem ili oruđem. Koliko god te razlike bile 
velike, one među Vama ne smiju prekinuti 
drugarsku snošljivost, kako su je prekinule 
za posljednjih nemira i nereda, zbog kojih 
je i došlo do zatvaranja Sveučilišta. Svakim 
izvanrednim zatvaranjem, a eventualnim za¬ 
tvaranjem na dulje vrijeme, ako se neredi 
ponove, mogao bi Vaš studij stradati i gu¬ 
bitkom kojega semestra. Zbog ponovljenih 
nereda mogli biste izgubiti i sve pogodnosti 
u hrani i stanovanju. Ja Vas zato sve molim 
i pozivam, da među sobom širite duh pomir- 
Ijivosti i da nastojite, da osjetite, da ste svi 
članovi jedne zadruge, koja se zove hrvatsko 
Sveučilište, koje je hrvatski narod podigao 
velikim žrtvama i na koje sada daje velike 
svote. Klonite se zato svega, što njegovo po¬ 
novno otvaranje otežava, a kada Vam bude 
opet otvoreno, prionite prije svega studiju, 
koji ste izabrali. 

Očekujem, da ćete ovaj naš očinski poziv 
poslušati.« 

Predavanja su nastavljena u redu dne 8. 
XII. osim u glavnoj zgradi, gdje su nastav¬ 
ljena tek po odlasku redarstvene straže. 

SA STRANIH SVEUČILIŠTA 


ŽELJA DA SE PRAVNI FAKULTET IZ 
SUBOTICE PRENESE U NOVI SAD. Udru 
ženje pravnika u Novom Sadu održalo je go¬ 
dišnju skupštinu, na kojoj je jednoglasno za¬ 
ključeno, da se nastavi akcija za prenos 
pravnog fakulteta iz Subotice u Novi Sad. 
Za predsjednika toga društva izabran je Jo¬ 
van Panjaković, predsjednik kasacionog 
suda. 

PRIJEDLOG DA SE PRODULJI STUDIJ 
PRAVA NA SVEUČILIŠTU U BRATISLAVI, 
Slovački ministar prosvjete Jozef Slivak pre¬ 
dao je slovačkom saboru prijedlog zakona, 
da se studij prava na slovačkom sveučilištu 
u Bratislavi produži s dosadašnjih 8 na 9 
semestara. 

OPET SEMESTRI U NJEMAČKOJ. Od 
početka rata moglo se u Njemačkoj studirati 
u trimestrima, što je olakšavalo i ubrzalo 
absolviranje (vidi AMC II, 5, 167, 1940). Sa¬ 
da će se opet urediti semestri. U svome go¬ 
voru pred studentima sveučilišta u Kielu ka¬ 
zao je ministar za prosvjetu njemačkoga 
Reicha dr. Rust, da će poslije rješenja raz¬ 
nih zadataka, koji su za njemačka sveuči¬ 
lišta nastali uslijed neslućenog razvitka nje ■ 
mačke državne zajednice, počam od travnja 
1941. studij opet biti podijeljen na normal¬ 
ne semestre. Prije svega posvetit će se paž¬ 
nja pitanju primanja studenata na sveučili¬ 
šta i visoke škole bez obzira na njihova ma¬ 
terijalna sredstva. To će se naročito izvršiti 
sniženjem sveučilišnih pristojbi, čime će se 
stvoriti olakšanje za siromašne studente, a 
ujedno će se načiniti velika osnova za dal- 
nju izgradnju sveučilišnih katedra, čime će 
započeti sasvim nov život na njemačkim sve¬ 
učilištima. 

RADIO KAO NAUKA NA NJEMAČKIM 
SVEUČILIŠTIMA. Najnovija grana njemačke 
nauke zanima se sada sa radiom i njegovim 
uticajem na javni život. Već nekoliko seme¬ 
stara postoji na sveučilištu u Freiburgu je¬ 
dan institut za »radio nauku«, a jedan- drugi 
osniva se sada na berlinskom sveučilištu. Isto 
je to tako bilo prije petnaest godina i sa žur¬ 
nalistikom, kada je ona osvojila sebi mjesto 
na sveučilištu. Tako i ova najmlađa nauka 
krči sada sebi put. Osjeća se potreba da se 
nove životne forme i važna sredstva savre- 
menoga života naučno ispitaju. Freiburški in¬ 
stitut pod vodstvom profesora R6demayera 
obrađuje sada u ovom zimskom semestru pi¬ 
tanje o tehnici radia i televizije. Predavanja 
i vježbe će držati sve sami odabrani struč¬ 


njaci. Dr. Wagenfuhr upravnik berlinskog in¬ 
stituta obrazložio je u svom nastupnom go¬ 
voru svrhe i zadatke ove nove nauke: treba 
da se stvori historija i kulturna historija ra¬ 
dia, svijet treba da upozna razvoj radia, pro¬ 
gramske analize i objašnjavanja o biću sa¬ 
mog radia. 

Naravno, da će se i na televiziju obra¬ 
ćati velika pažnja, pošto u Njemačkoj već pet 
godina imaju redovite televizijske prenose i 
postoji već jedan stalni program. 

STRANI STUDENTI NA NJEMAČKIM 
VISOKIM ŠKOLAMA. Posjet stranih stude¬ 
nata na njemačkim visokim školama danas 
je — kako ističe agencija Europa Service — 
opet tako velik kao prije rata. Svakim se¬ 
mestrom raste i broj inozemaca, koji se upi¬ 
suju na njemačke visoke škole. Prema jed¬ 
noj statistici ureda za vođenje studenata Rei¬ 
cha, dosada se je više od 3300 inozemnih stu¬ 
denata i studentica upisalo na njemačka sve¬ 
učilišta, visoke tehničke škole i akademije. 
Ništa manje nego 65 država svijeta poslalo 
je svoju studentsku omladinu na studije u 
Njemačku. 

Najviše su zastupane sa svojim studen¬ 
tima na njemačkim sveučilištima, naravno 
prema stanju ravnoteže u Evropi, države Ju¬ 
goistoka. Da je mali, ali obrazovan bugarski 
narod dao ništa manje nego 825 dozvola ove 
ratne zime studentima i studenticama za u 
čenje u velikom njemačkom Reichu, ta či¬ 
njenica se osniva svakako na dugogodišnjem 
prijateljstvu baš među akademskom omladi¬ 
nom obih naroda. 

Iz Rumunjske studira preko 300 mladih 
ljudi na njemačkim visokim školama, iz Ju¬ 
goslavije preko 170, iz Madžarske preko 120 
studenata. Grčka predstavlja s preko 100 stu¬ 
denata i studentica, koji su posjećivali nje¬ 
mačke znanstvene ustanove znatan faktore 
inozemnog naviranja na njemačka sveučili¬ 
šta. 

Jasno je, da i fašistička Italija šalje zna¬ 
tan broj studenata na njemačke visoke ško¬ 
le, a isto je tako i Daleki istok poslao de ¬ 
putaciju svojih studenata. Unatoč rata stu¬ 
dira preko 100 Kineza i gotovo 50 Japanaca 
na njemačkim sveučilištima. 

Sto se tiče izbora studija inozemnih stu¬ 
denata, to se na prvom mjestu mora spome¬ 
nuti tehniku. Više od 60 posto svih inozem¬ 
nih studenata upisalo se na njemačke teh¬ 
ničke visoke škole i trude se da steknu na¬ 
obrazbu kao inžinjeri, arhitekti, graditelji 
strojeva, fizičari ili kemičari i da se snab- 

djeveni s najboljim znanjem opet vrate u 
domovinu. Na drugo mjesto dolaze medicin¬ 
ske znanosti, opća medicina, zubarstvo, ve¬ 
terinarska medicina kao i posebna izobraz¬ 
ba ženskih liječnika, kirurga, te očnih i us¬ 
nih liječnika. Sva ostala zanimanja se di¬ 
jele na mnoge znanstvene odjele njemačkih 
visokih škola. 

VISOKE ČINOVNIČKE ŠKOLE U NJE¬ 
MAČKOJ. Teškoće pri ekspeditivnosti dr¬ 
žavnih upravnih ustanova koje su se stale 
osjećati u novije doba u Njemačkoj nisu još 
uvijek uklonjene, usprkos savršene uprave, 
koja postoji u Njemačkoj i pored sve uzor¬ 
ne discipline, kojom se odlikuju njemački 
javni namještenici. 

Te se poteškoće najviše opažaju na gra¬ 
nicama između stare Njemačke i bivše Aust¬ 
rije. Mjerodavni faktori došli su na temelju 
toga, do uvjerenja, da valja na obim terito¬ 
rijima uvesti jedinstvenu upravu na polju 
pravnih propisa te jedinstvene upravne me¬ 
tode za činovnički kader, koji obavlja admi¬ 
nistrativne poslove. 

Da se ti nedostaci i manjkavosti, što bolje 
uklone, uvela je Njemačka na svome terito¬ 
riju, a sada ih uvađa i na teritoriju bivše 
Austrije ■— takozvane »Upravne akademije«. 
Temeljna zadaća tih »Upravnih akademija« 
sastoji se u trajnome odgajanju njemačkog 
činovništva i sistematskome proširivanju nji¬ 
hova strukovnog znanja i spreme. 

Polazeći sa stajališta, da je — u današ¬ 
njim brzim vremenima i burnim napreza¬ 
njima na svim područjima tekućeg života •—■ 
nužno i koristonosno voditi brigu oko što 
šireg obrazovanja današnjeg činovničkog ka- 
dera u Njemačkoj, državna njemačka vlast 
posvećuje osobitu pažnju oko organiziranja 
spomenutih »Upravnih akademija«. 

PRVI NJEMAČKO-TALIJANSKI KON¬ 
GRES VISOKOŠKOLAČA. Na inicijativu ta¬ 
lijanskih studentskih organizacija otvoren je 
u Bologni prvi njemačko-talijanski kongres 
visokoškolaca. Kongres se održaje u sveuči¬ 
lišnoj auli u Bologni — tom najstarijem sve¬ 
učilištu Europe. (Stoga ima bolonjsko sve¬ 
učilište naziv »Alma mater studiorum«). Nje¬ 
mačke studente na tome kongresu predvodi 
Dr. N. Prinzig, koji je ujedno donio pozdrave 
njemačke studentske organizacije. 

SVEUČILIŠTE U REYKJAVIKU. U 
Reykjaviku na Islandu postoji sveučilište, 
koje je nedavno proslavilo 29 godina od svo¬ 
jega osnivanja otvorenjem nove sveučilišne 
zgrade koja je sazidana prihodom od lutrije, 
koju je država ovlastila. Otvorenju je prisu¬ 


stvovao i engleski poslanik, koji je održao 
govor na latinskom jeziku te donio spome¬ 
nice sveučilišta u čambridgeu i Leedsu. Sve¬ 
učilište u Reykjaviku primilo je i više po¬ 
zdravnih brzojava, tako od sveučilišta u Ox- 
fordu, Londonu, Dublinu u Irskoj, Yali u 
Americi, Abu u Finskoj i dr. 

SVEUČILIŠTA ZA INTERNIRČE U ŠVI- 
ČARSKOJ. Svaki rat donosi sa sobom mno¬ 
go nevolja za sve one, koji se nalaze u bli¬ 
zini ratnog područja. Ovaj je rat po svojoj 
brzini i širokom prostoru, na kojem se od¬ 
vija, zadao čovječanstvu više nevolja nego 
m.ožda ikoji rat do sada u povijesti. U ta¬ 
kvim se teškim časovima također pojačava 
ljudska plemenitost, koja nastoji ublažiti ne¬ 
volje drugih. Posebno mjesto u tom pogledu 
zauzima Švicarska. Nešto zbog toga, što se 
nalazi na granicama triju velikih država, ko¬ 
je su sudjelovale, odnosno još sudjeluju u 
ovom ratu, a nešto i zbog toga što je osje¬ 
ćaj solidarnosti među narodima u Švicarskoj 
oduvijek bio jako razvijen. U Švicarskoj je 
tako sada učinjeno zanimljivo dobro djelo u 
korist ratnih žrtava. Tamo postoji Savezni 
komesarijat sa internacije, koji se brine o 
životu i radu interniranih vojnika na švi¬ 
carskom teritoriju. Među tim interniranim 
vojnicima ima također i mnogo sveučilišta¬ 
raca. Nitko ne može za sada znati, kako će 
još dugo rat potrajati. Da to vrijeme inter- 
nirci ne izgube, organizirano je šest logora 
za sveučilištarce, koji će u tim logorima 
moći slušati predavanja iz svoje struke i po¬ 
stići potrebne diplome. 

Jedan od njih se nalazi u staroj opatiji 
Hauterive, a primio je oko 50 studenata teo¬ 
logije. Katoličko sveučilište u Fribourgu 
(glavni grad istoimenog kantona u zapadnoj 
Švicarskoj) organizirat će u Hauterive-u sva 
potrebna predavanja za bogoslovski studij. 
Bit će to potpuni bogoslovski fakultet. 

Prigodom otvorenja ovog teološkog fa¬ 
kulteta održali su značajne govore papinski 
nuncij Msgr Bernardini, švicarski ministar 
prosvjete Piller, Abbe Gremaud, poznati du¬ 
hovnik međunarodnog društva kat. studena¬ 
ta »Pax Romana«, rektor magnificus fri- 
bourškog sveučilišta Pater Rohner i drugi. 

Ministar Piller je naglasio, da je Fri- 
bourg sa svojim sveučilištem tvrđava kršćan¬ 
stva i istine. 

Istovremno otvoren je sličan logor za 
pravnike i folozofe u mjestu Grangeneuve. 

Winterthur je određen kao vojničko sve¬ 
učilište za internirane studente iz poljske 
vojske, koji su u slomu Francuske uzmakli 
na švicarsko tlo. Visokoškolski tabor u Win- 

terthuru primit će 230 interniranih. Kao uči¬ 
telji i docenti djeluju u prvom redu interni¬ 
rani profesori i učenjaci. Uz to je sveučilište 
u Ziirichu i savezna tehnička visoka škola 
obećala svoju djelotvornu pomoć i suradnju, 
isto tako visoka trgovačka škola St. Gallen. 
Internirani, koji su već završili svoje studije, 
bit će zaposleni kao asistenti i instruktori. 
Oni, koji se javljaju da budu primljeni u 
taj tabor, bili su podvrgnuti oštru ispitu, 
kojim se tražilo da li pružaju jamstvo što se 
tiče njihovih duhovnih sposobnosti, volje za 
rad i karaktera. 

»Sveučilište Winterthur« bilo je otvoreno 
31. listopada u kući crkvene općine. 

Ova originalna i uistinu kršćanska inici¬ 
jativa švicarskih sveučilišta i švicarskih voj¬ 
nih vlasti služi na čast švicarskom narodu. 

KATOLIČKA SVEUCiLIgTA U SVIJE¬ 
TU. Ovdje donosimo izvadak iz popisa kato¬ 
ličkih sveučilišta u svijetu. Nisu navedene 
mnogobrojne Teologije i Visoke Bogoslovske 
škole. Niže navedena sveučilišta su svjetov¬ 
nog karaktera, ali se na njima predaje u ka¬ 
toličkom duhu. 

1. Angers — Francuska 

2. Beirut — Sirija 

3. Lille — Francuska 

4. Louvain — Belgija 

5. Lublin — Poljska 

6. Lyon — Francuska 

7. Manilla — Filipini 

8. Milano — Italija 

9. Montreal —■ Kanada 

10. Niimegen — Holandija 

11. Ottava — Kanada 

12. Peking — Kina 

13. Pariš — Francuska 

14. Quebec — Kanada 

15. Santiago del Chile — Chile 

16. Sangaj — Kina 

17. Tokio — Japan 

18. Toulouse — Francuska 

19. Washington — U. S. A. 

Sva navedena sveučilišta imaju po neko¬ 
liko fakulteta. Sveučilište u Parisu, osnovano 
god. 1875. ima slijedeće fakultete; teologije, 
kanonskog prava, filozofije, prava, znano¬ 
sti i književnosti, školu za istočne jezike, in¬ 
stitut za socijalne nauke, visoku školu eko¬ 
nomskih i socijalnih nauka i Gregorijanski 
muzički institut. 

Prema navedenom popisu, od katoličkih 
zemalja najviše katoličkih sveučilišta ima 
Francuska (5), zatim slijede Kanada (3), Ki¬ 
na (2), a ostale navedene zemlje imaju po 
jedno katoličko sveučilište. O katoličkim vi¬ 
sokim školama u U. S. A. pisao je u našem 
glasniku prof. dr. E. Miloslavić. 


PAPINSKO SVEUČILIŠTE U SALA- 
MANCI. 8. studenoga 1940. svečano je 
otvoreno u Salamanci papinsko sveučilište u 
prisutnosti španjolskog ministra prosvjete i 
većeg broja nadbiskupa i biskupa. U brzo¬ 
javu, koji je upućen generalu Prancu, kaže 
se, da se novo papinsko sveučilište smatra 
nastavkom starog nacionalnog španjolskog 
sveučilišta u Salamanci, koje je uvijek bilo 
stvaralački rasadnik najvećih španjolskih du¬ 
hovnih dobara. Papinsko će sveučilište — tvr¬ 
de ■— isključivo služiti interesima velike špa¬ 
njolske domovine. 

SVEUČILIŠTE U VALLADOLIDU, koje 
je za vrijeme španjolskog građanskog rata 
bilo uništeno požarom, sada je obnovljeno i 
svečano otvoreno u prisutnosti generala 
Franca te svjetovnih i crkvenih dostojan¬ 
stvenika. 

KATOLIČKO SVEUČILIŠTE U MILANU 
izdalo je ove godine, prigodom 1600 godiš¬ 
njice rođenja sv. Ambrozija veliki svezak, u 
kojemu su sabrani radovi najpoznatijih pa- 
trističkih stručnjaka o sv. Ambroziju. 

SVEUČILIŠTE U PARIZU opet je otvo¬ 
rilo svoja vrata. Neki fakulteti, kao na pr. 
medicinski, nisu se ni zatvarali od dana nje¬ 
mačke okupacije francuskoga glavnog grada, 
Svi laboratoriji farmaceutskog fakulteta nor¬ 
malno rade. Za sve ovo valja zahvaliti — 
tvrde — rektoru pariškog sveučilišta Rous- 
sy-u. (Kako je poznato, pariška Sorbonna 
osnovana je bila god. 1253). 

»DIE ENTWICKLUNG DER INDUSTRIE 
IM SERBISCHEN VOLK (1815—1939)« je 
natpis doktorske disertacije Ljubiše I. Pro- 
tića na filozofskom fakultetu u Beču. Pisac 
je na 78 stranica obradio pitanje o postanku 
i razvitku industrije u Srbiji za vrijeme 
kneza Miloša. U toj se disertaciji daje pre¬ 
gled domaćeg srpskog obrta, zatim stanje 
tadanjih seoskih mlinova (plovnih i ručnih), 
pregled postojećih seoskih klaonica (kozara, 
derionica), mjesta u kojima su se izrađivale 
lojane svijeće i sapun i dr. U drugim po¬ 
glavljima svoje knjige pisac je obradio »in¬ 
dustriju octa, crvenog voska, potaše, baruta, 
salitre, prerade kreča, pečenja cigalja i dr.«. 

STUDENTI SVEUČILIŠTA u Carigradu 
počeli su sakupljivanjem priloga za nabavu 
jednog aviona, koji će nositi ime »Kultura«. 
Ovaj avion bit će darovan turskom zrako¬ 
plovnom društvu. 

IZ UREDNIŠTVA 


SVEUČILIŠNI SENAT je izaslao u 
Upravni odbor Hrvatskog sveučilišnog dru¬ 
štva, u smislu § 8, al. 4. društvenih pravila 
prof. dr. tehničkih znanosti i ing. strojarstva 
Franju Bošnjakovića, dekana Teh¬ 
ničkog fakulteta, redovnog profesora za en¬ 
ciklopediju strojarstva i teoriju parnih stro¬ 
jeva, predstojnika zavoda za tehniku hla¬ 
đenja, člana Akademije znanosti i umjetno¬ 
sti u Zagrebu, i prof. dr. vet. med. Andri¬ 
ju Hupbauera, prodekana veterinarskog 
fakulteta, redovnog profesora nauke o za¬ 
razama, predstojnika zavoda i klinike za za¬ 
razne bolesti te zavoda za mikrobiologiju i 
higijenu. Ovaj je izbor u redovima članova 
Hrv. sveučilišnog društva i u upravnom od¬ 
boru naišao na srdačno odobravanje. 

DRUŠTVENI GLASNIK šalje se prema 
zaključku upravnog odbora o reorganizaciji 
glasnika od 4. lipnja 1940. i uz odobrenje 
društvenoga vijeća svim redovnim članovi¬ 
ma društva i svim utemeljiteljima, osniva¬ 
čima i dobrotvorima. Glasnik se ne šalje 
podupirajućim prinosnicima. Osim toga se 
glasnik šalje svim pretplatnicima, a izuzetno 
ove godine i svim sveučilišnim profesorima 
i docentima (na ogled), u koliko ga ne do¬ 
bivaju već kao redovni članovi društva ili 
pretplatnici, pa ih molimo, da se začlane u 
društvo, u koliko već to nisu prije učinili. 
Studentima se glasnik šalje uz studentsku 
popusnu pretplatu. Istodobno šalje se glasnik 
svim uredništvima viđenijih novina i časopi¬ 
sa (na zamjenu), pa uredništva ovih časo¬ 
pisa molimo, da nam svoje edicije šalju isto 
tako na zamjenu. Povrh toga se glasnik šalje 
svim viđenijim građanima, političarima i 
učenjacima, koji su do sada našem glasniku 
obraćali svoju pažnju. 

Umoljavaju se svi, koji po prednjem za¬ 
ključku imaju pravo da primaju glasnik, a 
ne primaju ga redovno, da odmah o tom 
obavijeste upravu glasnika (Rektorat sveuči¬ 
lišta, Trg kralja Aleksandra 14, prizemlje 
lijevo, telefon 89-82), a tko možda pomutnjom 
prima po dva primjerka, umoljava se, da 
jednu pošiljku vrati. 

Glasnik izlazi točno svakog 1. u mjesecu, 
pa se odmah iza toga roka primaju rekla¬ 
macije u upravi. 

Gg. članovi i pretplatnici, koji imaju 
brojeve 1—3 od I., II. i III. godišta, a ne 
trebaju ih, umoljavaju se, da ih ustupe 
upravi. 


BIBLIOGRAFIJA KNJIŽEVNIH R/DO- 
VA članova Medicinskog fakulteta u Zagrebu 
od početka škol. god. 1933./34. do konca škol. 
god. 1938./39. (Sastavio dr. Vladimir Bazala) 
dobije se u tajništvu Hrvatskog sveučilišnog 
društva. Rektorat sveučilišta. Trg Kralja 
Aleksandra br. 14. prizemlje lijevo uz na¬ 
bavnu cijenu od Din 50.—. 

GALERIJA ZABORAVLJENIH. (MAVRO 
FARKAS). Na poziv čitateljima, da nam jave 
podatke o Mavri Farkašu, ako tko o 
njemu što znade, javio se zagrebački odvjet¬ 
nik dr. Robert Farkaš, unuk pok 
M a V r e i dao nam ove podatke, na kojima 
mu srdačno zahvaljujemo; 

Mavro Farkaš živio je u Krapini, 
gdje je već god. 1846. kao sapunarski obrtnik 
primljen u obrtnički ceh i dobio majstorsku 
diplomu (Meisterbrief). Obrt je vodio s je¬ 
dincem sinom Vatroslavom, te je imao 
tvornicu sapuna, ali i razgranjenu trgovinu 
zemaljskim proizvodima, te se bavio ekspor¬ 
tom domaćih proizvoda. Bio je ugledni gra¬ 
đanin i zastupnik u gradskom zastupstvu te: 
obnašao razne časti u javnim životu Krapine. 

Bio je vrli rodoljub i poznati podupira- 
telj sirotinje, osnivač raznih karitativnih i 
filantropskih ustanova u Krapini, kao: grad¬ 
ske ubožnice, obrtne zadruge za nemoćne 
obrtnike, društva za podupiranje siromašne 
i školske djece, podružnice Crvenoga Križa 
i t. d. Naročito je podupirao oskudne i siro¬ 
mašne đake, koji su studirali izvan svoga, 
rodnog mjesta. 

Kod osnutka Hrvatskog sveučilišta u Za¬ 
grebu, kad se vidjelo, da ne će doći do osni¬ 
vanja medicinskoga fakulteta, on je ■— cije¬ 
neći baš medicinsku znanost, — darovao 
oveću svotu u svrhu, da se taj iznos s kama- 
tima upotrijebi kao potpora za prvog vrijed¬ 
nog doktoranda na medicinskom fakultetu 
hrvatskog sveučilišta, kad se ovaj bude osno¬ 
vao i počeo podijeljivati čast doktorata. Pre¬ 
ma tome tojejedna od prvih zakla¬ 
da za medicinski fakultet, kako¬ 
vih je kasnije bilo sve više. 

Po zamisli plemenitog darovatelja imala 
je darovana svota pri isplati reprezentirati 
lijepi iznos, ali uslijed kasnije nastalih pri¬ 
lika i nabave drž. papira, koji su kasnije 
postali bezvrijedni, nije taj dar — žalibože 
— onako poslužio, kako si ga je darovatelj 
zamislio. 

Mavro Farkaš umro je god. 1887. u Kra¬ 
pini i ondje je sahranjen. 

OSJEČKO TVORNICO KOŽE d. d. OSUEK I 


IZRAĐUJE 


D 2 O N O V E, 

BOKSOVE, 


LAKOVANE KOŽE 
U NAJBOLJOJ KVALITETI! 


Štedionico 

BANOVINE HRVATSKE 

U ZAGREBU 

Osnovana kao Oblasna Štedionica 1927 g. 
ZAGREB, GAJEVA UL. 2-a 

TELEFON: 5941 do 5944 
Podružnice: 

CRIKVENICA, DARUVAR, DUBROVNIK, 
GOSPIĆ, KARLOVAC, NOVA GRADI¬ 
ŠKA, OSIJEK, SL. BROD, SPLIT, 
VRBOVSKO 

ISPOSTAVA: SLAV. POŽEGA 

Obavlja sve Stedioničke i bankovne po¬ 
slove. Podjeljuje sve vrsti komunalnih i 
privatnih zajmova na području Banovine 
Hrvatske. Prima uloške na uložne knji¬ 
žice , tekuće račune, redovitu vezanu i 
školsku štednju, te ih ukamaćuje najpo¬ 
voljnije. Obavlja sve doznake za tuzem¬ 
stvo i inozemstvo. Za sve obveze štedi¬ 
onice, a napose za uloške jamči Banovina 
Hrvatska čitavom imovinom i prihodima. 


Skladište pisaćeg, risaćeg, crta¬ 
ćeg i knjigoueškog materijala 
te knjigovežnica 

„UZOR“ S. AKIK 

BARTHUOV TRG 4 

Preporučuje svoje 

bogato skladište 


KNJIGOTISKARA 

BRAĆA KRALJ 

ZAGREB 

Telefon 48-24 
Pavla Radića ul. 9 


Izrađuje sve vrste tiskanica 
za uredsku i trgovaCku svrhu 


THONET-MUNDUS 

TVORNICA NAMJEŠTAJA OD SAVIJENOG ORVETA D. D. 


dobavlja stolice, fotelje, stolove i ostali sitni namje¬ 
štaj za kavane, hotele, gostione, koncertne dvorane, 
društvene domove, bioskope, čitaonice i privatne sta¬ 
nove u prvoklasnoj kvaliteti •— uz najniže cijene. 


VARAŽDIN 


TRAŽITE PONUDE I PROSPEKTE ! 


TELEFON INTERURBAN BROJ 33 










lUGOSLDVENSK! LLOVD ■.!). 
PREKOMORSlia PLOVIDBU S: 

vrše svojim brodovima lerelni 
promet po svim morima svijeta. 

Sve obavijesti daju uprave društava 

Zagreb, Jelačićev trg broj 3 1 



KROMOLITOGRAFSKA TVORNICA 

Rožankovski i drug d.d. 

ZAGREB, SAVSKA CESTA 31 

Telefon 23-880 

Litografija i proizvodnja 
valovite Ijepenke. 


tAlICA SLADNE KAVE JE SAIICA ZDRAVLIAI 



DUBROVDČKn PLOVIDBI! i 
DUBROVNIK 

Brzojavi: Dubroplov — Dubrovnik 

Redovite brze pruge na Jadranu 

iz Sušaka i Splita 

za Šibenik, Hvar, Makarsku, Korčulu, 
Dubrovnik, Hercegnovi i Kotor 

Lokalne putničke i teretne pruge u 
Okružju dubrovačkom i korčulanskom 

Slobodna prekooceanska plovidba 

Informacije i besplatni prospekti kod 
svih ureda „PUTNIKA”, WAGONS- 
LlTS/COOK i kod društvenih agencija 
u primorskim mjestima gdje parobrodi 
pristaju. 


KDLIC VINO 

DUBROVNIK 

utem. 1877 god. 

KoVćeva zlatna kapljiva 
Vermut ^ ProHek 
St>e vrsti stolnih vina 












